
CUVÂNT ÎNAINTE 
LA TRADUCEREA ROMÂNEASCĂ 

O traducere în limba română a «Meditaţiilor» lui Descartes 
nu mai are, de bună seamă, nevoie de îndreptăţire. Este cu¬ 
noscută de toată lumea însemnătatea filosofică a operii de care 
e vorba. Iar dacă traducătorul nu dă aci mai multe amănunte 
asupra împrejurărilor istorice în care e scrisă opera, o face nu 
numai fiindcă a dat cu alte prilejuri asemenea amănunte, dar şi 
fiindcă lucrurile sunt îndeajuns de bine cunoscute. 

Totuşi, o introducere la traducerea de faţă nu ar fi fost ne¬ 
firească sau de prisos. Chiar atunci când e vorba de opere bine 
cunoscute, poţi rosti asupră-le, în cazul că le cercetezi cu bă¬ 
gare de seamă, judecăţi închegate, dacă nu, întâmplător, unele 
noui. Dar tocmai pentrucă ai de rostit — sau ţi se pare că ai de 
rostit — judecăţi ce ar putea uneori ieşi din rândul interpretă¬ 
rilor obişnuite, e mai înţelept să le rezervi pentru lucrările în 
care, mai puţin îngrădit fiind decât în cuprinsul unei introdu¬ 
ceri, îţi este îngăduit să le înfăţişezi în chip mai întemeiat. Aşa 
ceva nădăjduim să putem face cu prilejul uneia din lucrările ce 
nu ar trebui să apară prea mult în urma traducerii de faţă. 

Mai mult decât o introducere la tălmăcirea «Meditaţiilor» 
— introducere pe care cititorul şi-o poate cu uşurinţă alcătui 
singur, din elementele ce le găseşte în orice monografie asupra 
lui Descartes şi chiar în orice istorie mai întinsă a filosof iei — 
am fi fost ispitiţi să punem în frunte o analiză a întâmpinărilor 
şi răspunsurilor la ele. Intr’adevăr, cerceta/rea îndeajuns de 
atentă a unora cât şi \a altora, ne-a adus la încredinţarea că, în 
afară de lungimile şi repetiţiile fireşti într’o asemenea materie, 

întâmpinările şi răspunsurile sunt sortite să lămurească în 
multe privinţe pe cititor, ba adesea îi deschid unele orizonturi 
noui, fie cu privire la slăbiciunile filosofiei cartesiene, fie cu 
privire la virtuţile ei. Este, ca atare, un lucru demn de mirare 
puţinul interes ce li se arată de obiceiu. Dacă în privinţa scri¬ 
sorilor lui Descartes — scrisori ce de asemenea ar trebui să fie 
de cel mai mare interes pentru cercetătorul filosofic — se poate 
invoca scuza că ele nu se găsesc în ediţiile obişnuite, despre în¬ 
tâmpinări şi răspunsuri nimeni nu poate afirma că nu le are 
la îndemână, de vreme ce figurează chiar în ediţiile populare 
ale operelor lui Descartes. Iar traducătorul lucrării de faţă se 
vede silit să facă mărturisirea că a dat până acum la iveală trei 
studii şi un mic volum asupra lui Descartes, fără a folosi cum 
trebue materialul preţios ce se găseşte în cuprinsul întâmpină¬ 
rilor şi răspunsurilor. 

lată pentru ce un studiu asupra lucrurilor ce sunt vrednice 
de subliniat în ele, ar fi fost binevenit. Traducătorul pusese însă 
unele din însemnările, ce trebuiau să încapă în studiul acela, în 
notele din josul paginilor care cuprind întâmpinările şi răspun¬ 
surile. Iar cum traducerea de faţă, dimpreună cu rezumatul ce 
o întregeşte, nu tind să alcătuiască decât o unealtă de studiu, 
ni s’a părut mai potrivit ca observaţiile şi sublinierile ce le 
avem de făcut să rămână în nemijlocita apropiere de locurile 
cari le-au prilejuit, decât să intre în corpul unui studiu, care 
poate, sub alte raporturi, ar fi interesat mai mult pe cititor, dar 
l-ar fi făcut, în orice caz, să lucreze el însuşi ceva mai puţin. Ne 
mărginim, aşa dar, în locul acesta, să atragem atenţia celor cari 
vor să pătrundă mai adânc în gândirea lui Descartes, asupra 
însemnătăţii întâmpinărilor şi răspunsurilor. Cititorul va vedea 
singur ce folos are de tras din ele precum şi măsura în care 
adnotările celui ce le rezumă sunt îndreptăţite să stea acolo. 
Şi de sigur, chiar dacă unele din ele sunt, ele nu înseamnă decât 
prea puţin faţă de tot ce ar putea să deştepte, în mintea cuiva, 
cufundarea aceasta, neaşteptată aproape, în adâncimile gândirii 
lui Descartes. 

Textul tradus este cel al ediţiei Adam et Tannery, text ce 
se bizue mai mult pe ediţia a 11-a, din 16^2 (la Amsterdam), 

îngrijită de in&uşi autor, decât pe cea primă, publicată în 16)1 
(la Paris), sub îngrijirea părintelui Mersenne, credinciosul prie¬ 
ten al filosofului. In privinţa traducerilor folosite spre a o con¬ 
trola pe cea de faţă, n’a încăput nici o greutate de alegere, de 
vreme ce există o traducere franceză (prima, publicată în 16)1 
fi întreprinsă de ducele de Luynes, pentru textul Meditaţiilor, 
fi de Clerselier pentru cel al întâmpinărilor şi răspunsurilor) 
revăzută de însuşi autor. Iar textul acesta francez figurează şi 
el în ediţia Adam et Tamiery, anume în cuprinsul volumului 
IX, în timp ce textul latin alcătueşte volumul VII. 

Nu am întreprins traducerea întâmpinărilor şi răspunsuri¬ 
lor, deoarece, după cum se ştie, ele sunt de câteva ori mai în¬ 
tinse decât lucrarea propriu zisă. Am întreprins în schimb re¬ 
zumarea lor punct cu punct, spre a oferi astfel cititorului, în- 
tPun număr relativ redus de pagini, un inventar cât mai în¬ 
grijit de-al lor. S’ar putea ca în unele locuri rezumatul nostru 
să fi isbutit chiar a limpezi unele argumente, înfăţişate prea 
încâlcit sau prolix de către întâmpinători şi autor. (Bine înţe¬ 
les că alteori s’ar putea să fie tocmai pe dos). In orice caz 
ne-am trudit să facem o amănunţită dare de seamă a desbateri- 
lor, şi chiar dacă nu am scutit pe cititor de a străbate paginile 
întâmpinărilor şi răspunsurilor, nădăjduim că i-am dat mijlo¬ 
cul să se orienteze în ele, îmbrăţişând întregul şi putând tot¬ 
deodată alege doar aceea ce-i trebue. 

Textul după care au fost alcătuite rezumatele e cel fran¬ 
cez, din volumul IX al ediţiei amintite. Pentru al cincelea şi al 
şaptelea şir de întâmpinări şi răspunsuri, cari nu figurează în 
volumul IX al ediţiei Adam şi Tannery, sub cuvânt că tradu¬ 
cerea lor n’a fost revăzută de către Descartes, s’a folosit tex¬ 
tul obişnuit din ediţiile populare în limba franceză. De altmin¬ 
teri, deşi cele mai întinse, aceste două şiruri de întâmpinări şi 
răspunsuri sunt cele mai puţin substanţiale dintre toate, aşa 
încât rezumatele au putut lăsa mult de o parte din conţinutul 
lor. — Dintre rezumatele în limbi străine, ce se pare că au mai 
fost întreprinse asupra textului întâmpinărilor şi răspunsurilor, 
niciunul nu a căzut în mâna traducătorului român. De aseme- 

nea, nu a folosit niciun alt Indice în redactarea celui al său, care 
figurează la sfârşitul lucrării. 

Revenind la traducerea propriu zisă, vom recunoaşte că 
textul original nu prezenta prea multe greutăţi, limba latină 
a filosofilor moderni fiind, de sigur, pentru cei de azi, forma 
cea mai uşoară sub care se poate înfăţişa ea; în schimb nu pu¬ 
tem fi mulţumiţi cu limba românească pe care o întrebuinţăm 
în filosof ie, limbă ce nu şi-a căutat încă bine isvoarele şi nu s’a 
reîmprospătat îndeajuns din sine. Simţim în chip hotărît că 
limba românească ar putea da mai mult, cu alte cuvinte că noi 
înşine am putea scoate mai mult din ea. Traducerea de faţă a 
Meditaţiilor, dimpreună cu alte traduceri tipărite de noi, sunt 
în cel mai bun caz corecte. Tălmăcitorul lor nădăjdueşte să le 
revadă şi refacă ceva mai târziu, când o mai adâncă pătrundere 
a limbii româneşti îl va fi pus în măsură să nu dea numai echi¬ 
valentul românesc al unei cugetări, ci să se folosească de acea 
cugetare spre a însufleţi propria sa limbă. 

E de prisos să adăogăm cele ce se rostesc întotdeauna în 
cazul lucrărilor de soiul traducerii de faţă, şi anume că am fi 
recunoscători să ni se atragă atenţia asupra greşelilor fie de 
traducere fie, cu prilejul rezumatelor, de interpretare, ce s’au 
strecurat în paginile ce urmează. Ne-am ţinut însă tot timpul 
atât de aproape de litera textului — la ce bun să ne depărtăm 
prea mult, de vreme ce nu stăpânim încă limba cea potrivită ?— 
încât nădăjduim să nu fi greşit mai des decât se întâmplă de 
obiceiu. In locurile unde ne-am depărtat întru câtva de expresia 
din original, am pus-o pe aceasta în notă. 

Tălmăcirea operii filosofice principale a lui Descartes apare 
în anul când se sărbătoreşte împlinirea a 300 de ani dela tipă¬ 
rirea Discursului asupra Metodei. Cineva şi-ar putea închipui că 
era mai firesc să traducem lucrarea a cărei apariţie se aniver¬ 
sează astăzi, decât o alta, oricât de însemnată, a aceluiaş autor. 
Dar o traducere românească a Discursului există, chiar dacă nu 
e dată prea recentă; iar pe de altă parte nu s’ar putea susţine 
că sărbătoarea de azi e mai de grabă a Discursului decât a lui 
Descartes însuşi. Intre atâtea feluri în cari putea fi — şi a fost 
sărbătorit — filosoful, ni s’a părut că nu e cel mai nepotrivit 
fel traducerea uneia din lucrările sale. 

Deşi era întreprinsă, traducerea de faţă n’ar fi putut vedea 
prea de grabă lumina tiparului şi n’ar fi apărut ca un omagiu 
românesc la sărbătorirea lui Descartes, în cazul că Institutul 
Francez din ţara noastră nu ar fi luat asupră-şi cheltuelile de 
tipărire a lucrării. Conducătorul acestui Institut, d-l prof. A. 
Duprant, a arătat atât de multă bunăvoinţă proectului de a ti¬ 
pări « Meditaţiile », încât ne temem că o simplă mărturisire de 
recunoştinţă nu poate fi un răspuns mulţumitor. De aceea ru¬ 
găm pe cititor să ne ajute — prin interesul pe care-l va purta 
lucrării de faţă — a dovedi d-lui prof. Dupront că simpatia pe 
care-o arată literelor româneşti nu e fără ecou, iar sacrificiile 
pe cari înţelege să le facă nu sunt nici ele fără folos. 

TRADUCĂTORUL. 



CĂTRE DECANUL Şl DOCTORII PREA ÎNŢELEPŢI 
ŞI STRĂLUCIŢI AI SFINTEI FACULTĂŢI DE TEOLOGIE 

DIN PARIS 


O pricină atât de firească mă îndeamnă să vă pun înaintea 
ochilor scrierea aceasta şi nădăjduiesc că Domniile Voastre veţi 
avea de asemenea, după ce veţi fi aflat rostul întreprinderii 
mele, ima atât de firească s’o luaţi sub ocrotire, încât n’aş 
putea s’o laud aci în niciun fel mai bine decât înfăţişând pe 
scurt ce anume am urmărit în ea. 

Am socotit întotdeauna că două chestiuni, cea despre Dum¬ 
nezeu şi cea despre suflet, sunt mai de seamă, printre cele care 
trebuesc dovedite cu ajutorul filosofiei, mai degrabă decât al 
teologiei: căci deşi nouă, celor credincioşi, ne e deajuns să avem 
credinţa că sufletul omenesc nu piere dimpreună cu trupul pre¬ 
cum şi că Dumnezeu fiinţează, de bună seamă că celor necredin¬ 
cioşi niciun soiu de religie, ba aproape nicio virtute morală nu 
pare a le putea fi convingătoare, dacă mai întâi aceste două 
chestiunii nu lei-au fost dovedite pe căile raţiunii naturale: şi 
întru cât adesea, în vieaţa aceasta, mai multe răsplăţi sunt făgă¬ 
duite de către vicii decât de către virtuţi, puţini inşi ar pune 
ceea ce e drept înaintea plăcutului, în caz că nici nu s’ar teme> 
de Dumnezeu şi nici n’ar aştepta o vieaţă viitoare. Iar deşi e 
cu desăvârşire adevărat că trebue crezut în existenţa lui Dum¬ 
nezeu fiindcă ea ne este înfăţişată în Sfintele Scripturi şi, la 
rândul lor„ Sfintele Scripturi trebuesc crezute fiindcă sunt că¬ 
pătate dela Dumnezeu — căci, de vreme ce credinţa este un dar 
al Iui Dumnezeu, cel care ne-a hărăzit să credem în celelalte 
lucruri ne-a putut face, tot el, să credem în faptul că el însuşi 
există — aşa ceva totuşi nu poate fi înfăţişat celor necredin- 

cioşi, căci ei !■ ar socoti un cerc viţios. Şi, în adevăr, am luat 
aminte la faptul că nu numai Domniile Voastre toţi dimpreună 
cu alţi teologi, afirmaţi cum că existenţa lui Dumnezeu poate fi 
dovedită pe căile raţiunii naturale, dar şi că din Sfintele Scrip¬ 
turi se poate trage încheierea că e mai lesnicioasă cunoaşterea 
sa decât multe cunoaşteri despre lucrurile create, ba că ea este 
într’atât de uşoară, încât păcătuesc cei cari n’o au. Aşa o arată 
Cap. 13 prin aceste cuvinte: Nu trebuesc iertaţi de acestea. Căci 
dacă au fost în stare să ştie atâtea încât să poată judeca despre 
cele ale lumii, cum de n’au aflat mai lesne de stăpânul acesteia? 
Iar la Rom. Cap. I stă scris că ei sunt de neiertat. Şi tot în ace¬ 
laşi loc, prin aceste cuvinte: Ceea ce e cunoscdt de Dumnezeu 
este vădit în ei, ni se pare a se reaminti că toate cele ce au fost 
ştiute cu privire la Dumnezeu pot fi arătate prin argumente, 
căutate nu în altă parte decât în însuşi cugetul nostru. In ce 
fel se face aceasta şi pe ce cale e cunoscut Dumnezeu mai sigur 
şi mai lesne decât cele ale lumii, — pe acestea le-am socotit a 
nu fi străine de cercetarea mea. 

Cât despre suflet, cu toate că mulţi au socotit firea sa 
grea de cercetat, iar unii au îndrăsnit chiar să spună că argu¬ 
mentele omeneşti ne încredinţează că el piere odată ou corpul 
şi că doar prin credinţă se afirmă dimpotrivă, — fiindcă totuşi 
aceştia sunt osândiţi de Conciliul din Latran, ţinut sub Leon 
X, în sesiunea a opta, care cere în chip anume filosofilor creş¬ 
tini să nimicească argumentele lor şi să dovedească, după pu¬ 
teri, adevărul, n’am şovăit să purced şi eu la aceasta. 

De altminteri, ştiind că cei mai mulţi atei refuză nu din- 
tr’altă pricină să creadă că Dumnezeu există şi că spiritul ome¬ 
nesc e deosebit da trup, decât fiindcă afirmă că aceste două 
chestiuni n’au putut fi încă dovedite de nimeni; chiar dacă nu 
mă potrivesc de fel în părere cu aceştia, ci dimpotrivă socotesc 
că aproape toate dovezile cari au fost înfăţişate de către cuge¬ 
tele mari au, atunci când sunt înţelese bine, tărie demonstrativă 
şi mă încredinţez că abia de se mali pot aduce vreunele cari să 
nu fi fost născocite dinainte de către alţii; socotesc totuşi că 
nimic nu poate fi mai de folos, în filosofie, decât faptul de a 
cerceta cu sârg, odată, pe cele mai bune dintre toate, şi a le 
înfăţişa atât de îngrijit şi de limpede, încât toţîţ să socoate, 
după aceea, că e vorba de dovezi neîndcuoase. Şi, în sfârşit, fiind- 

că unii — ştiind că m’am îndeletnicit cândva cu o metodă pen¬ 
tru deslegarea oricăror greutăţi în ştiinţe, metodă, e drept, nu 
nouă, căci nu există nimic mai vechiu decât adevărul, dar pe 
care au văzut că adesea nu o folosesc prea rău în alte chestiuni 
— fiindcă ei au cerut stăruitor aceasta dela mine, m’am gândit 
ca urmare că e de datoria mea să încerc ceva >în această ma¬ 
terie. 

Tot ce am putut îndeplini se găseşte în acest tratat. Nu 
doar că m’am silit să adun în el toate argumentele felurite ce 
pot fi aduse spre dovedirea acestor lucruri, şi nici nu-mi pare 
că merită osteneală aşa ceva, decât acolo unde niciunul nu e 
socotit îndeajuns de sigur; ci am urmărit numai pe întâiele şi 
pe cele însemnate, în aşa fel încât să cutez a le înfăţişa acum 
drept cele mai sigure şi evidente dovezi. Şi aş adăuga, chiar, 
că ele sunt de aşa fel, încât nu cred să se deschidă minţii ome¬ 
neşti vreo cale prin care să isbutească a găsi vreodată altele 
mai bune: însemnătatea cauzei şi slava lui Dumnezeu,’ unde 
ţintesc toate acestea, mă îndeamnă să vorbesc ceva mrai liber 
despre ale mele decât îmi stă în obiceiu. Dar, oricât le-aş socoti 
de sigure şi evidente, nu mă încredinţez totuşi, prin aceasta, 
că ele sunt pe măsura minţii tuturor; ci, diupă cum în geometrie 
există multe dovezi de-ale lui Arhimede, Apollonius, Pappus, 
ori alţii, dovezi care, deşi sunt socotite de către toţi drept evi¬ 
dente, chiar, şi drept sigure, — deoarece anume nu cuprind cu 
desăvârşire nimic care, privit în Şine, să nu fie foarte lesne de 
cunoscut şi nimic în care cele ce urmează să nu se lege în chip 
îngrijit de cele dinainte, — fiindcă totuşi sunt destul de lungi 
şi cer un cititor deosebit de atent, nu sunt înţelese decât de 
prea puţini: la fel, deşi cele de care mă folosesc aci sunt, după 
părerea mea:, asemeni, în siguranţă şi evidenţă, celor geometrice, 
ba chiar Ie întrec, mă tem totuşi că nu pot fi pătrunse îndeajuns 
de mult, fie pentrucă sunt şi ele destul de lungi, atârnând unele 
d' c Jtele, fie mai s'e s, fiinc că cer un cuget desprns cu desă¬ 
vârşire de prejudecăţi şi care să se desfacă lesne de tovărăşia 
simţurilor. Şi, de sigur, nu c e păsesc pe lume mai mulţi inşi 
înzestraţi pentru studiul metafizicii decât pentru cel al geome¬ 
triei. Pe deasupra, se întâlneşte o deosebire în aceea că, în geo¬ 
metrie, întru cât toţi sunt încredinţaţi că nu se obişnueşte a 
se înfăţişa nimic cu privire Ic care să nu ; e aibă o cc monstraţie 

sigură, cei neştiutori păcătuesc mai adesea prin aceea că încu¬ 
viinţează lucruri false, năzuind să arate că le înţeleg, decât 
prin aceea că înlătură lucruri adevărate; pe când în filosof ie, 
Sjntru cât se socoate că tiu există nimic despre care să nu se 
poată face afirmaţii într’un sens ori într’altul, puţini inşi cerce¬ 
tează adevărul şi mult mai mulţi ţintesc, prin aceea că se 
trudesc să combată tocmai pe cele mai de preţ, să capete faima 
în ale spiritului. 

Şi astfel, oricum, ar fi argumentele mele, dat fiind că to¬ 
tuşi ele aparţin filosofiei, nu nădăjduesc că, prin ajutorul lor, 
voiu săvârşi ceva de răsunet, dacă nu mă ajutaţi cu ocrotirea 
Domniilor Voastre. Căci, întru cât toate cugetele au o părere 
atât de înaltă cu privire: la Facultatea Voastră, iar renumele 
Sorbonei e cel al unei autorităţi atât de mari, încât nu numai 
că în chestiuni de credinţă nicio tovărăşie omenească, în afară 
de Concilii, n’a avut vreodată trecerea ce o vădiţi, dar chiar 
în filosofia cea omenească, nicăieri nu se socoate a fi o iscusinţă 
şi temeinicie, precum şi o nepărtinire mai mare în rostirea ju¬ 
decăţilor; nu mă îndoesc că, — dacă binevoiţi a purta o astfel 
de grijă lucrării de faţă încât, mai întâi, s’o îndreptaţi: căci 
gândindu-mă la neştiinţa omenească, dar mai ales la a mea, nu 
socot că nu există greşeli în ea; apoi, ca acele lucruri cari fie 
lipsesc, fie nu sunt îndeajuns de desăvârşite, fie au nevoie de o 
explicaţie mai întinsă, să fie adăugite, desăvârşite, lămurite, sau 
de către Domniile Voastre înşivă sau măcar de mine, după ce 
mă veţi fi înştiinţat; şi însfârşit ca, după ce argumentele cu¬ 
prinse în ea, mijlocită cărora se dovedeşte că Dumnezeu fiin>- 
ţează şi că spiritul e altul decât corpul, vor fi aduse la acea 
limpeziciune la care gândesc că pot fi ele aduse, anume astfel 
încât să trebuiască a fi socotite drept dovezi dintre cele mai 
sigure, să vroiţi a mărturisi lucrul acesta în chip public: nu mă 
îndoesc, zic, că, dacă aşa ceva se întâmplă, toate greşelile ce au 
existat vreodată cu privire la aceste chestiuni, vor pieri în scurt 
timp din cugetele oamenilor. Căci adevărul însuşi va face lesne 
pe ceilalţi oameni iscusiţi şi învăţaţi să subscrie judecăţii Voas¬ 
tre; iar autoritatea, ca ateii cari sunt de obiceiu mai de grabă 
îndrăsneţi 1 ) decât iscusiţi sau învăţaţi, să se lepede de pornirea 


1) sdoli. 

"de a contrazice şi chiar, poate, să apere ei înşişi argumentele, 

■ despre cari vor şti că sunt socotite demonstraţiuni de către toţi 
cei cu cuget, să le apere spre a nu părea cumva că nu le înţeleg. 
Şi în sfârşit, toţi ceilalţi vor da lesne crezare atâtor mărturii, 
şi nu va mai fi nimeni pe lume care să cuteze a se îndoi fie de 
■existenţa lui Dumnezeu fie de adevărata deosebire a spiritului 
omenesc de trup. Iar despre folosul unui astfel de lucru. Dom¬ 
niile Voastre înşivă îl puteţi socoti mai bine decât oricine cât 
e de mare, în înţelepciunea rară ce aveţi. Şi nu mi-ar şedea bine 
să vă laud aci mai pe larg cauza lui Dumnezeu şi a religiei. 
Domniilor Voastre, cari aţi alcătuit neîncetat stâlpul cel mai 
*de seamă al bisericii catolice. 



PREFAŢĂ CĂTRE CITITOR 


Despre chestiunile privitoare la Dumnezeu şi sufletul ome¬ 
nesc, am mai pomenit, în puţine cuvinte, altădată, în Disertaţia 
despre metoda potrivită pentru a-şi îndruma raţiunea şi a des¬ 
coperi adevărul în ştiinţe, dată în anul 1637 pe limba franceză, 
— nu însă spre a le trata acolo în amănunţime, ci doar spre a 
le schiţa şi a învăţa, din părerile cititorilor, în ce chip ar trebui 
să le tratez mai târziu. Căci mi si au părut a fi de o astfel de 
însemnătate, încât să socot că tnebue vorbit despre ele mai 
mult decât odată; iar calea ce urmez pentru lămurirea lor este 
atât de puţin bătătorită şi întfatât depărtată de experienţa 
obişnuită, încât n’am socotit bine s’o înfăţişez mai pe larg într’o 
lucrare franceză, putând fi citită pretutindeni de toată lancea, 
pentru ca nu cumva şi cugetele mai slabe să poată crede că le 
e îngăduit să urmeze calea aceea. 

Insă, — întru cât rugasem acolo pe toţi cei cari vor în¬ 
tâlni în scrisul meu ceva vrednic de îndreptare, să binevoiască 
a mă înştiinţa de aceasta — n’au fost aduse; cu privire la cele 
ce menţionam despre chestiunile de mai sus, niciun fel de în¬ 
tâmpinări demne de reţinut, în afară de două, la care voiu răs¬ 
punde aci în puţine cuvinte, înainte de a păşi la explicarea lor 
mai amănunţită. 

Prima întâmpinare este că, deoarece spiritul omenesc res- 
frânt asupră-şi nu percepe că e altceva decât un lucru care cu¬ 
getă, n’ar reieşi că natura sau esenţa lui constă doar în aceea că 
e un lucru cugetător, aşa încât cuvântul de doar să le înlăture 
pe toate celelalte cari ar putea fi socotite că se leagă de firea 
lui. La care obiecţie răspund că, întPadevăr, n’am urmărit 
acolo să le înlătur pe acestea în ce priveşte realitatea însăşi a 
lucrului (realitate despre care fireşte că nu vorbeam atunci) ci 

doar în ce 'priveşte percepţia mea, astfel încât înţelesul să fie 
că nu cunosc cu desăvârşire nimic despre care să ştiu că se ra¬ 
portă la esenţa mea, afară de faptul că sunt un lucru cugetător, 
adică ceva care închide în sine facultatea de a cugeta. In cele 
următoare, de altfel, voiu arăta în ce chip, cunoscând că nimic 
altceva nu aparţine esenţii mele, urmează, de asemenea, că ni¬ 
mic altceva nu-i revine într’adevăr. 

Cea de a doua este că, având în mine ideea unui lucru mai 
desăvârşit decât mine, nu reiese că ideea însăşi este mai desă¬ 
vârşită decât mine, şi cu atât mai puţin că aceea ce este înfă¬ 
ţişat prin ideea în chestiune fiinţează. Insă răspund că, aci, se 
ascunde un înţeles îndoit în cuvântul de idee: căci ea poate fi 
luată sau în înţeles material, drept o operaţie a intelectului, în 
care înţeles nu pot spune că e mai desăvârşită decât mine; sau 
obiectiv, drept lucrul înfăţişat prin această operaţie, lucru 
care, chiar dacă nu se presupune că există în afară de intelect, 
poate totuşi să fie mai desăvârşit decât mine, datorită esenţei 
sale. Dar felul în come, din aceea doar că se află în mine un 
lucru mai desăvârşit reiese că el fiinţează cu adevărat, va fi 
înfăţişat mai pe larg în cele ce urmează. 

In afară de acestea, am mai cercetat două scrieri destul 
de întinse, care totuşi nu combateau atât dovezile mele cu pri¬ 
vire la tezele în chestiune, cât concluziunile, folosind argumente 
împrumutate din locurile comune ale ateilor. Şi fiindcă argu¬ 
mentele de acest soiu nu pot avea nici o tărie pe lângă cei 
cari-mi înţeleg dovezile, dar fiindcă, pe de altă parte, cugetele 
multora sunt întdatât de nepricepute şi de nevolnice, încât sunt 
convinse mai de grabă de părerile acceptate mai întâi, oricât de 
greşite ar fi ele şi de străine judecăţii, decât de răspunsul la 
ele, răspuns adevărat şi temeinic dar cunoscut mai târziu, — 
nu voiu răspunde obiecţiunilor de care e vorba, ca nu cumva 
să trebuiască a le înfăţişa mai întâi. Voiu zice numai, în chip 
general, că toate cele ce sunt de obiceiu afirmate de către atei, 
pentru combaterea existenţii lui Dumnezeu, atârnă întotdeauna 
de faptul că, sau simţirile omeneşti sunt atribuite lui Dumne¬ 
zeu, sau ne însuşim pentru minţile noastre o astfel de putere 
şi de înţelepciune, încât năzuim să determinăm şi înţelegem tot 
ce poate şi trebue să facă Dumnezeu; astfel că, amintindu-ne că 
spiritele noastre trebuesc socotite mărginite, Dumnezeui în 

schimb de necuprins şi nemărginit, acestea nu ne vor pricinui 
nicio greutate. 

Acum insă, după ce, oricum, am întâmpinat odată părerile 
oamenilor, pornesc din nou aci să tratez aceleaşi chestiuni des¬ 
pre Dumnezeu şi sufletul omenesc, iar odată cu ele principiile 
întregei filosofii prime; dar în aşa fel, încât să nu mă aştept la 
niciun soiu de aplauze din partea mulţimii şi nici la un număr 
mare de cititori; ba chiar nu sunt un autor pe care să-l citească 
decât cei cari pot şi vroiesc să mediteze în chip serios dim¬ 
preună cu mine, precum şi să-şi depărteze mintea de simţuri şi 
de toate prejudecăţile, cititori de soiul cărora şthi bine că nu se 
■întâlnesc decât foarte puţini. In ce priveşte, în schimb, pe cei 
cari, fără să aibe grija de a îmbrăţişa rânduiala şi înlănţuirea 
argumentelor mele, se vor osteni doar să trăncănească asupra 
unora dintre ele luate deosebit, după cum au mulţi obiceiul, ei 
nu vor avea de cules un rod prea însemnat din citirea lucrării 
acesteia; şi cu toate că, poate, vor găsi adesea prilejul de bat¬ 
jocorire, nu vor obiecta totuşi lesne ceva primejdios sau demn 
de a primi răspuns. 

Fiindcă însă nu făgăduesc în niciun chip altora că-i voiu 
satisface în toate privinţele dela început şi nici nu-mi atribui 
atât de multe daruri încât să mă încred că pot prevedea toate ce 
vor părea grele cuiva, voiu înfăţişa mai întâi, în Meditaţiuni, 
tocmai acele cugetări cu ajutorul cărora am impresia că am 
ajuns la o cunoaştere sigură şi limpede a adevărului, spre a în¬ 
cerca dacă cumva aceleaşi argumente, prin cari am fost convins 
eu însumi, nu pot convinge şi pe alţii. După aceea, voia răs¬ 
punde obiecţiunilox unor persoane, de seamă prin iscusinţă şi 
învăţătură, cărora aceste Meditaţiuni le-au fost trimise spre 
cercetare înainte de a fi date la tipar. Căci s’au obiectat de către 
aceştia destul de multe lucruri şi destul de felurite spre a în¬ 
drăzni să sper că altora nu le va veni lesne în minte ceva — 
cel puţin de oarecare însemnătate — care să nu fi fost bănuit de 
către aceia. Astfel încât rog stăruitor pe cititori să nu rostească 
o părere despre Meditaţiuni, înainte de a fi binevoit să citească 
întâmpinările acesteai precum şi deslegările aduse. 



S Y N O P S I S 

A CELOR ŞASE MEDITAŢII CE URMEAZĂ 


In cea dintâi, sunt înfăţişate pricinile pentru cari ne putem îndoi de toate 
lucrurile, mai ales de cele materiale; negreşit, atâta timp cât nu stăpânim alte 
temeiuri ale ştiinţelor decât cele de până acum. Deşi, la prima vedere, folosul 
unei astfel de îndoieli întinse nu va fi vădit, el este totuşi foarte mare, întru cât 
ne liberează de toate prejudecăţile şi deschide o cale dintre cele mai uşoare 
pentru îndepărtarea minţii de simţuri; în sfârşit, face să nu ne mai putem îndoi 
cu privire la cele pe cari le vom afla mai târziu că sunt adevărate. 

In cea de a doua, spiritul care, folosindu-se de propria sa libertate, pre¬ 
supune că toate cele cu privire la a căror existenţă ne putem îndoi, fie chiar 
puţin, nu există, bagă de seamă că nu se poate ca el însuşi să nu existe în acest 
timp. Ceea ce de asemenea e de cel mai mare folos, deoarece astfel se deosebesc 
lesne cele ce-i revin sie, adică naturii intelectuale, de cele ce revin corpului. Dar 
fiindcă, poate, unii se vor aştepta să întâlnească acolo argumente despre nemu¬ 
rirea sufletului, socotesc că trebue să-i înştiinţez aci, cum că m'am silit să na 
scriu nimic care să nu fie dovedit în chip desăvârşit; şi astfel n'am putut urmări 
o altă ordine decât cea care e folosită de geometri, anume de a pune în frunte 
toate chestiunile de care depinde propoziţia cercetată, mai înainte de a încheia 
ceva din ea. Insă întâiul şi cel mai însemnat lucru ce se cere pentru cunoaşterea 
nemuririi sufletului este să alcătuim despre el un concept cât se poate de lim¬ 
pede şi cu desăvârşire deosebit de orice concept al corpului; ceea ce s'a şi 
făcut acolo. Apoi se cere, de asemenea, să ştim că acele lucruri pe cari le 
înţelegem în chip limpede şi distinct sunt adevărate, în felul chiar în care le înţe¬ 
legem: ceea ce n'a putut fi dovedit înainte de a patra meditaţie; şi că trebue 
avut un concept distinct al firii corpului, concept care se alcătueşte parte în 
meditaţia a doua chiar, parte însă în cea de a cincea şi a şasea; şi că din 
acestea trebue să se tragă încheierea cum că toate cele ce sunt concepute în chip 
limpede şi distinct ca fiind substanţe felurite, aşa cum sunt concepute spiritul 
şi corpul, sunt într’adevăr substanţe deosebite între ele; iar acest lucru e în¬ 
cheiat în cea de a şasea meditaţie. Acelaşi lucru se adevereşte tot acolo prin faptul 
că nu înţelegem niciiin corp decât ca fiind divizibil iar spiritul, dimpotrivă, ca 
nefiind nciodată alcătuit din părţi: căci nu putem concepe jumătatea vreunui, 
spirit, după cum o putem face cu cea a oricărui corp, cât de mic; astfel încât 

firile lor nu sunt numai deosebite, dar sunt chiar cunoscute ca fiind contrarii 
într’un fel oarecare. Nu am tratat însă mai mult despre acest lucru, în scrierea 
de faţă; atât fiindcă acestea ajung spre a arăta că. din coruperea corpului nu 
reiese^ şi pieirea sufletului, şi astfel spre a da muritorilor nădejdea unei alte- 
vieţi, cât şi fiindcă premisele, din care poate reieşi tocmai nemurirea sufletului,. 
atâmă de limpezirea întregii fizici: mai întâi spre a şti că absolut toate substan¬ 
ţele sau lucrurile, cari pentru a exista trebuiesc creiate de Dumnezeu, sunt inco¬ 
ruptibile din fire şi nu pot să sfârşească vreodată de a fi decât prin nimicirea 
lor, de către acelaşi Dumnezeii ce le-ar refuza sprijinul său; şi într’al doilea 
rând, spre a se observa că însuşi corpul; luat în deobşte, este o substanţă şi 
prin urmare nu piere nici el vreodată. Dar corpul omenesc, în măsura în care se 
deosebeşte de celelalte corpuri, nu este alcătuit decât dintr’o anumită întovără¬ 
şire de membre şi alte accidente de acelaşi fel; pe când spiritul nu constă, la 
fel, din accidente, ci e o substanţă pură: căci deşi toate accidentele sale se 
schimbă, precum faptul că înţelege unele lucruri, vrea altele, simte altele, ş. a. 
m. d., spiritul însuşi nu devine astfel altceva; trupul omenesc, însă, devine altul, 
prin aceasta doar că forma unor părţi ale sale se schimbă: de unde reiese că 
trupul piere în adevăr foarte lesne, pe când spiritul este, din firea sa, nepieritor. 

In cea de a treia Meditaţie am lămurit, după câte mi se pare, îndeajuns 
de pe larg principalul meu argument pentru dovedirea existenţii lui Dumnezeu. 
Cu toate acestea fiindcă, spre a depărta cât mai mult cugetele cititorilor de sim¬ 
ţuri, n’am vroit să mă folosesc acolo de niciun fel de comparaţii luate dela lu¬ 
crurile corporale, se poate să fi rămas multe nelămuriri, care însă, după cum 
nădăjduesc, vor pieri cu totul mai târziu, prin răspunsurile aduse la întâmpinări; 
aşa, între altele, felul cum ideea unei fiinţe întru totul desăvârşite, idee ce e în 
noi, are atâta realitate obiectivă încât să fie cu neputinţă ca ea să nu isvorcască 
dela o cauză întru totul desăvârşită, se ilustrează în răspunsuri prin comparaţia 
cu o maşină foarte desăvârşită, a cărei idee se află în mintea unui meşteşugar 
oarecare; căci, după cum conţinutul 1 ) obiectiv al ideii în chestiune trebue ,-â 
aibe o cauză oarecare, anume ştiinţa acelui meşteşugar sau a altuia dela care 
el s'o fi primit, tot astfel idea de Dumnezeu, care e în noi, nu poate să nu aibe 
pe Dumnezeu însuşi drept cauză. 

In cea de a parta, se dovedeşte că toate acele lucruri pe cari le Qercepem 
limpede şi distinct sunt adevărate, şi totdeodată se lămureşte în ce pricină constă 
falşitatea: lucruri ce trebuesc hotărît ştiute, atât spre a întări pe cele dinainte, 
cât spre a înţelege pe celelalte. (Insă trebue înştiinţat că acolo nu se vorbeşte- 
de fel despre păcat sau despre greşeala ce se săvârşeşte prin urmărirea bine¬ 
lui' şi a răului, ci doar despre cea care se iveşte în deosebirea adevărului şi 
a falşităţii. Nici nu sunt luate în consideraţie cele privitoare la credinţă sau la 
purtarea în vieaţă, ci doar adevărurile speculative şi aflate numai datorită lu¬ 
minii fireşti a minţii). 

In cea de a cincea, în afară de faptul că e lămurită firea corporală privită 
în genere, se dovedeşte existenţa lui Dumnezeu printr'alt argument, unul nou. 
Insă aci, poate, se ivesc din nou unele greutăţi, care sunt deslegate mai târziu 


1) artifidum. 

în răspunsul la întâmpinări; pe deasupra, se arată în ce fel e adevărat că sigu¬ 
ranţa demonstraţiilor geometrice înseşi atârnă de cunoaşterea lui Dumnezeu. 

In sfârşit, în cea de a şasea, acţiunea intelectului e deosebită de imagi¬ 
naţie; semnele distinctive sunt descrise; se dovedeşte că spiritul e în adevăr altul 
decât corpul; se arată că primul nu e mai puţin legat de cel din urmă, atât de 
strâns, chiar, încât alcătuesc împreună ca şi un singur lucru; sunt înşiruite toate 
greşelile ce obişnuesc să isvorască din simţuri; sunt înfăţişate chipurile în care 
pot fi ele ocolite; în sfârşit, sunt puse înainte toate argumentele, din cari se 
poate încheia existenţa lucrurilor materiale; nu doar că le-aş socoti foarte folo¬ 
sitoare spre a dovedi aceea ce dovedesc, anume că într’adevăr există o lume 
şi că oamenii au trupuri, — sau alte chestiuni asemănătoare, cu privire la care 
nimeni întreg la minte nu s'a îndoit vreodată în chip serios; ci fiindcă, cerce- 
tându-le pe acestea, se vede că nu sunt atât de sigure nici atât de limpezi pe cât 
sunt cele prin cari am ajuns la cunoaşterea lui Dumnezeu şi a spiritului nostru; 
astfel încât acestea din urmă sunt cele mai sigure şi mai evidente dintre toate 
■ce pot fi aflate de către mintea omului. Dovada acestui singur lucru mi-am pres¬ 
cris-o drept ţintă în Meditaţiile de faţă. Prin urmare, nu voiu înşirui chestiunile 
'felurite, despre care de asemenea e vorba aci în chip întâmplător. 



ÎNTÂIA 

DINTRE 

MEDITAŢIILE DESPRE FILOSOFIA PRIMĂ, 

ÎN CARE SUNT DOVEDITE EXISTENŢA LUI DUMNEZEU : 

Şl 

DEOSEBIREA SUFLETULUI DE CORP 

Despre cele ce pot fi puse la îndoială. 

încă de mai multă vreme am băgat de seamă câte lucruri 
greşite primisem dintru început drept adevărate şi cât de în- 
doelnice sunt cele ce am clădit mai târziu peste acestea, prin 
urmare că toate trebuesc, odată în vieaţă, de-a-binelea dărâ¬ 
mate, spre a începe munca din noit, dela temelii, în cazul că nă- 
zuesc a statornici cândva în ştiinţe un lucru sigur şi care să 
rămână. Dar isprava părea grea, şi aşteptam să ating o vârstă 
atât de matură încât nicio alta să nu fie mai potrivită decât ea 
pentru pătrunderea ştiinţelor. De aceea am zăbovit atâta vreme 
încât, de aci înainte, aş păcătui dacă mi-aş măcina, stând pe 
gânduri, bucata de timp ce-mi mai rămâne pentru făptuit. La 
timp, aşa dar, mi-am descătuşat azi mintea de toate grijile, 
mi-am prilejuit un răgaz sigur, mă retrag singur, voiu fi în 
sfârşit de-a-binelea liber pentru a începe în chip serios acea 
obştească răsturnare a părerilor mele. 

In vederea acestui lucru, însă, nu va fi nevoie să arăt că 
toate sunt false, ceea ce poate nu aş fi în stare niciodată să 
isbutesc; ci fiindcă de pe acum judecata mă încredinţează că 
nu trebue să ne oprim cu mai mică grijă încuviinţarea dela cele 
cari nu sunt cu desăvârşire sigure şi neîndoioase decât dela cele 
pe faţă greşite, va fi de ajuns, spre a le înlătura pe toate, dacă. 

voiu găsi un anumit prilej de îndoială eu privire la fiecare. Şi 
astfel, nu vor trebui străbătute chiar toate, luate în parte, ceea 
ce ar însemna o nesfârşită osteneală; ci fiindcă, surpându-se 
temeliile, se va prăbuşi totdeodată aceea ce se află clădit pe 
ele, voiu începe de îndată eu înseşli principiile pe cari se rezema 
tot ce mi-a fost altădată obiect de încredere. 

Anume» ceeai ce am găsit până azi ca fiind mai adevărat, 
l-am primit fie dela simţuri, fie prin simţuri; pe acestea însă 
le-am surprins ca înşelătoare uneori, şi e chibzuit să nu ne în¬ 
credinţăm niciodată cu totul acelora cari ne-au amăgit, fie şi 
o singură dată. 

Dar, poate, deşi câteodată simţurile ne înşeală cu privire 
la unele lucruri neînsemnate şi inai depărtate, sunt multe altele 
despre cari nu ne putem de fel îndoi, chiar dacă sunt scoase tot 
din simţuri: cum e faptul că mă aflu aci, că stau lângă foc, că 
sunt îmbrăcat cu o haină de iarnă, că am în mâini manuscrisul 
acesta, — şi altele asemănătoare. Şi in ce fel s’ar putea oare 
tăgădroi că mâinile acestea şi întreg corpul de faţă sunt ale 
mele? doar dacă, poate, nu m’aş asemui cu nu ştiu cari nebuni, 
ale căror creiere sunt atât de turburate de aburul apăsător al 
fierei celei negre,, încât ei afirmă necontenit fie că sunt regi, 
când de fapt sunt cât se poate de săraci, fie că sunt învestmân¬ 
taţi în purpură când de fapt sunt goi, fie că au capul de argilă, 
că toată fiinţa lor e un dovleac, ori că sunt alcătuiţi din sticlă; 
dar aceştia sunt smintiţi, iar eu însumi n’aş părea mai puţin 
nebun dacă aş lua: vreo pildă dela ei. 

Pe de altă parte, însă, sunt un om care obişnuesc să dorm 
noaptea şi să resimt în somn toate aceste lucruri, ba chiar 
câteodată unele mai puţin vrednice de crezare decât cele pe cari 
le resimt aceştia treji. Intr’adevăr, cât de des nu mă încredin¬ 
ţează odihna din timpul nopţii de împrejurările acestea obiş¬ 
nuite, cum că mă aflu aci, că sunt îmbrăcat, că şed la foc, — 
în timp ce, totuşi, stau în aşternut, desbrăcat! Dar acum văd 
de bună seamă cu ochi treji manuscrisul, capul acesta pe eare-1 
mişc nu e adormit, întind şi simt mâna asta în deplină cuno¬ 
ştinţă de cauză; nu tot atât de .distincte s’ar întâmpla ele unuia 
care doarme. Ca şi cum, însă, nu mi-aş aminti că fusesem une¬ 
ori înşelat tocmai de asemenea gânduri, în timpul somnului; iar 
ou cât chibzuesc mai adânc la acestea, văd limpede că nu pot 
deosebi niciodată prin semne sigure veghea de somn, aşa încât 

rămân uimit şi chiar această uimire, aproape, îmi întăreşte pă¬ 
rerea că dorm. 

Să ne închipuim prin urmare că dormim, că nu sunt ade¬ 
vărate lucrurile astea particulare cum că deschidem ochii, miş¬ 
căm capul, întindem mâinile, nici chiar, poate, că avem astfei 
de mâini sau un astfel de corp; trebue, măcar, să se admită că 
lucrurile văzute în timpul somnului sunt întocmai anumitor ima¬ 
gini pictate, care n’au putut fi plăsmuite decât prin asemănare 
cu lucrurile adevărate; şi astfel, măcar acestea generale, ochii, 
capul, mâinile, trupul întreg, există ca lucruri adevărate iar nu 
închipuite. Căci de sigur pictorii înşişi, nici măcar atunci când 
se trudesc să plăsmuiască, din cele mai neobişnuite forme, Sirene 
şi Satyri, nu pot atribui acestora firi nouă întru totul, ci doar 
pun laolaltă membrele feluritelor vieţuitoare; sau, dacă cumva 
născocesc un lucru într’atât de nou încât să nu fi fost văzut cu 
desăvârşire nimic asemănător, lucru care să fie deci întru totul 
închipuit şi fals, măcar culorile ce-1 alcătuesc trebuesc să fie 
adevărate. Dintr’o pricină de acelaşi soiu, chiar dacă aceste ele¬ 
mente generale, ochii, capul, mâinile şi cele .asemănătoare pot 
fi imaginare, în chip necesar totuşi trebuesc recunoscute 
drept adevărate cel puţin altele câteva, mai simple încă şi mai 
universale, din cari, întocmai ca din culorile adevărate, să fie 
alcătuite toate imaginile lucrurilor, fie reale fie false, imagini 
ce se află în cugetul nostru. 

De soiul acesta par a fi, natura corporală în deobşte pre¬ 
cum şi întinderea ei; la fel, forma lucrurilor întinse; tot aşa 
cantitatea, adică mărimea şi numărul lor; la fel, locul în care 
se află, timpul de-a-lungul căruia durează, şi cele asemănătoare. 

Prin urmare, n’am trage poate o încheiere greşită de aci 
spunând că fizica, astronomia, medicina şi toate celelalte disci¬ 
pline, ce atârnă de considerarea lucrurilor compuse, sunt în- 
tr’adevăr îndoelnice; dar că aritmetica, geometria şi altele de 
acest soiu, care nu tratează decât despre lucrurile cele mai 
simple şi cu totul generale, îngrijindunse prea puţin dacă ele se 
află ori nu în realitate, închid în sânul lor ceva sigur şi temei¬ 
nic, Căci, fie că sunt treaz, fie că dorm, doi şi trei adunate 
împreună fac cinci, iar pătratul mu are mai multe laturi decât 
patru; şi nici nu pare a se putea întâmpla ca adevăruri atât de 
limpezi să cadă sub bănuiala de falsitate. 

Totuşi este împlântată în mintea mea o anumită părere 
veche, cum că există; un Dumnezeu care e în stare să facă toate 
şi de către care sunt creiait aşa cum sunt. Şi de unde ştiu că ei 
n’a făcut astfel încât să nu existe de fel pământ, nici cer, nici 
lucru întins, nici figură,, nici mărime, nici loc, şi totuşi acestea 
să nu fie altfel de cum îmi par mie acum că sunt ? Ba mai mult 
chiar, după cum socotesc câteodată că alţii se înşeală cu privire 
la acele lucruri pe cari ei cred că le ştiu în chip desăvârşit, — 
la fel, de unde ştiu că n’a făcut altfel încât să mă înşel ori de 
câte ori adun doi cu trei, sau număr 'laturile pătratului, dacă 
se poate închipui ceva şi mai uşor? Dar poate că Dumnezeu n’a 
vroit să mă înşel astfel, deoarece e privit drept cu desăvârşire 
bun; totuşi, dacă s’ar împotrivi bunătăţii sale ca el să mă fi 
creiat astfel încât să mă înşel necontenit, ar părea de asemenea 
că nu poate îngădui să mă înşel câteodată; şi e vădit că ultimul 
lucru nu poate fi susţinut. 

Insă poate unii ar prefera să tăgăduiască pe un Dumnezeu 
atât de puternic decât să creadă că toate celelalte lucruri sunt 
nesigure. Să nu ne împotrivim lor şi să admitem că tot ce Va. 
spus despre Dumnezeu este născocit; dar ei presupun că am 
ajuns la starea unde sunt, fie prin destin, fie prin întâmplare, 
fie printr’o serie continuă de lucruri, fie în orice alt chip; şi 
fiindcă a se înşela şi a greşi e privit ca o anumită nedesăvâr¬ 
şire, cu cât voiu atribui drept cauză a mea pe un autor mai 
puţin puternic, cu atât va fi mai probabil că sunt atât de ne¬ 
desăvârşit încât mă înşel întotdeauna. La aceste argumente bine 
înţeles că nu am ce răspunde şi sunt silit, până la urmă, să 
recunosc că nu este nimic, dintre cele pe cari le socoteam altă¬ 
dată adevărate, de care să nu-mi fie îngăduit a mă îndoi, iar 
aceasta nu din nesocotinţă sau uşurinţă, ci din pricini serioase 
şi chibzuite; astfel încât trebue să-mi reţin cu grijă încuviin¬ 
ţarea chiar dela acestea, nu mai puţin ca dela cele vădit gre¬ 
şite, — în cazul că doresc să aflu ceva sigur. 

Dar nu-i destul a fi băgat de seamă cele de mai sus, tre¬ 
bue îngrijit să mi le şi reamintesc; căci părerile obişnuite revin 
în chip statornic şi pun stăpânire pe puterea mea de a crede, 
ca şi cum ar fi înlănţuit-o de drept, printr’o îndelungă folosinţă 
şi tovărăşie, aproape chiar fără voia mea; şi nu mă voiu des- 

obişnui vreodată de a le încuviinţa pe acestea şi de avea încre¬ 
dere în ele, atâta vreme cât le voiu presupune aşa cum sunt în 
adevăr, anume e drept îndoielnice într’un fel oarecare — pre¬ 
cum s’a arătat mai sus, — dar nu mai puţin foarte probabile, 
astfel încât să fie cu mult mai chibzuit a crede în ele decât a le 
tăgădui. Ca urmare, socotesc că n’aş săvârşi o ispravă rea, dacă, 
întorcându-mi voinţa cu desăvârşire spre partea potrivnică, 
m’aş înşela singur, închdpuindu-mi atâta vreme că ele sunt întru 
totul false şi imaginare până ce, în sfârşit, ca şi cum preju¬ 
decăţile ar fi cumpănite [de rezervele mele], nicio deprindere 
proastă să nu-mi mai abată judecata deila dreapta pătrundere a 
lucrurilor. Căci ştiu bine că, între timp, nu va urma de aci nicio 
primejdie ori eroare şi că pot îngădui oricât unei astfel de ne¬ 
încrederi, dat fiind că acum mă îndeletnicesc nu cu lucruri pri¬ 
vitoare la acţiune, ci doar la cunoaştere. 

Voiu presupune, aşa dar, că nu Dumnezeu cel foarte bun, 
isvor al adevărului, ci un anumit geniu rău, dar acesta deosebit 
de puternic şi iscusit, şi-a dat întreaga osteneală să mă înşele: 
voiu socoti că cerul, aerul, pământul, culorile, figurile, sunetele 
şi cele externe nu sunt altceva decât înşelări ale somnului, prin 
mijlocirea cărora a întins el curse credulităţii mele: mă voiu 
privi pe mine însumi ca şi cum h’aş avea mâini, ochi, carne, 
sânge, nici vreun simţ oarecare, ci ca unul ce am socotit în chip 
greşit a avea toate acestea; voiu rămâne statornic în gândul 
rostit, şi astfel, chiar dacă nu stă în puterea mea să cunosc 
ceva. adevărat, se află măcar în mine puterea amintită [de a nu 
încuviinţa], ba mă voiu feri, întărindu-mi mintea, să dau crezare 
celor false ori să-mi poată impune ceva înşelătorul de care e 
vorba, oricât de puternic şi viclean ar fi el. Dar gândul acesta 
e trudnic, iar o anumită lene mă poartă îndărăt, spre deprin¬ 
derile vieţii. La fel cum un sclav, care se bucura, poate, de o 
închipuită libertate în somn, se teme să se deştepte, în clipa 
când începe să-şi dea seama că doarme, şi reînchide ochii încet, 
în mijlocul unor dulci amăgiri, — tot astfel recacl, fără să vreau, 
în vechile păreri, şi mă tem de a mă trezi, ca nu cumva odihnei 
celei blânde să-i urmeze o veghe grea,, pe care s’o petrec nu în 
sânul unei lumini oarecari, ci printre întunecimile de nepătruns 
ale greutăţilor acum răscolite. 


2 

A DOUA MEDITAŢIE 

Despre firea spiritului omenesc: anume că el este mai cunoscut 

decât corpul. 

In astfel de îndoieli am fost svârlit de către meditaţia 
de ieri, încât nu mai sunt în stare să le alung din minte de 
aci înainte, dar nici nu văd chipul în care trebuesc ele risipite; 
ci, întocmai cum m’aş fi scufundat pe neaşteptate într’o vâl- 
toare adâncă, mă simt într’atât de turburat, încât nici nu isbu- 
tesc să ating funduJl cu piciorul, nici, înnotând, să mă ridic la 
suprafaţa apei. îmi voiu da totuşi silinţa şi voiu încerca din 
nou să merg pe aceeaşi cale pe care păşisem ieri, anume să dau 
la o parte tot ceea ce admite o îndoială cât de mică, nu mai pu¬ 
ţin decât dacă aş fi găsit că lucrul e cu desăvârşire fals; şi voiu 
merge mai departe, până ce voiu afla ceva sigur, ori, dacă nu 
altceva, măcar aceasta cu siguranţă, cum că nu e nimic sigur. 
Arhimede nu cerea, decât un punct, care să fie solid şi nemişcat, 
spre a urni din loc întregul pământ; la fel, sunt de nădăjduit 
lucruri însemnate, dacă voiu găsi măcar ceva mic de tot care 
să fie sigur şi neclintit. 

Presupun aşa dar că toate lucrurile pe cari le văd sunt 
false; socotesc că nimic din aceea ce ne înfăţişează memoria 
amăgitoare, n’a existat vreodată; că nu am de fel simţuri; că 
trupul, forma, întinderea, mişcarea şi locul simt năluciri. Ce va 
rămâne adevărat, atunci? Poate doar aceasta, că nu e nimic 
sigur. 

Insă de unde ştiu că nu există ceva, deosebit de toate cele 
pe cari le-am înşiruit, ceva cu privire la care să nu încapă nici 
măcar cel mai mic prilej de îndoială? Nu cumva se află, vreun 
Dumnezeu oarecare, sau oricum l-aş numi, care-mi insuflă ace¬ 
ste cugetări? Dar pentru ce să socotesc astfel, de vreme ce eu 
însumi, poate, sunt în stare să fiu autorul lor? Nu cumva, 
atunci, eu cel puţin sunt ceva? Dar am tăgăduit mai sus că aş 
avea unele simţuri sau un trup. Mă opresc, totuşi; într’adevăr 
ce iese de aici? Oare sunt astfel legat de corp şi simţuri, încât 
nu pot fiinţa fără ele? Insă m’am încredinţat singur că nu 
există cu desăvârşire nimic în lume, niciun cer, niciun soiu de 
pământ, niciun soiu de suflete şi de corpuri; prin urinare ni> 

încetez totdeodată şi eu să fiu? Ba dimpotrivă eu fiinţam, de 
vreme ce am fost încredinţat de ceva. Insă există un anumit 
spirit înşelător, deosebit de puternic, deosebit de iscusit, care 
.mă amăgeşte dinadins întotdeauna. Fără îndoială, atunci, că şi 
ou exist, de vreme ce mă înşeală; şi, înşele oricât e în stare, 
el nu va face totuşi niciodată ca eu să nu fiu nimic, atâta timp 
cât voiu socoti că sunt ceva. Astfel încât, cântărind cât mai 
t>ine lucrurile, e de hotărît, până la urmă, că propoziţia aceasta 
Eu sunt, eu exist, ori de câte ori e rostită sau concepută cu 
gândul, este în chip necesar adevărată. 

Insă tot nu pricep îndeajuns ce anume sunt eu, acesta care 
fiinţez în chip necesar; de aceea trebue să mă feresc de a nu 
lua cumva în chip nechibzuit altceva în locul meu şi astfel de 
-a mă înşela chiar privitor la acea cunoştinţă despre care pre¬ 
tind că este cea mai sigură, şi evidentă dintre toate. Ca urmare, 
voiu cugeta acum din nou ce anume am socotit altădată că sunt, 
înainte de a fi căzut asupra gândurilor de faţă; de unde voiu 
înlătura, apoi, aceea ce prin argumentele înfăţişate poate fi clă¬ 
tinat oricât de puţin, ca astfel să rămână până la urmă doar 
ceea ce e sigur şi neştirbit. 

Prin urmare, ce anume am socotit până acum că sunt? 
De bună seamă om. Dar ce este omul? Voiu zice, oare, un ani¬ 
mal raţional? Nu, fiindcă după aceea ar trebui cercetat ce 
anume este animal şi ce e raţional; iar astfel, aş cădea dintr’o 
singură chestiune în mai multe şi mai grele; şi de altfel nici 
nu am atâta răgaz încât să mă gândesc a mi-1 pierde cu subti¬ 
lităţi de acest soiu. Mai de grabă voiu lua aminte ce anume se 
ivea, dela sine şi firesc, în mintea mea, ori de câte ori cercetam, 
mai înainte, ce sunt. Mi se ivea, în primul rând, gândul că am 
o faţă, mâini, braţe şi această întreagă alcătuire de membre, 
care se observă chiar la un trup neînsufleţit şi pe care o nu¬ 
meam corp. Mi se ivea, în al doilea rând, gândul că mă hrănesc, 
că umblu, că simt şi cuget: acţiuni pe care, de fapt, le raportam 
la suflet. Ce era sufletul acesta, fie nu luam în seamă, fie mi-1 
închipuiam drept nu ştiu ce materie sulbtilă, asemenea vântului 
sau flăcării ori eterului, cajre să fie răspândit în părţile mele 
cele mai de rând. Pe de altă parte cu privire la corp, nici 
măcar nu mă îndoiam, ci socoteam că îi ştiu în chip lămurit 
firea, pe care, dacă cumva încercam s’o descriu aşa cum mi-o 
închipuiam cu mintea, aş fi înfăţişat-o astfel: înţeleg prin corp 

tot ceea ce e în stare să se termine pnintr’o figură oarecare, s& 
fie mărginit de un loc, să umple într’astfel un spaţiu, încât să 
înlăture din el orice alt corp; să fie simţit prin pipăit, văz, 
auz, gust ori miros: să fie mişcat în mai multe feluri, nu însă, 
prin el însuşi, ci de către vreun alt lucru cu care e pus în con¬ 
tact : într’adevăr, socoteam că a avea puterea de a se mişca sin¬ 
gur, şi la fel, de a simţi ori cugeta, nu aparţin de fel firii corpu¬ 
lui, ba mă şi miram că asemenea facultăţi se găsesc în unele- 
corpuri. 

Ce să cred însă acum, când presupun că un anumit spirit 
înşelător, deosebit de puternic şi — dacă e îngăduit s’o spunem, 
— răutăcios, m’a amăgit în toate pe cât a putut şi cu tot dina¬ 
dinsul? Pot oare să afirm că am măcar cel mai mic lucru dintre 
cele despre cari am spus altădată că aparţin firii corpului ? Cer¬ 
cetez cu atenţie, cuget, mă întorc asupra chestiunii, dar nu se 
iveşte nimic; ostenesc de a înşira zadarnic astfel de lucruri. Ce- 
se întâmplă însă cu cele pe cari le atribuiam spiritului? Că mă 
hrănesc şi umblu? Dar de vreme ce nu mai am corp, nici ace¬ 
stea nu sunt decât închipuiri. Că simt? Negreşit că nici aceasta 
nu are loc fără corp, iar adesea mi s’a părut că simt în somn 
multe lucruri despre cari băgăm de seamă apoi că nu le-am 
simţit. Că, poate, cuget? Aci aflu ce-mi trebue: e cugetarea; 
doar ea nu poate să se desprindă de mine. Eu sunt, exist; e 
lucru sigur. Cât timp însă? Atâta timp cât cuget; căci s’ar 
putea întâmpla tocmai ca, dacă m’aş opri dela orice acţiune de 
a cugeta, să încetez pe dată şi în întregime să mai exist. Iar 
acum nu admit decât ceva care e adevărat în chip necesar; prin 
urmare sunt anume doar un lucru cugetător, adică un spirit, un 
duh, un intelect, o judecată, — cuvinte al căror înţeles mi-era 
până acum necunoscut. Sunt un lucru adevărat, şi fiinţând cu 
adevărat. Dar ce lucru anume? Am mai spus-o, unul cugetător. 

Iar în afară de aceasta? îmi voi închipui: nu sunt acea al¬ 
cătuire de membre ce e numită corp omenesc; nu sunt nici un 
anumit aer fin răspândit în aceste membre, nici vânt, nici foc,, 
nici abur, nici o emanaţie, nimic din ce-mi închipuesc, de vreme 
ce am presupus că acestea nu există; rămâne afirmaţia: eu nu 
sunt totuşi mai puţ.in ceva. Să se întâmple, oare, în fapt, ca, 
acele lucruri chiar pe cari le presupun că nu există, deoarece 
îmi sunt necunoscute, să nu se deosebească totuşi în realitate- 
de mine, cel pe care l-am cunoscut? Nu ştiu şi nu discut acum.- 

'lucrul acesta; nu sunt în stare să judec decât cu privire la cele 
ce-mi sunt cunoscute. Am cunoscut faptul că exist; cercetez ce 
anume sunt eu, cel pe care l-am cunoscut ca atare. E fapt sigur 
că ideea acestui lucru, tocmai astfel luată, nu atârnă de cele 
pe cari încă nu le-am cunoscut drept existente; prin urmare, 
de vreunele din cele pe cari le plăsmuesc cu închipuirea. Iar 
acest cuvânt, plăsmuesc, mă înştiinţează despre greşeala mea: 
căci aş plăsmui cu adevărat, dacă mi-aş închijpui că sunt ceva, 
deoarece a închipui nu e nimic altceva decât a contempla forma 
lucrului corporal sau imaginea. Iar acum ştiu în chip sigur că 
exist şi că totdeodată s’ar putea ca toate imaginile acestea, 
precum în deobşte tot ce priveşte firea corpului, să nu fie nimic 
decât vise. Având în vedere cele de mai sus, socot la fol de bine 
că aiurez când spun: voiu da curs închipuirii, spre a cunoaşte 
în chip mai lămurit ce anume sunt, precum dacă aş spune: acrim 
sunt într’adevăr treaz şi văd ceva adevărat, dar, fiindcă nu văd 
încă îndeajuns de limpede, îmi voiu da silinţa să adorm, pentru 
ca visul să-mi înfăţişeze acel lucru în chip mai adevărat şi mai 
evident. Ştiu, prin urmare, că nimic din cele pe cari le pot prin¬ 
de cu ajutorul imaginaţiei nu se raportă la cunoştinţa pe care 
o am despre mine şi că mintea trebue depărtată cu grijă de 
acelea, spre a-şi înţelege cât mai limpede firea. 

Dar ce sunt, prin urmare? Un lucru ce cugetă. Ce este 
acesta? Unul ce se îndoeşte, înţelege, afirmă, neagă, vroeşte, nu 
vroeşte, totdeodată imaginează şi simte. 

Nu sunt puţine acestea, de bună seamă, dacă îmi revin 
toate mie. Dar de ce să na na revină? Nu sunt eu însumi cel 
care mă îndOesc aproape de toate, care totuşi înţeleg ceva, care 
afirm că doar acest lucru e adevărat, tăgăduesc pe celelalte, 
doresc să ştiu mai multe, nu vreau să fiu înşelat, imaginez 
multe lucruri, chiar fără voie, observ de asemenea multe ca şi 
cum mi-ar veni pe calea simţurilor? Ce dintre ele — oricât aş 
dormi întotdeauna:, oricât chiar m’ar amăgi, pe cât poate, acela 
ce m’a creiat — ce este dintre ele care să nu fie la fel de ade¬ 
vărat ca faptul ca exist? Ce dintre ele e deosebit de cugetarea 
mea? Ce poate fi numit deosebit de mine însumi? Faptul că 
eu sunt cel care mă îndoesc, înţeleg, vroesc, e atât de vădit, 
încât prin nimic nu e explicat în chip mai evident. Dar tot eu 
sunt cel care imaginează anumite lucruri; căci deşi poate, după 
■cum am presupus, niciunul chiar dintre lucrurile închipuite nu 

este adevărat, totuşi facultatea însăşi de a imagina există în: 
adevăr şi face parte din cugetarea mea. In sfârşit, acelaşi sunt 
eu, cel care simt sau care percep lucrurile corporale ca prin 
simţuri: este evident că văd acum lumina, aud sgomotul şi simt 
căldura. Că acestea sunt false întru cât dorm? Dar măcar mi se 
pare că văd, aud, simt căldura. Aceasta nu poate fi fals. Acea¬ 
sta e tocmai ceea ce se numeşte a simţi, la mine; şi luat astfel, 
faptul nu e nimic altceva decât cel al cugetării. 

Din cele de mai sus, negreşit că încep să cunosc ceva mai 
bine ce sunt; totuşi se pare încă, şi nici nu mă pot opri de a 
socoti că lucrurile corporale, ale căror imagini se alcătuesc în 
cuget şi pe cari simţurile le iau în cercetare, sunt cunoscute în 
chip mult mai limpede decât acest nu ştiu bine ce al meu, care 
nu se iveşte în câmpul imaginaţiei: deşi, de sigur, e de mirare 
că lucrurile pe cari le bag de seamă ca fiind îndoielnice, necu¬ 
noscute, streine de mine, să fie înţelese de mintea mea mai lim¬ 
pede decât ceea ce adevărat, ceea ce e cunoscut, în sfârşit decât 
mine însumi. Insă îmi dau seama ce se întâmplă: mintea mea 
are chef să rătăcească şi nu rabdă încă să se restrângă în gra¬ 
niţele adevărului. Fie astfel, prin urmare, şi să-i lăsăm încă 
odată cât mai slobode hăţurile pentru ca, puţin după aceea, tră¬ 
gând de ele la momentul potrivit, s’o putem struni mai lesne. 

Să ne aţintim privirea asupra lucrurilor acelora, despre 
cari în mod obişnuit se spune că sunt înţelese mai limpede din¬ 
tre toate: anume asupra corpurilor pe cari le pipăim, le vedem; 
nu chiar asupra corpurilor în deobşte, căci aceste percepţiuni 
generale sunt, de obiceiu, niţel mai confuze, — ci asupra unui', 
lucru în particular. Să luăm. de pildă, bucata asta de ceară: 
ea a fost scoasă de foarte puţină vreme din fagure; n’a pier¬ 
dut cu totul încă gustul mierii ei; păstrează ceva din miro¬ 
sul florilor de unde a fost adunată; culoarea, forma, mărimea 
ei sunt vădite; e tare, rece, lesne de atins, iar, dacă o loveşti, 
scoate un sunet; în sfârşit, îi aparţin toate cele ce par trebuin¬ 
cioase pentru ca un corp să poată fi cunoscut în chip cât mai 
limpede. Dar iată, pe când vorbesc, ceara e apropiată de foc; 
resturile de gust se risipesc, mirosul piere, culoarea se schimbă, 
forma dispare, volumul creşte, ceara devine lichidă, caldă, abia 
de poate fi atinsă, iar acum, dacă o loveşti, nu mai scoate nici 
un sunet. Rămâne oare şi acum aceeaşi ceară? Trebue să se 
afirme că da; nimeni n’o tăgădueşte, nimeni nu socoate altfel. 

Atunci ce anume era în ea care se prindea cu mintea în chip 
atât de limpede? De sigur, nimic dintre cele pe cari le căpă¬ 
tăm cu simţurile; căci orişice cădea sub gust, miros, văz, pi¬ 
păit sau auz, este schimbat acum; ceara totuşi rămâne. 

Poate că era aceea ce gândesc acum: anume ceara însăşi nu 
a fost de fapt dulceaţa mierii nici mirosul florilor, nici această 
albeaţă, ori formă,, ori sunet, ci un corp care, ceva mai înainte 
îmi apărea sub ochi prin acele înfăţişări, acum prin altele. Ce 
este însă lucrul însuşi pe care mi-1 închipuesc astfel? Să ne 
aţintim privirile şi, înlăturând cele ce nu se referă la ceară, să 
vedem ce rămâne: anume nimic decât ceva întins, flexibil şi 
schimbător. Ce este însă acest lucru flexibil şi schimbător? îmi 
închipuesc oare că bucata de ceară poate fi prefăcută, dintr’o 
formă rotundă într’una pătrată, sau din aceasta, înfcr’una triun¬ 
ghiulară? Nicidecum; deoarece îmi dau seama că ea e în stare 
de nenumărate prefaceri de acest soiu, şi totuşi nu poţi stră¬ 
bate prin închipuire nenumărat de multe; prin urmare, înţele¬ 
gerea aceasta nu se îndeplineşte prin facultatea imaginaţiei. Ce 
înseamnă a fi întins:? Nu cumva de asemenea întinderea ei e 
necunoscută? Căci într’o ceară care se topeşte volumul e mai 
mare; creşte încă, într’una care fierbe, şi tot mai mult dacă 
sporim căldura; ba nici nu aş gândi cum treibue ceara, dacă n’aş 
socoti că ea îngădue chiar mai multe grade de întindere decât 
am cuprins vreodată cu închipuireai. îmi rămâne, aşa dar, să 
admit că nici măcar nu pot închipui ce este această bucată de 
ceară şi nu percep lucrul decât prin spirit: şi spun această bu¬ 
cată anumită, deoarece cu privire la ceară în general lucrul e 
încă mai limpede. Dar care e bucata de ceara pe care n’o 
percep decât cu spiritul? De sigur aceeaşi cu cea pe care o văd, 
pipăi, imaginez, în sfârşit aceeaşi pe care o socoteam dela înce¬ 
put că este. Insă — şi lucrul trebue ţinut minte, — percepţia 
ei nu e viziune, nu e pipăit, nu e imaginaţie, şi nici n’a fost 
vreodată, deşi la început părea astfel, ci o in-specţie a minţii 
singure, in-specţie ce poate fi sau nedesăvârşită şi confuză, cum 
era la început, sau una clară şi distinctă, ca acum, în măsura 
în care îmi aţintesc privirile mai mult ori mai puţin la cele din 
cari e alcătuit lucrul. 

Totuşi mă mir cât de supus e cugetul meu la greşeli. Căci 
deşi cercetez acestea în mine, liniştit şi fără de glas, mă încurc 
totuşi în vorbe şi aproape că sunt înşelat de către însuşi felul 

obişnuit de a vorbi. Intr’adevăx, noi afirmăm că vedem ceara 
însăşi, dacă ea e de faţă, nu judecăm din culoarea saiu forma 
ei că e de faţă. De unde aş încheia îndată: aşa dar cunosc ceara 
printr’o viziune a ochilor nu printr’o in-specţie a minţii sin¬ 
gure; dacă însă n’aş fi privit până acum pe fereastră oameni 
trecând pe uliţă, oameni despre cari, nu mai puţin din obiş¬ 
nuinţă decât despre ceară, spun că-i văd. Ce văd însă, în afară 
de pălării şi straie, sub cari s’ar putea ascunde nişte paiaţe 
automate ? Dar hotărăsc că sunt oameni. Iar astfel, aceea ce so¬ 
coteam că văd cu ochii, înţeleg doar prin facultatea judecăţii, 
ce se află în spiritul meu. 

Ar fi de ruşine, totuşi, ca acela care ar dori să cugete alt¬ 
fel decât vulgul să fi căutat prilej de îndoială în formele de 
vorbire născocite de către vulg; să mergem prin urmare mai 
departe, cercetând când anume percepeam în chip mai desăvâr¬ 
şit şi mai limpede ce e ceara, atunci când am văzut-o mai întâi 
şi am socotit că o cunosc datorită simţului extern sau măcar, 
după cum i se spune, simţului comun, adică puterii imagina¬ 
toare? sau mai de grabă acum, după ce am cercetat cu mai 
multă grijă atât ce este ea cât şi în ce fel se cunoaşte? Negre¬ 
şit, ar fi lucru nechibzuit să ne îndoim de aceasta; căci anume 
ce a fost lămurit în prima percepţie? Ce impresie care să nu 
pară că poate fi resimţită de către orice animal? Dar atunci 
când desprind ceara de înfăţişările ei exterioare şi o privesc în 
ea însăşi, ea şi desgolită, — cu toate că poate încă sălăşlui o 
eroare în judecata mea, nu sunt în stare totuşi s’o percep fără 
de un spirit omenesc. 

Ce să spun însă despre acest spirit tocmai, cu alte cuvinte 
despre mine însumi ? Intr’adevăr, până acum nu recunosc că se 
află nimic altceva în mine, în afară de spirit. Ce sunt, mă în¬ 
treb, eu cel căruia mi se pare că percep în chip atât de distinct 
ceara aceasta ? Nu cumva pe mine însumi mă cunosc nu numai 
în chip mult mai adevărat, mult mai sigur, dar chiar mult mai 
limpede şi mai evident ? Căci, dacă socotesc bucata de ceară ca 
existând prin faptul că o văd, negreşit reiese cu mult mai evi¬ 
dent că şi eu însumi exist, prin chiar faptul că o văd. Şi se 
poate întâmpla ca aceea ce văd să nu fie în adevăr ceară; se 
poate întâmpla să nu am nici măcar ochi datorită cărora să văd 
ceva; dar nu se poate întâmpla de fel, ca, atunci când văd, sau 
(lucru pe care nu-1 deosebesc acum) atunci când cuget că văd, 

eu însumi, cel care gândeşte, să nu fiu ceva anumit. Dintr’o 
pricină asemănătoare, dacă socotesc că bucata de ceară există 
din faptul că o pipăi, reiese din nou, la fel, că eu într’adevăr 
exist. Dacă, din faptul că aş imagina-o, sau din orice altă pri¬ 
cină, ar reieşi la fel, de sigur. Dar aceea ce bag de seamă cu 
privire la ceară, se poate aplica la toate lucrurile ce stau în 
afara mea. Pe de altă parte,, dacă percepţia cerii a părut mai 
distinctă după ce mi s’a făcut cunoscută nu numai prin văz şi 
pipăit ci prin mai multe căi, cu cât mai distinct trebue să afirm 
că sunt cunoscut acum de către mine însumi, de vreme ce niciun 
fel de cunoştinţe nu pot ajuta, fie la percepţia cerii fie la cea a 
oricărui alt corp, fără ca ele toate să dovedească mai bine firea 
spiritului meu! Insă pe deasupra sunt şi alte lucruri în spirit 
însuşi, într’atât de multe, cu ajutorul cărora cunoştinţa lui 
poate fi făcută mai limpede, încât cele ce rezultă din corp, în 
sprijinul lui, abia pair demne să intre în numărătoare. 

Şi iată până la urmă m’am întors dela sine acolo unde 
vroiam; căci întru cât e cunoscut acum faptul că înseşi corpu¬ 
rile nu le percep în definitiv prin simţuri ori prin facultatea 
imaginaţiei, ci doar prin intelect, nici nu sunt prinse cu mintea 
prin aceea că sunt pipăite ori văzute, ci doar prin faptul că sunt 
înţelese, ştiu în chip limpede că nimic nu poate fi perceput mai 
lesne de mine, sau mai evident, decât spiritul meu. Dar, fiindcă 
deprinderea părerii vechi nu poate fi părăsită atât de repede, 
hotărăsc a mă opri aci, pentru ca această nouă cunoştinţă să 
se împlânte mai adânc în memoria mea, prin răstimpul lung al 
meditaţiei. 


A TREIA MEDITAŢIE 

Despre Dumnezeu; cum că există. 

Voiu închide acum ochii, îmi voiu astupa urechile, voiu 
îndepărtă toate simţurile, voiu şterge de asemenea din minte 
imaginile toate ale lucrurilor corporale, sau, cel puţin — de¬ 
oarece aşa ceva cu greu se poate face — le voiu nesocoti ca 
fiind zadarnice şi false, iar întrebându-mă numai pe mine şi 
scrutându-mă mai; adânc, mă voiu sili să mă fac mie însumi, 
pe nesimţite, mai cunoscut şi mai apropiat. Sunt un lucru care 

cugetă, adică se îndoeşte, afirmă, neagă, înţelege puţine, nu 
cunoaşte multe altele, vroeşte, nu vroeşte, imaginează de ase¬ 
menea şi simte; căci,, după cum am băgat de seamă mai înainte,, 
deşi poate cele ce simt sau închipui nu sunt nimic în afara mea, 
totuşi despre felurile de a cugeta pe cari le numesc simţiri şi 
închipuiri sunt sigur, în măsura în care ele sunt doar anumite 
feluri de a cugeta, că se află în mine. 

Iar cu acestea, puţine la număr, am înşiruit toate lucru¬ 
rile pe cari le ştiu în adevăr, sau cel puţin pe cari am socotit 
până acum că le ştiu. Acum voiu privi cu mai multă grijă, să 
văd dacă nu cumva se mai află în mine altele, la cari n’am luat 
încă seamă. Mă simt încredinţat că sunt un) lucru ce cugetă. 
Nu cumva ştiu totdeodată în felul acesta, ce se cere spre a fi, ' 
sigur de un lucru oarecare? Intr’adevăr, în această primă cu¬ 
noştinţă nu e nimic altceva decât o anumită percepere limpede 
şi distinctă a lucrului pe care-1 afirm; ceea ce de sigur nu ar 
ajunge să mă încredinţeze cu privire la adevărul lucrului, dacă 
s’ar putea întâmpla vreodată ca un lucru pe care l-aş percepe 
limpede şi distinct să fie fals; şi prin urmare, mi se pare acum 
că pot statornici drept regulă generală, cum că e adevărat tot 
ceea ce percep în chip foarte limpede şi distinct. 

Totuşi, mai înainte am admis multe drept cu totul sigure 
şi lămurite, pentru ca după aceea să le desvălui drept îndoelnice. 
Cari anume erau acestea? Pământul, cerul, stelele şi toate cele¬ 
lalte dovedite prin simţuri. Insă ce percepeam în chip limpede 
cu privire la ele? Tocmai că ideile, cu alte cuvinte cugetările 
asupra unor astfel de lucruri, se arată minţii mele. Insă nici 
măcar acum nu spun că acele idei nu sunt în mintea mea. Un 
alt lucru era ceea ce afirmam şi pe care de asemenea, din obiş¬ 
nuinţa de a crede, socoteam* căi percep limpede, dar pe care 
în realitate nu-1 percepeam: anume că erau în afară de mine 
unele lucruri, de unde isvorau ideile acestea şi cărora le erau 
întru totul asemănătoare. Iar aci mă înşelam sau, cel puţin, dacă 
judecam drept, aceasta nu se întâmpla prin facultatea mea de 
percepere. 

Dar cum ? Atunci când contemplam ,în materia aritmeticii 
şi a geometriei, ceva foarte simplu şi lesnicios, de pildă că doi 
şi cu trei fac împreună cinci, şi altele asemănătoare, nu cumva 
le pătrundeam măcar pe acestea îndeajuns de limpede spre a 

afirma că sunt adevărate? Negreşit, nu dintr’altă pricină aur 
socotit mai târziu că trebue să ne îndoim de acestea, decât de¬ 
oarece-mi venea în minte că, poate ,o divinitate* oarecare îmi 
va fi hărăzit o astfel de fire, încât să mă înşel chiar privitor 
la acele lucruri ce par a fi cele mai limpezi. Iar ori de. câte ori 
mi se iveşite această idee, concepută mai înainte, despre puterea 
supremă a lui Dumnezeu, nu pot să nu-mi spun că, dacă o vrea. 
îi vine lesne aceluia să facă astfel încât să mă înşel chiar în 
cele pe cari socotesc că le văd cu ochii cugetului în chipul cel 
mai sigur. In schimb, ori de câte ori mă întorc spre înseşi lu¬ 
crurile pe catri socotesc că le percep foarte limpede, sunt încre¬ 
dinţat de ele în chip atât de sigur, încât aproape fără voia mea, 
isbucnesc în aceste cuvinte: înşeală:mă cine o putea, el nu va 
face totuşi niciodată să nu fiu nimic, atâta vreme cât gândesc, 
că sunt ceva; sau să fie adevărat cândva că eu n’am existat 
niciodată, devreme ce acum e adevărat că sunt; sau poaJte, chiar, 
ca doi şi cu trei împreună să facă mali; mult sau mai puţin decât 
cinci, — ori altele asemănătoare, cu privire la cari negreşit că 
resimt o împotrivire făţişe. Şi ,de fapt, întru cât nu am niciun 
prilej de a soccti că un Dumnezeu anumit este înşelător, ba. 
chiar până acum nici nu ştiu îndeajuns dacă există vreun Dum¬ 
nezeu, prilejul de îndoială, prilej ce atârnă doar de părerea de 
mai sus, e foarte mărunt şi, spre a vorbi astfel, de natură me¬ 
tafizică. Insă, pentru ca până şi el să fie înlăturat, trebue, la 
cel dintâiu prilej, să cercetez dacă există Dumnezeu şi, în cazul 
că există, dacă poate fi înşelător; căci neştiind lucru acesta, nu 
cred să pott fi cu totul sigur vreodată de un altul. 

Acum însă rânduiala pare a cere să-mi aşed mai întâi cu¬ 
getările în anumite genuri şi să caut în cari dintre ele sălăşluesc 
în special adevărul sau falsitatea. Unele dintre acestea sunt 
precum imaginile lucrurilor,, iar doar lor li se potriveşte, de 
fapt, numele de idei: după cum când gândesc un om, o himeră, 
cerul, ori un înger. Altele, în schimb ,au înfăţişări de un alt. 
soiu: atunci când vroesc, mă tem, afirm, neg, — întotdeauna de 
fapt concep un lucru oarecare drept subiect al cugetării mele, 
însă prind cu mintea ceva mai mult, chiar, decât similitudinea 
acestui lucru; iar dintre cugetările înfăţişate ,unele se numesc 
acte de voinţă ori porniri 1 ) iar altele judecăţi. 


1) affectus. 

In ce priveşte acum ideile, dacă sunt privite doar în sine 
.şi nu referite la altceva, ele nu pot fi, propriu vorbind, false; 
căci fie că închipui o capră, fie că aş închipui o himeră, nu este 
mai puţin adevărat faptul că imaginez atât pe una cât şi pe 
cealaltă. De asemenea, nu este de temut nicio falsitate în voinţă 
însăşi ori în porniri; căci deşi aş putea dori lucruri rele, chiar 
lucruri care să nu existe nicăieri, este totuşi adevărat că eu le 
doresc pe acestea. Şi, prin urmare, rămân doar judecăţile unde 
trebue să mă feresc de a nu mă înşela. Principala eroare însă 
şi care se poate întâlni cel mai des în ele, stă în faptul că soco¬ 
tesc ideile, care se află in mine, asemănătoare ori conforme 
anumitor lucruri aşezate în afara noastră; căci negreşit, dacă 
aş privi ideile înseşi doar drept anumite moduri ale cugetării 
mele şi nu ld-aş raporta la altceva ,ele cu greu mi-ar putea pri¬ 
lejui un câmp de rătăciri. 

Dintre aceste idei însă, unele par înnăscute, altele primite 
din afară, altele plăsmuite de către mine însumi; aşa, faptul că 
înţeleg ce e lucru, ce e adevăr, ce e cugetare, nu par a-1 avea 
de altundeva decât din însăşi firea mea; în schimb faptul că 
aud sgomotiul, văd soarele, simt focul, pe acestea le-am socotit 
până acum că isvorăsc din anumite lucruri aşezate în afara mea; 
iar, în al treilea rând, sirenele, hyppogryfii şi cele asemănătoare 
sunt plăsmuite de mine însumi. Sau poate, aş fi în stare să le 
socotesc pe toate primite ori înnăscute ori plăsmuite: căci încă 
n’am pătruns lămurit obârşia lor adevărată. 

Dar aci trebue să ne întrebăm, în primul rând, în legătură 
cu acele idei pe care le socotesc luate dela lucruri fiinţând în 
afara mea, ce pricină mă îndeamnă să le privesc drept asemă¬ 
nătoare lor. Negreşit, aşa pare a mă învăţa natura. Şi, de altfel, 
resimt că lucrurile acelea nu atârnă de voinţa mea, prin urmare 
nu de mine însumi; căci adesea ele sunt observate chiar fără 
voie: precujm de pildă acum, fie că vreau fie că nu, simt căldura 
şi socotesc astfel că simţirea sau ideea de căldură isvorăşte dela 
un lucru deosebit de mine, anume dela căldura focului lângă 
care şed. Şi nimic nu e mai limpede decât să cred că acest lu¬ 
cru îşi întipăreşte în mine asemănarea sa, mai degrabă decât 
.altceva. 

Voiu vedea acum dacă argumentele acestea sunt destul de 
Jtemeinice. Când spun aci că am fost deprins astfel de către 

na/tură, înţeleg doar că am fost adus, printr’un anumit îndemn 
spontan, să cred lucrul acesta, nu că el mi s’a arătat a fi ade¬ 
vărat printr’o lumină firească a minţii. Iar aceste două căi sunt 
cu mult deosebite între ele; căci toate cele ce mi-au fost dove¬ 
dite prin lumina firească — precum faptul că, din aceea că mă. 
îndoesc reiese că exist, şi altele asemănătoare — nu pot fi de 
fel îndoelnice, întru cât nu poate exista nici o altă facultate 
căreia să mă încred! la fel ca luminii acesteia, facultate ce să 
mă poată învăţa că primele convingeri nu sunt adevărate; însă 
în ce priveşte îndemnurile naturale, adesea altădată am socotit 
că fusesem împins de de către ceea ce e mai rău, atunci când 
era vorba să aleg ceva bun, şi nu văd de ce să mă încred mai 
mult acestora în vreo altă privinţă. 

Apoi, deşi ideile acelea nu atârnă de voinţa mea ,nu reiese 
că ele isvorăsc în chip necesar din lucrurile aflate în afara mea. 
Căci după cum îndemnurile despre care tocmai vorbii, deşi se 
află în mine par totuşi a fi deosebite de voinţa mea, le fel, 
poate, se află în mine o altă facultate, nu tocmai bine cunoscută 
mie până acum, creatoare a acestor idei, precum întotdeauna 
mi s’a şi părut că se formează ele în mine atunci când dorm, 
fără de vreun ajutor al lucrurilor externe. 

Şi în sfârşit, chiar dacă ar isvorî dela lucruri deosebite de 
mine, nu urmează că ideile ar trebui să fie asemănătoare lu¬ 
crurilor acestora. Ba încă adesea îmi pare a fi găsit între ele 
o mare deosebire: aşa de pildă, aflu în mine două idei felurite 
ale soarelui, una ca şi căpătată dela simţuri şi care trebue tre¬ 
cută tocmai printre cele pe care le socotesc primite din afară, 
datorită căreia el îmi apare foarte mic, alta, în schimb, scoasă 
din dovezile astronomiei, cu alte cuvinte creiată prin anumite 
noţiuni înnăscute mie, sau făcută în orice alt chip de către 
mine, datorită căreia soarele se dovedeşte de câteva ori mai 
mare decât pământul; de sigur că şi una şi alta nu pot fi ase¬ 
mănătoare aceluiaşi soare fiinţând în afara mea, iar judecata 
mă încredinţează că acea idee, mai ales, îi este neasemănătoare, 
ce pare a fi emanat cât mai de-a-dreptul dela el. 

Acestea toate îmi dovedesc îndeajuns că, până azi, nu din- 
tr’o judecată sigură, ci doar dintr’o anumită pornire oarbă am 
socotit că există unele lucruri deosebite de mine, cari-mi trimit 
ideile ori imaginile lor prin organele simţurilor, sau în orice: 
alt chip. 

Dar mi se iveşte încă o cade spre a cerceta dacă unele lu¬ 
cruri, dintre cele ale căror idei sunt în mine, există în afară 
de mine. Anume, în măsura în care ideile acestea nu sunt decât 
anumite moduri ale cugetării, nu ştiu de vre-o deosebire între 
■ele, şi toate par a isvorî din mine în acelaşi chip; însă, în măsura 
în care una înfăţişează un lucru, alta un altul, e vădit că sunt 
foarte deosebite intre ele. Căci, negreşit, acelea care înfăţi¬ 
şează substanţe reprezintă ceva mai mare şi, spre a. vorbi ast¬ 
fel, cuprind în ele mai multă realitate obiectivă decât cele ce 
înfăţişează doar moduri sau accidente; şi tot aşa, acea idee prin 
care prind cu mintea pe un Dumnezeu suprem, veşnic, infinit, 
atotştiutor, atotputernic şi creator al tuturor lucrurilor ce sunt 
în afară de el, închide în sine, de sigur, mai multă realitate 
obiectivă, decât cele prin care sunt înfăţişate substanţe măr¬ 
ginite. 

Acum, însă, e limpede, prin lumina firească, cum că tot 
atâta desăvârşire, cel puţin, trebue să afle în cauza eficientă şi 
totală pe cât în efectul acestei cauze. Căci, întreb eu, de unde 
şi-ar putea lua efectul realitatea sa, dacă nu dela cauză? Şi în 
ce fel i-ar putea-o da cauza, dacă n’ar avea-o în ea? De aci însă 
reiese că un lucru nu poate isvorî din nimic, şi, de asemenea, 
nici ceva mai desăvârşit, cu alte cuvinte care închide în sine 
mai multă realitate, din ceva care e mai puţin desăvârşit. Iar 
acest lucru nu e numai în chip lămurit adevărat cu privire la 
efectele a căror realitate e actuală ori formală, ci chiar cu pri¬ 
vire la ideile în care se ţine seamă doar de realitatea obiectivă. 
Cu ;a<lte cuvinte, nu numai că nu se poate, de pildă ca o piatră 
oarecare, ce n’a existat mai înainte, să înceapă acum să existe, 
decât dacă e produsă de către un anumit lucru în care să se 
afle, fie în chip formal fie în chip eminent, tot aceea ce e pus în 
piatră; nu numai că nu poate fi introdusă, într’un subiect care 
mai înainte nu era încălzit, căldura, decât de către un lucru care 
să fie de un ordin cel puţin tot atât de desăvârşit pe cât e ea — 
şi la fel cu celelalte; dar, pe deasupra, nu se poate afla în mine 
ideea die căMuiră, sau cea de piatră, dacă nu e sădită acolo de 
o anumită cauză, în care să fie cel puţin tot atâta realitate câtă 
concep că se află în căldură sau în piatră. Căci, deşi cauza nu 
face să pătrundă în ideea mea nimic actual sau formal cu pri¬ 
vire la realitatea ei, nu e de socotit prin aceasta că ea trebue 

-să fie mai puţin reală, ci că natura ideii e de aşa fel încât nu 
•cere dela sine nicio realitate formală, în afară de cea pe care 
o împrumută dela cugetarea mea, al cărei mod este. Că însă 
ideea în chestiune conţine realitatea aceasta obiectivă sau cea¬ 
laltă ,mai de grabă decât o a treia, faptul trebue să ţină, de 
sigur, de o anumită cauză, în care să se afle cel puţin tot atâta 
realitate formală pe cât conţine ideea realitate obiectivă. Căci 
dacă presupunem că se poate găsi în idee ceva care să nu fi fost 
în cauza ei, acest lucru isvorăşte, aşa dar, dela nimic; dar ori¬ 
cât de nedesăvârşit star dovedi felul acesta de a fi, anume felul 
lucrului de a fi obiectiv în intelect prin idee, el nu este totuşi 
cu desăvârşire un nimic şi prin urmare nu poate isvcrî din 
nimic. 

De asemenea, nu trebue să bănuesc că, de vreme ce rea¬ 
litatea pe care o iau în seamă în ideii] e mele e doar obiectivă, nu 
e nevoie ca ea să figureze în chip formal în cauzele acestor idei 
şi că ar fi deajuns dacă s’ar afla şi în ele tot în chip obiectiv. 
Căci, după cum acest mod obiectiv de a fi se potriveşte ideilor 
prin firea lor, tot aşa medul formal de a fi se potriveşte cauze¬ 
lor ideilor, măcar celor dintâi şi mai însemnate, prin firea lor. 
Şi cu toate că, eventual, o idee se poate naşte dintr’alta, nu e 
dat totuşi aci un regres la infinit, ci până la urmă trebue să se 
ajungă la o idee primă, a cărei cauză să fie întocmai unui arhe¬ 
tip, în care Itoaită realitatea; să fie conţinută în chip formal, rea¬ 
litate ce se află în idee doar în chip obiectiv. Astfel încât, prin 
lumina firească, îmi e vădit faptul că ideile sunt, în minte, în¬ 
tocmai unor imagini,care în adevăr pot lesne pierde desăvârşi¬ 
rea lucrurilor de unde sunt luate, fără însă a putea conţine ceva 
mai mare sau mai desăvârşit. 

Iar toate acestea, cu cât le cercetez mai îndelung şi mai 
cu grijă, cu atât îmi par mai limpede şi mai hotărât adevărate. 
Dar, în sfârşit, ce vciu încheia din ele? Anume că, dacă reali¬ 
tatea obiectivă a uneia din ideile mele e de aşa fel încât să fiu 
sigur că ea nu se află în mine nlici în chip formal, nici în chip 
eminent, şi nici prin urmare că eu însumi pot fi cauza acelei 
idei, — reiese de aci cu necesitate că eu nu mă aflu singur pe 
lume, ci există şi un alt lucru, care e cauză a ideii aceleia. Dacă 
însă nu se va găsi în mine o astfel de idee, nu voiu avea cu de- 

săvârşire nieiun temeiu să mă încredinţez cu privire la existenţa 
unui lucru deosebit de mine; căci am cântărit pe toate cât se 
poate de atent, şi n’am putut afla până acum nieiun alt temeiu. 

Dar, dintre aceste idei ale mele, în afară de cea care mă 
înfăţişează pe mine însumi propriilor mei ochi şi cu privire la. 
care nu încape, aci, nicio greutate, una înfăţişează pe Dumne¬ 
zeu, altele lucrurile corporale şi neînsufleţite, unele pe îngeri,, 
altele animalele, şi ultimele înfăţişează pe alţi oameni, asemă¬ 
nători mie. 

In ce priveşte ideile ce înfăţişează alţi oameni, vieţuitoare, 
sau îngeri, îmi dau lesne seama că ele pot fi alcătuite din cele- 
pe care le am despre mine, şi, de altă parte, cele ale lucrurilor 
corporale sau cea a lui Dumnezeu, — chiar dacă n’ar fi de fel 
pe lume oameni în afară de mine, nici animale, nici îngeri. 

In ce priveşte, însă. ideile lucrurilor corporale, nu se iveşte 
nimic în ele care să fie de aşa fel încât să nu pară că a putut 
isvorî dela mine însumi; căci dacă privesc mai adânc şi cercetez 
pe fiecare în parte, în felul în care am cercetat ieri ideea de 
ceară, bag de seamă că nu sunt decât puţine aspectele pe cari 
le percep limpede şi distinct în ele, anume mărimea sau întin¬ 
derea în lungime, lăţime şi adâncime; figura, care se încheagă 
din marginile acestei întinderi; locul, pe care îl păstrează între 
ele diversele corpuri figurate; şi mişcarea, adică schimbarea 
acestui loc, — cărora li se pot adăuga substanţa, durata şi nu¬ 
mărul: celelalte însă, precum lumina şi culorile, sunetele, miro¬ 
surile, gusturile, căldura şi frigul, precum şi însuşirile tactile, 
nu sunt gândite de mine decât în chip foarte turbure şi întu¬ 
necat, aşa încât nici măcar n’aş putea şti dacă sunt adevărate 
ori false, cu alte cuvinte dacă ideile pe care le am despre ele 
sunt sau nu ideile anumitor lucruri. Căci deşi despre falsitatea 
propriu zisă, sau formală, am arătat ceva mai înainte că nu se- 
poate găsi decât în judecăţi, există totuşi, de bună seamă, o 
anumită falsitate materială în idei, atunci când înfăţişează ceea 
ce nu este ca fiind: aşa de pildă, ideile pe care le am despre 
căldură şi frig sunt atât de puţin limpezi şi distincte, încât nu 
aş putea spune, prin ele, dacă frigul e doar o privaţie a căldurii 
sau căldura una a frigului, ori cari din două e calitatea adevă¬ 
rată şi dacă nu cumva nu-i niciuna. Iar deoarece nieiun fel de idei 
nu pot apărea decât ca fiind ale lucrurilor, în cazul că e ade¬ 
vărat despre frig că nu e nimic altceva decât o privaţie a căi- 

durii, ideea care mi-1 înfăţişează drept ceva real şi pozitiv nu e 
pe nedrept privită ca falsă, — şi tot astfel cu celelalte. 

De sigur nu e nevoie să le atribui acestora un anumit au¬ 
tor deosebit de mine; căci dacă într’adevăr sunt false, adică nu 
reprezintă niciun fel de lucruri, îmi este cunoscut prin lumina 
minţii că ele isvorăsc dela nimic, cu alte cuvinte că nu se află 
în mine dintr’altă pricină decât că lipseşte ceva firii mele, care 
nu e întru totul desăvârşită; dacă în schimb sunt adevărate, dat 
fiind că îmi înfăţişează atât de puţină realitate încât nici măcar 
n’o pot deosebi de ne-fiinţă, nu văd de ce n’ar putea veni dela 
mine însumi. 

Intr’adevăr, dintre cele ce sunt limpezi şi disitincte în ideile 
lucrurilor corporale,. îmi pare că pe unele le-am putut împru¬ 
muta dela ideea despre mine însumi, anume substanţa, durata, 
numărul şi toate câte sunt de acelaşi soiu; căci atunci când 
socot că piatra e o substanţă, sau că e un lucru. în stare să 
fiinţeze prin sine, şi, la fel, că eu sunt o substanţă, — chiar 
datcă socot că eu sunt un lucru ce cugetă iar nu unul întins şi 
că piatra e unul întins iar nu unul cugetător şi că prin urmare 
e cea mai mare deosebire între un concept şi altul, ele par to¬ 
tuşi a se acoperi în ce priveşte substanţa; şi, tot aşa, atunci 
când percep că exist în clipa de faţă şi-mi amintesc că am exi¬ 
stat mai înainte, precum şi atunci când am gânduri felurite al 
căror număr îl observ, capăt ideea duratei şi a numărului, idei 
pe care pot apoi să le trec asupra oricăror altor lucruri. In 
schimb celelalte toate din cari sunt alcătuite ideile lucrurilor 
corporale, anume întinderea, figura, locul şi mişcarea, nu sunt 
de fapt cuprinse în mine în chip formal, de vreme ce eu nu sunt 
altceva decât un lucru ce cugetă; însă, dat fiind că ele sunt 
doar anumite moduri ale substanţei, iar eu sunt o substanţă, 
ele par ai putea fi cuprinse în mine în chip eminent. 

Prin urmare, rămâne doar ideea de Dumnezeu unde tre- 
bue cercetat dacă nu cumva se află vreun element care să nu 
fi putut isvorî dela mine însumi. Prin cuvântul de Dumnezeu 
înţeleg o anumită substanţă infinită, de sine stătătoare', cât se 
poate de înţeleaptă, cât se poate de puternică, şi de care sun¬ 
tem creiaţi, atât eu însumi cât şi orice altceva, dacă există orice 
altceva. Iar toate acestea sunt, în adevăr, de aşa soiu încât, cu 
cât le privesc mai atent, cu atât mai puţin îmi par a fi putut 

isvorî doar dela mine. Şi astfel, după cele spuse mai sus, Dum¬ 
nezeu există în chip necesar — iată încheierea de tras. 

Căci deşi, de fapt, ideea de substanţă se află în mine prin 
chiar faptul că eu sunt o substanţă, nu se află totuşi astfel 
ideea de substanţă infinită, de vreme ce eu sunt mărginit, dacă 
nu ar isvorî dintr’o altă substanţă, care să fie în adevăr ne¬ 
mărginită. 

Şi nici nu trebue să socotesc că nu prind infinitul printr’o 
idee adevărată, ci doar printr’o negare a finitului, aşa cum per¬ 
cep nemişcarea şi întunecimile prin negarea mişcării şi a lumi¬ 
nii; căci dimpotrivă, îmi dau seama în chip hotărît că e mai 
multă realitate în substanţa nemărginită decât într’una mărgi¬ 
nită, şi că, prin urmare, percepţia infinitului este, întru câtva, 
anterioară în mine celei a finitului, cu alte cuvinte percepţia lui 
Dumnezeu e anterioară celei de mine. Intr’adevăr, prin ce mij¬ 
loc să înţeleg că mă îndoiesc, doresc, adică îmi lipseşte ceva, 
precum şi că nu sunt întru totul desăvârşit, dacă nu se află în 
mine nicio idee a vreunei fiinţe mai desăvârşite, prin compara¬ 
ţie cu care să-mi cunosc cusururile? 

N’aş putea spune că ideea aceasta de Dumnezeu este falsă 
în chip material şi că astfel poate veni dela nimic, după cum am 
văzut mai înainte cu privire la ideile de cald,, de frig şi cele ase¬ 
mănătoare; căci dimpotrivă, fiind deosebit de limpede şi dis¬ 
tinctă, şi închizând în sine mai multă realitate obiectivă decât 
o alta, niciuna nu e prin ea însăşi mai adevărată şi în niciuna 
nu se iveşte o mai mică bănuială de falsitate. Această idee a 
unei fiinţe întru, totul desăvârşite şi infinite este, spun, cât se 
poate de adevărată; -căci deşi s’ar putea închipui că o astfel 
de fiinţă nu există, nu s’ar putea închipui totuşi că ideea ei nu 
înfăţişează nimic adevărat, după cum am spus mai sus cu pri¬ 
vire la ideea de frig. Ba încă, ea este cât se poate de limpede 
şi distinctă; căci tot ceea ce percep limpede şi distinct, anume 
ce e real şi adevărat, ce poartă în sine o anumită desăvârşire, 
totul e cuprins în ea. Nu se împotriveşte la aşa ceva faptul că 
nu înţeleg infinitul sau că există în Dumnezeu nenumărate alte 
aspecte, pe care nici nu ie prind cu mintea şi poate nici măcar 
nu sunt în stare să le bănuesc într’un fel oarecare; căci e în 
firea infinitului ca el să nu fie prins cu mintea de către mine, 
care sunt mărginit; şi e de ajuns ca eu să înţeleg acest lucru şi 
să socotesc că toate cele pe cari le percep limpede şi despre cari 

.ştiu că poartă în ele o anumită desăvârşire, şi încă poate altele 
nenumărate,, pe cari nu le ştiu, se află în Dumnezeu fie în chip 
formal fie în chip eminent, pentru ca ideea pe care o am despre 
el să fie .printre toate cele ce se întâlnesc în mine, cea mai ade¬ 
vărată, cea mai limpede şi cea mai bine desenată. 

Dar poate că sunt ceva mai mult decât îmi dau eu seama, 
iar toate desăvârşirile acelea pe care le atribui lui Dumnezeu 
ar fi în mine însumi oarecum în putere, chiar dacă nu au ieşit 
încă la iveală şi nici nu au fost actualizate. Intr’adevăr, îmi 
dau seama acum de faptul că, puţin câte puţin, cunoaşterea 
mea e sporită; şi nu văd ce se împotriveşte ca ea să sporească 
tot mai mult, la infinit, nici chiar de ce, cunoaşterea mea fiind 
astfel sporită, să nu pot căpăta, cu ajutorul ei, toate celelalte 
desăvârşiri ale lui Dumnezeu; nici în sfârşit, de ce, dacă se află 
acum în mine facultatea desăvârşirilor acestora, ea să nu fie 
deajuns spre a produce ideea lor. 

Insă nimic din cele de mai sus nu poate avea loc. Căci, mai 
întâi, deşi e adevărat, în ce priveşte cunoaşterea mea, că poate 
fi sporită treptat şi că, în mine, se află în putere multe lucruri 
ce nu sunt încă în latct, — nimic dintre acestea totuşi nu se 
referă la ideea de Dumnezeu, în care anume nu poate fi de fel 
ceva în putere; căci însuşi faptul că e sporită treptat, e cea mai 
sigură dovadă de nedesăvârşire. De altminteri, chiar dacă cu¬ 
noaşterea mea ar fi sporită necontenit, nu-mi dau mai puţin 
seama că ea nu va fi niciodată, prin aceasta, infinită în act, 
întru cât niciodată nu va ajunge acolo încât să nu fie in stare 
de o creştere şi miai mare încă; în timp ce pe Dumnezeu îl soco¬ 
tesc că e într’astfel infinit în act, încât nu poate fi adăugat ni¬ 
mic desăvârşirii sale. Şi în sfârşit, îmi dau seama că acel a fi 
în chip obiectiv al unei idei, nu poate fi produs din simplul a 
fi în chip potenţial, care, la drept vorbind nu e nimic, — ci doar 
din ceeta ce e actual ori formal. 

Şi, de bună seamă, nu se află în toate acestea nimic care 
să nu fie vădit, prin lumina minţii, celui care le cercetează cu 
grijă; dar fiindcă, atunci când sunt mai puţin atent şi când ima¬ 
ginile lucrurilor sensibile îmi slăbesc ascuţimea minţii, nu-mi 
amintesc la fel de lesne pentru ce pricină ideea unei fiinţe mai 
desăvârşite decât mine ar isvorî în chip necesar dintr’o fiinţă 
anumită care să fie cu adevărat mai desăvârşită, — am de 

gând să cercetez mai departe dacă pot exiilsta eu însumi, cel ce 
are ideea aceasta, fără ca o asemenea fiinţă să existe. 

Dar de unde aş isvorî eu însumi ? Dela mine, de bună sea¬ 
mă, ori dela părinţi sau dela altceva mai puţin desăvârşit decât 
Dumnezeu; căci nu-mi pot închipui nimic mai desăvârşit, nici 
măcar ceva la fel de desăvârşit ca el. 

Dar, dacă aş isvorî dela mine, nu aş avea îndoieli, nu aş 
avea dorinţi şi nici nu mi-ar lipsi cel mai mic lucru; căci mi-aş 
fi dat toate desăvârşirile a căror idee anumită se află în mine, 
şi astfel aş fi Dumnezeu. Nu trebue să-mi închipui că, poate, 
cele ce-mi lipsesc sunt mai grele de dobândit decât cele ce se 
află în mine; căci dimpotrivă, e vădit că a fost cu mult mai 
greu ca eu, cu alte cuvinte un luicrn ori o substanţă cugetătoare, 
să isvorăsc din nimic, decât să dobândesc cunoştinţele multor 
lucruri pe cari nu le ştiu şi cari sunt doar accidente ale acestei 
substanţe. Şi de sigur, dacă aş avea dela mine ceea ce e mai 
însemnat, nu mi-aş refuza pe cele ce pot fi căpătate mai lesne, 
şi nici chiar vreunul din cele ce percep că sunt cuprinse în ideea 
de Dumnezeu; căci într’adevăr nioiunele nu-mi par mai grele 
de făcut; iar dacă vreunele ar fi mai grele de făcut, de sigur 
mi-ar părea şi mie mai grele — în cazul că celelalte pe caxi le 
am ar isvorî dela mine — deoarece mi-aş da seama că puterea 
mea se curmă în faţa lor. 

Şi nu înlătur tăria acestor argumente dacă presupun că, 
poate, am fost întotdeauna aşa cum sunt acum, ca şi cum ar 
urma de aci că nu e de căutat riieiiun autor al existenţii mele. 
Căci, întru cât întreg timpul vieţii poate fi redus la părţi ne¬ 
numărate, dintre care fiecare nu atârnă nicidecum de celelalte, 
nu reiese, din aceea că am existat cu puţin înainte, cum că tre¬ 
bue să exiist acum, dacă o anumită cauză nu mă creiazâ oare¬ 
cum din nou, în clipa de faţă, cu alte cuvinte nu mă conservă. 
Căci este lucru vădit, celui care îşi aţinteşte privirea asupra 
firii timpului, că e nevoie întru totul de aceeaşi putere şi ac¬ 
ţiune spre a conserva un lucru oarecare în fiecare moment al 
duratei, putere de care ar fi nevoie spre a-1 creia din nou, dacă 
n’ar exista încă; astfel încât e de asemenea vădit prin lumina 
minţii că faptul conservării se deosebeşte doar prin judecata 
noastră de cel al creaţiei. 

Aşa încât trebue acum să mă întreb pe mine însumi dacă 
am vreo putere oarecare, datorită căreia să fiu în stare a face 

ca eu, cel care sunt acum, să exist şi ceva mai târziu; căci, de 
vreme ce nu sunt nimic altceva decât un lucru ce cugetă, sau cel 
puţin de vreme ce vorbesc doar despre acea parte a mea care e 
lucru cugetător, dacă ar exista în mine o astfel de putere, fără 
îndoială că aş fi conştient de ea. Dar, pe de o parte, îmi dau 
seama că nu am niciuna, iar pe de alta cunosc cât se poate de 
Limpede, din aceasta chiar, că atârn de o anumită fiinţă, deose¬ 
bită de mine. 

Poate că acea fiinţă nu e Dumnezeu, şi eu sunt pricinuit 
fie de către părinţi, fie de orice alte cauze miai puţin desăvâr¬ 
şite de cât Dumnezeu. Totuşi, după cum am spus ma.i sus, e 
lucru lămurit că trebue să existe în cauză cel puţin tot atât cât 
se află în efect; şi astfel, deoarece sunt un lucru care cugetă şi 
am .în mine o anumită idee despre Dumnezeu, orice cauză mi-ar 
fi atribuită până la urmă, trebue să se admită că si ea este 
un lucru cugetător şi că are ideea tuturor desăvârşirilor pe care 
le presupun la Dumnezeu. Iar cu prîvire la cauza în chestiune, 
se poate cerceta din nou dacă e dela sine sau vine dela o alta. 
Căci dacă e dela sine, reiese din cele spuse că ea însăşi e Dum¬ 
nezeu, deoarece, având puterea să fiinţeze prin sine, are ne¬ 
greşit şi pe cea de a poseda în act toate desăvârşirile a căror 
idee o poartă în sine, cu alte cuvinte, toate pe care le concep a 
fi în Dumnezeu. Dacă însă vine dela o alta, se va cerceta din 
nou, la fel, cu privire la aceasta, dacă e prin sine ori vine dela 
o alta, până ce, în sfârşit, se ajunge la cauza ultimă, care va fi 
Dumnezeu. 

Căci e îndeajuns de limpede faptul că nu poate exista aci 
nioilun regres la infinit, mai cu seamă intru cât nu vorbesc atât 
despre cauza ce m’a produs odinioară, cât despre cea care mă 
păstrează în clipa de faţă. 

Nu se poate închipui nici că, întâmplător, s’au potrivit în 
a mă creia mai multe cauze parţiale şi că am primit dela una 
ideea uneia din desăvârşirile pe care le atribui lui Dumnezeu, 
dela o a doua ideea alteia, astfel încât în adevăr toate acele 
desăvârşiri să, se întâlnească undeva în univers, dar nu toate 
laolaltă într’un subiect anumit, care să fie Dumnezeu. Căci, dim¬ 
potrivă, unitatea, simplicitatea sau nedespărţenia tuturor ele¬ 
mentelor carii se află în Dumnezeu, este una din desăvârşirile 
sale de frunte despre care îmi dau seama. Iar ideea acestei 
unităţi a tuturor desăvârşirilor sale, nu a putut fi sădită în 

mine de vreo cauză dela care să nu fi căpătat şi ideile celorlalte- 
desăvârşiri. Cauza n’a făcut să le înţeleg drept întrunite şi ne¬ 
despărţite, dacă nu ar fi făcut totdeodată să ştiu ce anume 
sunt ele. 

In sfârşit, în ce priveşte pe părinţi, deşi toate cele ce am 
socotit vreodată despre ei sunt adevărate, totuşi de bună seamă 
nu ei mă păstrează acum„ după cum nici nu m’au creiat în vreun 
fel, în măsura în care sunt fiinţă cugetătoare; ci doar au pus 
ahumite dispoziţii în materia aceea în care am socotit că e xis t 
eu, — eu adică spiritul, pe care singur îl accept acum drept 
mine. Şi prin urmare nu poate fi aci nicio greutate privitoare 
la ei; ci treibue să se tragă cu necesitate încheierea că, din sim¬ 
plul fapt că exist şi că se află în mine o anumită idee a unei 
fiinţe desăvârşite adică a lui Dumnezeu, se dovedeşte cât se 
poate de limpede faptul că şi Dumnezeu există. 

Rămâne doar să cercetez prin ce mijloc am primit dela. 
Dumnezeu ideea aceasta; căci nici n’am scos-o din simţuri, nici 
nu mi-a venit vreodată pe nevroite, aşa cum au obiceiul să vină 
ideile lucrurilor sensibile, atunci când acestea se ivesc ori când 
par a se ivi înaintea organelor externe ale simţurilor, şi nici 
n’a fost alcătuită de către mine, căci nu sunt de fel în stare să 
scot ceva din ea ori să-d adaug; şi prin urmare, rămâne să-mi 
fie înnăscută, aşa cum mi-e înnăscută şi ideea de nune însumi. 

Şi, de sigur, nu e de mirare că Dumnezeu, creiându-rnă ne 
mine, mi-a împlântat acea idee, spre a fi întocmai unui semn 
de-al autorului întipărit operii sale; nici chiar nu e nevoie ca. 
semnul acela să fie ceva anumit, deosebit de operă. Ci, prin 
faptul că Dumnezeu m’a creiat, este foarte demn de crezare 
cum că eu am fost plămădit într’un anumit sens după chipul 
şi asemănarea sa, precum şi că această asemănare, unde e cu¬ 
prinsă ideea de Dumnezeu, e percepută de mine tot prin fa¬ 
cultatea datorită căreia mă percep pe mine însumi: cu alte 
cuvinte, atunci când îmi întorc spre mine ascuţişul minţii, nu 
înţeleg numai că sunt un lucru nedesăvârşit şi care atârnă de- 
un altul, precum şi un lucru ce tinde la nesfârşit către ceva 
din ce în ce mai înalt şi mai bun; dar înţeleg totdeodată că 
fiinţa de care atârn nu are doar în chip indefinit şi în putere 
tot ce e mare în ea, ci închide totul în sine cu adevărat în. 
chip infinit, prin urmare că e Dumnezeu. Iar întreaga tărie 
a argumentului stă în faptul că îmi dau seama cum că nu 

se poate întâmpla! să fiinţez având natura pe care o am, 
anume purtând în mine ideea de Dumnezeu, dacă în adevăr 
n’ar exista şi Dumnezeu, acel Dumnezeu, spun, a cărui idee 
se află în mine — adică ce are toate desăvârşirile pe care 
nu pot să le cuprind cu mintea dar pot să le ating, într’un fel 
oarecare, cu gândirea — şi nesupus nidunui soiu de cusururi. 
De unde reiese îndeajuns că el nu poate fi înşelător; căci e vădit 
minţii că orice viclenie şi înşelăciune atârnă de un cusur oare¬ 
care. 

Dar, înainte de a cerceta mai cu grijă aceasta şi totdeo¬ 
dată de a urmări alte adevăruri ce pot fi căpătate de aci, mă 
gândesc a zăbovi pe loc mai multă vreme, în contemplarea Dum¬ 
nezeului însuşi, a cântări în mine atributele sale şi a intui, ad¬ 
mira, venera., pe cât ar putea răbda mintea mea orbită, frumu¬ 
seţea acestei nesfârşite lumini. Căci după cum socotim prin 
credinţă că în simpla contemplare a măreţiei divine constă feri¬ 
cirea cea mai înaltă a celeilalte vieţi, tot aşa ne dăm seama, 
de pe acum, că putem resimţi prin această contemplare, deşi 
e cu mult mai puţin desăvârşită, cea mai înaltă desfătare de 
care suntem în stare în vieaţa de faţă. 


A PATRA MEDITAŢIE 

Despre adevăr şi falsitate. 

M’am deprins într’astfel, zilele acestea, în a-mi îndepărta 
spiritul de simţuri şi am constatat cu atâta amănunţime că 
sunt prea puţine cele ce se percep în chip adevărat privitor la 
lucrurile corporale şi că mai multe se cunosc despre spiritul 
omenasc iar încă mai multe despre Dumnezeu, încât îmi întorc 
acum cugetarea, fără nicio greutate, dela lucrurile sensibile 1 ) 
la cele doar inteligibile şi desprinse de orice materie. Şi, de 
bună seamă, am o idee cu mult mai distinctă a spiritului 
omenesc ca lucru ce cugetă, fără întindere în lungime, lăţi¬ 
me, adâncime şi neavând nimic de-al corpului — decât ideea 
ce o am despre vreun lucru corporal. Iar atunci când iau seama 
la faptul că mă îndoesc, sau că sunt un lucru nedesăvârşit şi 


1) imaginabilibus. 

nu de sine stătător, mi se iveşte o idee într’atât de limpede şi 
distinctă a unei fiinţe de sine stătătoare şi desăvârşite, adică a 
lui Dumnezeu; şi din faptul că se află în mine o astfel de idee, 
sau că eu exist purtând ideea aceasta, încheiu în chip atât de 
lămurit că şi Dumnezeu există precum şi că de el atârnă în 
fiecare clipă întreaga mea existenţă, — încât socotesc că nimic 
nu poate fi cunoscut mai sigur de către mintea omenească. Şi 
de pe acum îmi pare că văd o cale anumită prin care să sa 
ajungă, dela această contemplare a Dumnezeului adevărat, în 
sânul căruia zac 'tăinuite toate comorile ştiinţelor şi ale înţelep¬ 
ciunii, la cunoaşterea celorlalte lucruri. 

Căci, mai întâi, îmi dau seama că nu se poate întâmpla ca 
el să mă înşele vreodată, deoarece în orice înşelăciune sau amă¬ 
gire e un element de nedesăvârşire; şi cu toate că a fi în stare 
să înşeli pare o dovadă de ascuţime sau de putere, fără îndoială 
a vroi să înşeli trădează fie răutate, fie slăbiciune, şi prin ur¬ 
mare nu revine lui Dumnezeu. 

Intr’al doilea rând, îmi dau seama că se află în mine o 
anumită facultate de a judeca, pe care de sigur, întocmai ca pe 
toate celelalte care se află în mine, am primit-o dela Dumnezeu; 
iar cum acesta n’a vroit ca eu să mă înşel, de bună seamă că 
mi-a dat-o astfel încât, atâta vreme cât mă folosesc cum tre- 
bue de ea, să nu mă pot înşela vreodată. 

Nu air rămâne nicio îndoială ou privire la acest lucru, dacă 
n’ar părea să reiasă de aci că, astfel, eu nu pot greşi niciodată; 
căci dacă tot ce se află în mine isvorăşlte dela Dumnezeu, iar 
el nu mi-a dat vreo facultate de a graşi, nu-mi pare că aş putea 
greşi -vreodialtă. Şi de fapt, atâta vreme cât nu cuget decât des¬ 
pre Dumnezeu şi mă întorc întreg către el, nu observ nicio pri¬ 
cină de greşeală ori falsitate; dar, revenit la mine curând după 
aceea, îmi dau seama că, totuşi, sunt supus la nenumărate gre¬ 
şeli. Cercetând cauza lor, constat că mi se iveşte nu numai des¬ 
pre Dumnezeu, adică despre fiinţa întru totul desăvârşită, o 
idee reală şi pozitivă, ci chiar, spre a vorbi astfel, c.u privire la 
nefiinţă, adică la ceea ce se depărtează cel mai mult de orice de¬ 
săvârşire, o anumită idee negativă, şi că sunt alcătuit într’ast- 
fel drept ceva de mijloc între Dumnezeu şi nefiinţă, adică între 
fiinţa supremă şi neant, încât, în măsura în care sunt creat de 
către fiinţa supremă, nu se află cu adevărat nimic în mine prin 
care să mă înşel sau să cad în greşeală, dar, în măsura în care 

particip totdeodată, într’un anumit sens, dela nimic, adică dela 
nefiinţă, cu alte cuvinte în măsura în care nu sunt eu însumi 
■fiinţa supremă şi-mi lipsesc multe de tot, — nu e lucru de 
mirare să mă înşel. Iar aşa, înţeleg de sigur că greşeala, întru 
cât e greşeală, nu e ceva real care să depindă de Dumnezeu, ci 
este doar un cusur; şi că, prin urmare, nu am nevoie, spre a 
greşii, de vreo altă facultate dată de Dumnezeu în această ţintă, 
ci se întâmplă eă greşesc din aceea că facultatea de a judeca 
adevărul, ce am dela el, nu e, în sânul fiinţei mele, nemărginită. 

Totuşi aceasta nu mă mulţumeşte încă; ântr’adevăr, eroa¬ 
rea nu e doar o negaţie ci o privaţie, adică lipsa unei cunoştinţe 
anumite ce ar fi trebuit, într’o privinţă, să se află în mine; iar 
celui care cercetează cu atenţie firea lui Dumnezeu, nu-i pare 
că se poate întâmpla ca el să fi aşezat în mine vreo facultate 
care să nu fie, în felul ei, desăvârşită, deci care să fie lipsită 
de vreo desăvârşire cuvenită ei. Intr’adevăr, dacă, cu cât e mai 
iscusit meşteşugarul, cu atât isvorăsc dela el opere mai desă¬ 
vârşite, ce poate să fi fost făcut de către acel suprem ziditor 
al tuturor lucrurilor care să nu fie desăvârşit în orice privinţă? 
Nu încape îndoială că Dumnezeu m’ar fi putut crea astfel încât 
să nu mă înşel niciodată; de asemenea, nu încape îndoială că 
a vroit întotdeauna aceea ce este cel mai bine: atunci,, prin 
urmare, e mai bine ca eu să mă înşel decât să nu mă înşel ? 

In timp ce cântăresc mai cu băgare de seamă acestea, îmi 
vine în minte, în primul rând, împrejurarea că nu trebue să 
mă mir dacă se săvârşesc, de către Dumnezeu, unele lucruri ale 
căror pricini nu le înţeleg, şi astfel nici nu trebue să mă în¬ 
doiesc de existenţa sa dacă întâmplător aş experimenta că exi¬ 
stă alte lucruri cu privire la cari nu pricep de ce sau cum au 
fost săvârşite de către el. Căci, întru cât ştiu de pe acum că 
firea mea este foarte neputincioasă şi îngrădită, pe când cea a 
lui Dumnezeu e nesfârşită, de necuprins cu mintea, infinită, ştiu 
totdeodată îndeajuns de bine că el e în stare de nenumărate 
isprăvi, ale căror cauze nu le cunosc; iar din această singură 
pricină, socotesc că întreg soiul de cauze ce obişnuiesc a fi de¬ 
rivate din noţiunea de scop, nu are nicio întrebuinţare în cele 
ale fizicei; căci nu fără a fi cutezător îmi închipui eu că pot 
cerceta scopurile lui Dumnezeu. 

îmi mai vine în minte, de asemenea, că nu trebue privită 
o făptură oarecare, luată deosebit, ci totalitatea lucrurilor, — 

ori de câte ori cercetăm dacă operile lui Dumnezeu sunt desă¬ 
vârşite; căci lucrul care, dacă e luat singur, ar părea, poate nu 
pe nedrept, foarte nedesăvârşit, este cât se poate de desăvârşit 
ca având în lume rolul 1 ) de pante; şi deşi, din aceea că am 
vroit să mă îndoesc de toate, nu am ştiut până acum în chip 
sigur despre nimic că ar exista, în afară de mine şi de Dum¬ 
nezeu, nu pot totuşi, din aceea că devin conştient de puterea 
nesfârşită a lui Dumnezeu,, să tăgăduesc că multe altele au fost 
făcute de către el, sau măcar ar putea fi făcute, astfel încât eu 
să am rolul de parte în întregul lucrurilor. 

Apoi, întorcându-mă mai mult spre mine şi cercetând ce 
fel sunt greşelile mele (care singure dovedesc o anumită nede¬ 
săvârşire în mine) bag de seamă că ele atârnă de două pricini 
întâlnite la un loc, anume de facultatea de a cunoaşte, care e 
în mine, şi de facultatea de alegere, ori libertatea arbitriului, 
cu alte cuvinte de intelect şi totdeodată de voinţă. Căci prin in¬ 
telect singur nu percep decât ideile cu privire la care pot aduce 
o judecată, şi nu se află, la drept vorbind, vreo greşală în el, 
privit astfel; iar cu toate că fiinţează, poate, nenumărate lu¬ 
cruri, cu privire la cari n’am în mine idei de fel, nu trebue 
totuşi să mă numesc privat de ele, ci numai lipsit în înţeles 
negativ, întru cât nu pot înfăţişa niciun temeiu prin care să 
arăt că Dumnezeu trebuia să-mi dea o facultate de cunoaştere 
mai mare decât cea pe care mi-a dat-o; în sfârşit, oricât îmi 
dau seama că e de iscusit creatorul, nu socotesc totuşi că a 
trebuit să pună în fiecare din făpturile sale toate desăvârşirile 
pe care le poate pune în unele. Nici nu pot, de asemenea, să 
mă (plâng, cum că nu am primit de!a Dumnezeu o voinţă ori li¬ 
bertate a arbitriului îndeajuns de întinsă şi desăvârşită; căci 
simt, de bună seamă, că aceasta a mea nu e îngrădită prin ni¬ 
ciun fel de margini. Şi ceea ce mi se pare că trebue consemnat 
în chip deosebit, e împrejurarea că nu se află în mine alte lu¬ 
cruri atât de desăvârşite sau într’atâjt de mari încât să nu gân¬ 
desc despre ele că pot fi încă mai desăvârşite sau mai mari. 
Căci dacă, de pildă, privesc facultatea de înţelegere, îmi dau 
îndată seama că ea e plăpândă în mine şi foarte îngrădită, şi 
alcătuesc totdeodată ideea unei alteia, cu mult mai mari, ba 
chiar cât se poate de mare şi infinită, iar despre aceasta, prin 


1) rationem. 

însuşi faptul că-i pot plăsmui ideea, îmi dau seama că ţine de 
esenţa lui Dumnezeu. Tot aşa, dacă cercetez facultatea de a-şi 
aminti, închipui, sau oricare altele, nu găsesc cu desăvârşire- 
niciuna de care să nu-mi dau seama că e, în mine, slabă şi în¬ 
grădită, iar în Dumnezeu fără măsură. Rămâne doar voinţa, 
sau libertatea arbitriului, pe care o resimt atât de mare, în. 
mine, încât im ating ideea niciuneia mai mari; aşa dar ea, mai 
ales, este cea datorita căreia înţeleg că eu însumi înfăţişez o 
anumită imagine şi asemănare a lui Dumnezeu. Căci deşi ea e 
fără de comparaţie mai mare în Dumnezeu decât în mine, atât 
din pricina cunoaşterii şi puterii ce i se alătură, cari o fac mai 
tare şi mai sigură, cât şi din pricina obiectului. întru cât se 
întinde peste mai multe lucruri, — privită în sine, totuşi, în 
chip formal şi anumit, nu pare mai mare; fiindcă ea nu constă 
decât în aceea că putem săvârşi sau nu un lucru (adică să-l 
afirmăm sau să-l făgăduim, să-l urmărim sau să-l ocolim) ori 
mai de grabă în aceea, doar, că suntem într’astfel purtaţi către 
ceea ce ne este înfăţişat de către intelect ca trebuind să fie 
afirmat ori tăgăduit, sau urmărit ori ocolit, încât nu ne simţim, 
hotărîţi spre aşa ceva de către nicio putere din afară. Intr’ade- 
văr, nu e nevoie, spre a fi liber, să pot fi atras de fiecare parte,, 
ci dimpotrivă, cu cât atârn mai greu într’o parte — fie pen- 
trucă deosebesc în chip limpede în ea pricina adevărului şi a. 
bunătăţii, fie pentrucă Dumnezeu a potrivit astfel cela de tot 
tainice ale cugetării mele — cu atât mai liber o aleg: şi de bună. 
seamă nici hanul divin şi nici cunoaşterea firească a minţii nu 
slăbesc vreodată libertatea, ci mai de grabă o sporesc şi o în¬ 
tăresc. Insă, indiferenţa aceea pe care o resimt, atunci când ni- 
ciun argument nu mă împinge într’o parte mai mult decât în- 
tr’alta, este cel mai mic grad de libertate şi nu dovedeşte nicio 
desăvârşire în ea, ci mai de grabă un cusur în cunoaştere ori o 
anumită negaţie; căci dacă aş vedea întotdeauna limpede ce- 
este adevărat şi bun, nu aş sta niciodată la cumpănă cu privire 
Ia ceea ce trebue hotlăirît ori ales; şi astfel, deşi întru totul liber,, 
n’aş putea fi niciodată indiferent. 

Din cele de mai sus, însă, îmi dau seama că nici puterea, 
de a vroi, pe care o am dela Dumnezeu, nu este, privită în sine, 
pricina greşelilor mele, de vreme ce e cât se poate de întinsă şi, 
în felul ei, desăvârşită; nici chiar prin facultatea de a înţelege,, 
de vreme ce orice înţeleg, fără îndoială că înţeleg în chip drept,.. 

întru cât am dela Dumnezeu faptul de a înţelege, — aşa dar 
nici prin ea nu se poate întâmpla să mă înşel. Atunci de unde 
isvorăsc greşelile mele? Din faptul că, voinţa întinzându-se 
mai mult decât intelectul,, nu o închid între aceleaşi gra.niţi ci 
o extind chiar asupra lucrurilor pe cari nu le înţeleg; iar fiind¬ 
că în privinţa acestora ea e indiferentă, se abate lesne dela. ceea 
ce e adevărat şi bun, iar astfel mă înşel şi păcătuesc. 

De pildă, pe când cercetam, în zilele din urmă, dacă există 
ceva pe lume şi-mi dădeam seama că, din însuşi faptul că cerce¬ 
tam aşa ceva, reieşea neîndoios că eu fiinţez, n’am putut, de 
fapt, să nu judec că aceea ce prindem cu mintea în chip atât de 
limpede e adevărat; nu pentrucă fusesem silit la aceasta de vreo 
putere din afară ci fiindcă, dintr’o mare lumină în intelect a 
reieşit o înclinare în voinţă, iar astfel, cu atât am crezut mai 
liber şi din propriu îndemn aşa ceva, cu cât am fost mai puţin 
indiferent privitor tocmai la acel lucru. Acum însă, nu ştiu doar 
că eu fiinţez, în măsura în care sunt un anumit lucru cugetător, 
ci, pe deasupra, mi se iveşte chiar ideea unei anumite naturi 
corporale, ba se întâmplă să mă întreb dacă natura cugetă¬ 
toare, ce e în mine, sau mai de grabă ce sunt eu însumi, e deo¬ 
sebită de natura aceea corporală, ori dacă ele sunt acelaşi lucru; 
şi presupun că, până acum, nu se iveşte minţii mele riciun ar¬ 
gument care să mă încredinţeze de adevărul unei teze, mai de 
grabă decât al alteia. De bună seamă, prin aceasta tocmai mă 
simt nepăsător în ce priveşte afirmarea ori tăgăduirea fiecărei 
teze, sau chiar în a lua vreo hotărîre cu privire la lucrul în 
chestiune. 

Ba mai mult încă, nehotărîrea aceasta nu se întinde doar 
asupra lucrurilor despre cari intelectul nu ştie cu desăvârşire 
nimic, ci, în deobşte, la toate cele ce nu sunt cunoscute de el 
îndeajuns de lămurit, în clipa, chiar, în care voinţa desbate cu 
privire lâ ele: căci oricât de probabile ar fi presupunerile ce 
mă târă-c înbr’o parte, simpla cunoaştere a faptului că sunt pre¬ 
supuneri, iar nu argumente sigure şi neîndoioase, îmi i junge 
spre a împinge încuviinţarea mea în direcţia potrivnică. Lucru 
pe care l-am resimţit din plin zilele trecute, atunci când am 
presupus că sunt cu desăvârşire false — doar prin faptul de a fi 
înţeles că mă pot îndoi, într’un anumit chip, de ele — toate 
cele pe cari le socotisem mai înainte drept cât se poate de 
adevărate. 

Când însă nu percep îndeajuns de limpede şi distinct ce 
anume este adevărat — dacă mă opresc, în fapt, dela rostirea 
unei judecăţi, e vădit dă fac ce trebue şi că nu mă înşel. Dar 
dacă, fie afirm, fie tăgăduesc, atunci nu mă folosesc în chip po¬ 
trivit de libertatea, arbitriului; şi dacă mă întorc spre acea teză. 
care e falsă, greşesc din plin; dacă însă o îmbrăţişez pe cealal¬ 
tă, pot întâmplător cădea în adevăr, însă nu voiu fi astfel de¬ 
parte de eroare, deoarece e vădit, prin lumina minţii, că pătrun¬ 
derea intelectului trebue să preceadă întotdeauna hotârîrea 
voinţii. Iar în această întrebuinţare, — nu cea dreaptă, — a 
liberului arbitriu, sălăşlueşte lipsa care a alcătuit forma greşelii: 
lipsa, spun, sălăşlueşte în operaţie însăşi, în măsura în care 
isvorăşte dela mine, iar nu în facultatea pe care am primit-o 
dela Dumnezeu ,nici chiar în operaţie, în măsura în care atâr¬ 
nă de el. 

Căci nu am vreo îndreptăţire să mă plâng de faptul că 
Dumnezeu nu mi-a dat o mai mare putere de a înţelege sau nu 
mi-a dat o mai mare lumină firească decât cea pe care o am, 
deoarece este în firea intelectului 4 ) mărginit să nu înţeleagă 
multe şi în firea unuia zămislist să fie mărginit; ba este cazul 
să port recunoştinţă pentru cele ce mi-a împărtăşit, aceluia care 
nu mi-a datorat niciodată nimic, iar nu să socotesc că m’a lipsit 
de sau că mi-ar fi răpit cele pe cari nu mi le-a dat. 

La fel, nu am dreptul să mă plâng că mi a dat o voinţă, 
mai întinsă decât intelectul; căci, întru cât voinţa constă într’un 
singur lucru, doar, şi întocmai ca în ceva indivizibil, natura ei 
nu pare să îngădue ca o parte din ea să poată fi desprinsă; şi, 
de bună seamă,’ cu cât e mai întinsă, cu atât trebue să arăt 
o recunoştinţă mai mare dătătorului ei. 

In sfârşit, la fel, nici nu trebue să mă plâng de faptul că 
Dumnezeu s’ar potrivi cu mine să producă acele acte de voinţă 
sau acele judecăţi în care mă înşel: căci actele amintite sunt 
întru totul bune şi adevărate, în măsura în care atârnă de Dum¬ 
nezeu, şi e în mine, întru câtva, semnul unei mari desăvârşiri 
faptul că pot să le produc, decât dacă n’aş putea. In ce priveşte 
privaţia, în care singură sălăşlueşte pricina formală a falsi¬ 
tăţii şi a greşelii, ea nu are nevoie de nicio participaţie a lui 
Dumnezeu, deoarece nu e ceva pozitiv,—nici, dacă e raportată Ia 


1) De ratione intellectus. 

•el, drept cauză, nu trebue numită o privaţie, ci o simplă negaţie. 
Căci, de sigur, nu e nicio nedesăvârşire în Dumnezeu faptul că 
mi-a dat libertatea de a încuviinţa ori nu anumite lucruri, a 
căror percepţie limpede şi distinctă nu împlântat-o în intelectul 
meu; ci fără îndoială e o nedesăvârşire în mine faptul că nu mă 
folosesc bine de această libertate şi că rostesc o judecată cu 
privire la cele pe cari nu le înţeleg în chip potrivit. îmi dau 
seama totuşi, că Dumnezeu putea lesne face ca, deşi să fi ră¬ 
mas tot liber şi de cunoaştere îngrădită, să nu mă înşel nici¬ 
odată: anume fie dacă sădea în intelectul meu pătrunderea lim¬ 
pede şi distinctă a tuturor lucrurilor cu privire la cari voiu fi 
avut de hotărît cândva; fie, doar, dacă întipărea atât de 
trainic în mintea mea faptul că nu trebue hotărît niciodată cu 
privire la un lucru pe care nu-1 înţeleg limpede şi distinct, 
încât să nu pot pierde cu vederea aşa ceva. Pricep lesne că, în 
măsura în care am rolul unei fiinţe singure 1 ), voiu fi fost mai 
desăvârşit de cum sunt astăzi dacă eram creiat de Dumnezeu în 
felul de mai sus. Totuşi nu pot tăgădui prin aceasta că e întru 
•câtva o mai mare desăvârşire, în întregul lucrurilor, faptul că 
unele din părţile întregului sunt neîntinate de greşeli iar altele 
nu, decât dacă toate ar fi pe deplin identice. Şi nu am dreptul 
de a mă văita de împrejurarea că Dumnezeu a vroit ca eu să 
joc în lume un astfel de rol, care nu este cei mai ales şi mai 
■desăvârşit dintre toate. 

De altminteri, chiar dacă nu pot să mă ţin departe de 
greşeli în felul acela dintâiu ce atârnă de perceperea lămurită 
a tuturor lucrurilor cu privire la cari trebue să se ia o liotărîre, 
o pot totuşi face în felul de-al doilea, care nu atârnă decât de 
..faptul că-mi amintesc, ori de câte ori nu e limpede adevărul 
unui lucru, de datoria de a nu rosti o judecată; căci deşi resimt 
că se află în mine o astfel de îngrădire încât nu pot să mă 
oprescr necontenit asupra uneia şi aceleiaşi cunoştinţi, pot is- 
buti totuşi, printr’o atentă şi des repetată meditaţie, să-mi a>- 
mintesc de cunoştinţa aceea ori de câte cri e nevoie, şi astfel 
să capăt deprinderea de a nu greşi. 

Deoarece în lucrul acesta zace desăvârşirea cea mai înaltă 
şi mai de seamă a omului, socotesc că nu am câştigat puţin 


1) Rationem totius cujusdam. 

datorită meditaţiei de azi, cercetând pricina greşelii şi a neade¬ 
vărului. Şi, de sigur, pricina nu poate fi niciuna în afară de cea 
pe care am arătat-o; căci de câte ori îmi strunesc astfel voinţa, 
în judecăţile ce sunt de rostit, încât ea să se întindă doar la cele 
ce-i sunt înfăţişate în chip limpede şi distinct de către intelect, 
nu se poate întâmpla de fel să mă înşel, fiindcă orice percepţie 
limpede şi distinctă este, negreşit, ceva, şi prin urmare nu poate 
veni dela nimic, ci are în chip necesar pe Dumnezeu drept autor, 
pe acel Dumnezeu, spim, întru .totul desăvârşit, despre care nu 
se potriveşte să se afirme că e înşelător; şi astfel ea este, fără 
îndoială, adevărată. Iar azi nu am învăţat doar de ce anume 
trebue să mă feresc spre a nu mă înşela niciodată, ci şi ce e de 
făcut spre a atinge adevărul; căci de bună seamă îl ating dacă 
nu iau seama cu atenţie decât la toate cele pe cari le înţeleg 
în chip desăvârşit, şi dacă ie deosebesc de celelalte, pe cari le 
prind în chip ceva mai turbure şi mai întunecat. In vederea 
unui astfel de lucru mă voiu osteni cu sârg de aci înainte. 


A CINCEA MEDITAŢIE 

Despre esenţa lucrurilor materiale şi din nou 
despre Dumnezeu, cum că există. 

îmi rămân multe de cercetat cu privire la atributele lui 
Dumnezeu, multe despre natura mea însuşi, ori a spiritului meu; 
dar pe acestea le voiu relua poate altădată, iar acum nimic nu 
pare mai grabnic (după ce am văzut ce anume trebue făcut 
pentru atingerea adevărului) decât să mă silesc să ies din în¬ 
doielile în care am căzut zilele trecute şi să văd dacă se poate 
căpăta ceva sigur despre lucrurile materiale. 

Şi, de fapt, înainte de a cerceta dacă fiinţează unele lu¬ 
cruri de acest soiu în afara mea, trebue să contemplu ideile 
lor, în măsura în care se află în cugetul meu, şi să văd care 
dintre ele sunt distincte, care turburi. 

Anume, imaginez în chip distinct cantitatea, pe care filo¬ 
sofii o numesc de obiceiu continuă, sau întinderea în lungime, 
lăţime şi adâncime a acestei cantităţi, cri mai de grabă a mă¬ 
rimii lucrului; număr în ea părţi felurite; atribui acelor părţi 

oricâte mărimi, figuri, locuri şi mişcări locale, iar mişcările 
acestora oricâte durate. 

Şi nu doar acelea, privite aşa în genere, îmi sunt pe deplin 
cunoscute şi apropiate, ci, pe deasupra, percep încă, luând a- 
minte la ele, nenumărate lucruri particulare, cri privire la figuri,, 
număr, mişcare şi altele asemănătoare, al căror adevăr este 
într’atât de vădit şi de potrivit naturii mele încât, atunci când 
desvălui mai întâi aceasta, nu-mi pare atât că deprind ceva nou, 
cât că îmi amintesc de cele ce ştiam dinainte, sau că devin 
conştient de cele ce de fapt erau de mult în mine, deşi mai 
înainte nu-mi întorsesem spre ele privirea minţii. 

Iar ceea ce socotesc că, mai presus de toate, e demn de 
luat în seamă, e faptul că se întâlnesc în mine idei nenumărate 
de-ale anumitor lucruri, idei ce, chiar dacă, poate, nu fiinţează 
nicăieri în afara mea, nu pot fi totuşi înfăţişate ca nefiind ni¬ 
mic; şi cu toate că întru câtva ele sunt cugetate de mine după 
voie, nu sunt totuşi plăsmuite de mine, ci îşi au naturile lor 
adevărate şi neschimbătoare. Aşa de pildă, când închipui un 
triunghiu, chiar dacă o astfel de figură nu există nicăieri în 
afara cugetării mele, şi nici n’a existat, este totuşi hotărnicită o 
anumită natură, esenţă, ori formă neschimbătoare şi veşnică a 
ei, ce n’a fost alcătuită de către mine şi nici nu atârnă de min¬ 
tea mea; după cum se arată din aceea că se pot dovedi pro¬ 
prietăţi felurite cu privire la triunghiul ,în chestiune, anume că 
unghiurile sale sunt echivalente cu două unghiuri drepte, că 
latura cea mai mare e subîntinsă de unghiul cel mai mare şi 
altele asemănătoare, de care, vrând nevrând, îmi dau limpede 
seama acum, chiar dacă nu mă gândisem de fel la ele mai 
înainte, atunci când am plăsmuit triunghiul — proprietăţi care 
nu fuseseră prin urmare născocite de mine. 

Şi nu aduce nicio schimbare 1 ) afirmaţia că ideea acestui 
triunghiu mi-a venit dela lucrurile din afară, prin organele sim¬ 
ţurilor, anume fiindcă am văzut uneori corpuri cu figuri tri¬ 
unghiulare; căci pot născoci nenumărate alte figuri, cu privire 
la care să nu încapă nicio bănuială cum că mi-ar fi căzut vre¬ 
odată sub simţuri, şi totuşi să fiu în stare a dovedi despre ele 
proprietăţi felurite, nu mai puţin decât despre triunghiu. Aces- 


1) Neque ad rem attinet. 

tea toate sunt de bună seamă adevărate, întru cât sunt limpede 
cunoscute de mine, şi astfel înseamnă cu adevărat ceva: căci e 
llucru vădit' că tot ce e adevărat este ceva; şi am arătat pe 
larg că toate cele pe cari le cunosc în chip limpede sunt ade¬ 
vărate. Iar cu toate că n’am dovedit faptul, firea minţii mele 
e de aşa fel încât nu pot să nu mă încred în lucrurile acelea, 
atâta vreme, măcar, cât le percep în chip limpede. Şi-mi amin¬ 
tesc că întotdeauna, chiar înainte de perioada de faţă, pe când 
mă îneredeam cât se poate de mult obiectelor sensoriale, soco¬ 
team drept cele mai sigure dintre toate adevărurile de acest 
soilu, pe cari le pătrundeam lămurit, cu privire la numere, 
figuri, sau la altele revenind aritmeticii, geometriei, ori, în 
deobşte, şitiinţei pure şi abstracte. 

Acum însă dacă, din simplul fapt că pot scoate din cuge¬ 
tarea mea ideea unui lucru oarecare, reiese că toate cele pe caii 
le percep limpede şi distinct ca aparţinând lui îi revin cu ade¬ 
vărat, nu se poate oare căpăta de aci şi un argument prin care 
să se dovedească existenţa lui Dumnezeu? De sigur că ideea 
acestuia, adică a unei fiinţe cât se poate de desăvârşite, nu o 
întâlnesc mai puţin în mine decât ideea oricărei figuri sau a 
oricărui număr; nu-mi dau mai puţin limpede şi distinct seama 
că naturii sale îi aparţine faptul de a exista veşnic, decât că 
aparţine chiar figurii sau naturii numărului aceea ce dovedesc 
despre o figură sau un număr oarecare; şi prin urmare, deşi nu 
toate cele pe cari le-am gândit în zilele di/n urmă fuseseră ade¬ 
vărate, existenţa lui Dumnezeu ar trebui să aibă în 1 mine cel 
puţin acelaşi grad de siguranţă pe care-1 avuseseră până acum 
adevărurile matematicii. 

Totuşi, de bună seamă că la prima vedere acest lucru nu 
e întru totul lămurit, ci seamănă cu un soiu de sofisme. Căci, 
întrucât sunt deprins să deosebesc, în toate celelalte lucruri, 
existenţa de esenţă, mă încredinţez lesne că pot s’o deosebesc 
şi de esenţa lui Dumnezeu, şi să gândesc astfel pe Dumnezeu 
drept nefiinţând. Totuşi, celui care priveşte mai atent lucrurile, 
i se arată limpede că existenţa lui Dumnezeu nu poate fi deo¬ 
sebită de esenţa sa, mai mult decât de esenţa unui triunghiu 
mărimea celor trei unghiuri ale sale egale cu două drepte, ori 
ideea de munte de cea de vale: aşa încât nu e mai nepotrivit 
să se gândească un Dumnezeu (adică fiinţa întru totul desă- 

vârşită) căruia să-i lipsească existenţa (deci căruia să-i lip¬ 
sească o desăvârşire oarecare) decât să se închipue un munte 
căruia să-i lipsească valea. 

Insă, dacă nici măcar nu pot gândi pe Dumnezeu decât ca 
existând, după cum nu pot gândi muntele fără de vale, de sigur 
că, la fel cum nici din faptul că gândind muntele cu vale nu 
reiese că există vreun munte pe lume, tot aşa, din faptul că 
gândesc pe Dumnezeu ca fiinţând, nu pare a reieşi că el fiin¬ 
ţează: căci gândirea mea nu pune niciun fel de necesitate în 
lucruri; şi la fel cum e îngăduit să se închipue un cal înaripat, 
deşi niciun cal nu are aripi, la fel, poate, sunt în stare să atri¬ 
bui lui Dumnezeu existenţa, deşi nu există niciun Dumnezeu. 

Dar tocmai aci zace sofismul; căci din aceea că nu pot 
gândi muntele fără de vale nu reiese că se află undeva un 
munte şi o vale, ci doar că muntele şi valea, fie că există fie 
că nu, nu se pot despărţi unul de cealaltă. Insă din faptul că 
nu pot gândi pe Dumnezeu decât ca fiinţând, reiese că existenţa 
e nedespărţită de Dumnezeu, şi prin urmare că el fiinţează cu 
adevărat; nu fiindcă gândirea mea ar săvârşi aceasta, sau ar 
impune unui lucru o necesitate anumită, ci dimpotrivă, fiind¬ 
că necesitatea lucrului însuşi, anume a existenţiii lui Dumnezeu, 
mă hotărăşte să cuget aşa ceva: căci nu am libertatea să gân¬ 
desc pe Dumnezeu fără de existenţă (adică fiinţa întru totul 
desăvârşită fără de cea mai înaltă desăvârşire) după cum am 
libertatea să închipui calul fie cu aripi, fie fără. 

Şi nu trebue să se spună, aci, că este într’adevăr nevoie 
să presupun pe Dumnezeu ca fiinţând, după ce am presupus că 
el are toate desăvârşirile, — de vreme ce existenţa e una dintre 
ele, — ci că prima presupunere nu era necesară; după cum nu 
e nevoie să socotesc că toate cadrilaterele sunt înscrise cercului, 
dar, presupunând că socotesc aceasta, ar fi nevoie să afirm 
că rombul e înscris cercului, ceea ce totuşi e în chip vădit 
neadevărat. Căci deşi s’ar putea să nu cad vreodată în 
anumite cugetări asupra lui Dumnezeu, ori de câte ori cuget, 
totuşi, cu privire la fiinţa primă şi cea mai înaltă şi scot ideea 
ei ca şi din comoara minţii mele, e nevoie să-i atribui toate 
desăvârşirile, chiar dacă nu le înşir atunci pe toate şi nici nu 
cercetez pe fiecare în parte: nevoie care ajunge pe deplin ca 
mai târziu, când bag de seamă că existenţa e o desăvârşire, să 
trag pe drept încheierea că fiinţa, primă şd supremă există; aşa 

precum nu e obligator să-mi închipui vreodată un triunghiu, dar 
ori de câte ori vreau să cercetez o figură plană, având doar 
trei unghiuri, e obligator să-i atribui acele proprietăţi, de unde 
se trage în chip nimerit încheierea că cele trei unghiuri ale ei 
nu sunt mai mari decât două drepte, chiar dacă nu bag de 
seamă, atunci tocmai, proprietatea aceasta. Atunci când, însă, 
cercetez ce figuri se înscriu cercului, nu e de fel nevoie să soco¬ 
tesc că toate cadrilaterele trebue să fie din rândul lor; ba chiar 
nici nu pot să închipui acenGta, atâta vreme cât nu vreau să 
admit nimic în afară de ceea ce înţeleg limpede şi distinct. Şi 
prin urmare, e o mare deosebire între presupuneri false, de acest 
soiu, şi ideile adevărate înnăscute mie, printre care cea dintâi 
şi cea mai însemnată e a lui Dumnezeu. De bună seamă pricep 
în multe feluri că ea nu e ceva plăsmnlit, atârnând de cugetarea 
mea, ci imaginea unei naturi adevărate şi neschimbătoare: aşa, 
mai întâi, fiindcă nu poate fi născocit de mine niciun alt lucru, 
-la a cărui esenţă să aparţină existenţa, în afară de Dumnezeu; 
apod fiindcă nu pot prinde cu mintea doi sau mai mulţi Dum¬ 
nezeu de acest soiu şi fiindcă, presupunând că unui există acum, 
văd că e întru totul necesar ca el să fi existat mai înainte, de 
totdeauna, cât şi să stărue a exista în viitor, pe totdeauna; în 
•sfârşit, fiindcă percep multe altele în Dumnezeu, la cari nimic 
nu poate fi micşorat ori schimbat. 

Insă de fapt, orice mijloc de a dovedi aş folosi până la 
•capăt, întotdeauna lucrul revine la împrejurarea că numai acelea 
mă conving întru totul pe cari le percep limpede şi distinct. Şi 
între cele pe cari le percep astfel, chiar dacă unele sunt vădite 
fiecăruia, altele în schimb nu sunt descoperite decât de către cei 
cari le privesc mai de aproape şi le cercetează mai cu sârg, to¬ 
tuşi, după ce au fost desvăluite, acestea nu sunt socotite mai pu¬ 
ţin sigure decât primele. Aşa, deşi nu apare tot atât de lesnei, în- 
tr’un triunghiu dreptunghiu, faptul că pătratul bazei este egal 
.cu pătratul laturilor, pe cât apare faptul că baza e subîntinsă 
-de unghiul cel mai mare al triunghiului, proprietatea nu e to¬ 
tuşi mai puţin crezută după ce a fost pătrunsă într’un rând. In 
ce priveşte însă pe Dumnezeu, — negreşit dacă nu sunt copleşit 
de prejudecăţi şi dacă imaginile lucrurilor sensibile nu împre¬ 
soară din toate părţile gândirea mea, — îl cunosc mai întâi şi 
mai lesne decât orice; şi într’adevăr, ce este dela sine mai lă- 
imurit decât faptul că fiinţa supremă există, cu alte cuvinte că 

Dumnezeu, la a cărui existenţă singur aparţine esenţa, fiin¬ 
ţează ? 

Şi deşi am alvut nevoie de o cercetare îngrijită spre a pă¬ 
trunde lucrul acesta, acum totuşi nu numai că sunt la fel de 
sigur, cu privire la ei, ca de oricare altul ce pare cât se poate 
de sigur, dar pe deasupra ibteig chiar de seamă că siguranţa ce¬ 
lorlalte lucruri atârnă într’astfel de acesta, încât fără de el nu 
s’ar putea şti niciodată nimic în chip desăvârşit. 

Intr’adevăr, deşi firea mea e de aşa fel încât, atâta vreme 
cât percep ceva în chip foarte limpede şi distinct, nu pot să nu 
cred că e adevărat, fiindcă totuşi firea mea e în acelaşi timp 
de aşa fel încât nu sunt în sltare să-mi pironesc minteui necon¬ 
tenit asupra unui lucru, spre a-1 pătrunde în chip limpede, şi 
amintirea unei judecăţi făcute mai înainte îmi revine adesea, 
chiar atunci când nu mai am sub ochi pricinile pentru care am 
judecat că un lucru e astfel,—pot să se ivească argumente nouă 
cari, dacă nu aş cunoaşte pe Dumnezeu, să mă smulgă lesne 
din părerea făcută şi astfel să nu am niciodată cunoaşterea 
adevărată şi sigură cu privire la ceva, ci doar păreri şterse şi 
schimbătoare. Astfel de pildă, atunci când nuntea mea cerce¬ 
tează natura triunghiului, pătruns fiind de principiile geome¬ 
triei îmi apare în adevăr, în chip foarte sigur, că unghiurile sale 
sunt echivalente cu două unghiuri drepte, şi nu pot să nu cred 
că lucrul e adevărat, atâta vreme cât mă aţintesc asupra de¬ 
monstraţiei lui; dar, de îndată ce mi-am abătut pătrunderea 
minţii dela aceasta, oricât mi-aş mai aminti că am înţeles o 
deosebit de limpede, se poate lesne întâmpla să mă îndoiesc că 
ea e adevărată, în cazul că într’adevăr nu am cunoştinţă despre 
Dumnezeu. Căci pot să mă încredinţez că am fost într’astfel 
făcuit de către natură, încât să mă înşel uneori, în cele pe cari 
socot că le pătrund cât se poate de limpede, mai ales atunci 
când mi-aş aminti că am socotit drept adevărate şi sigure multe 
lucruri despre care am hotărît mai târziu,, împins de alte pri¬ 
cini, cum că sunt neadevărate. 

Insă, după ce am pătruns faptul că Dumnezeu există, întru 
cât am priceput totdeodată că celelalte toate atârnă de el, iar 
că el nu este înşelător; şi întru cât am încheiat că toate cele 
pe cari le percep limpede şi distinct sunt în chip necesar ade¬ 
vărate, — chiar dacă nu mă aţintesc mai: departe asupra prici¬ 
nilor pentru care am judecat că lucrul acela e adevărat, în ca- 

zul doar că-mi amintesc a-1 fi înţeles limpede şi distinct, nu se 
poate aduce niciun argument care să mă silească a mă îndoi, 
ci am despre acel lucru o cunoaştere adevărată şi sigură. Dar 
nu numai despre acel llucru, oi despre toate celelalte pe c ari-mi 
amintesc a le fi demonstrat vreodată, precum despre cele geo¬ 
metrice şi altele asemănătoare. Ce anume mi s’ar aduce împo¬ 
trivă acum? Oare că sunt făcut astfel încât să mă înşel adesea? 
Dlar acum ştiu că nu mă pot înşela în cele pe cari le înţeleg lă¬ 
murit. Că altădată am socotit drept adevărate şi sigure multe 
pe cari mai târziu le-am observat a fi neadevărate? Dar nu per- 
cepusem pe niciuniul din ele în chip limpede şi distinct, ci, ne¬ 
ştiutor al acestui criteriu 'de adevăr, crezusem lucrurile întâm¬ 
plător, dintr’alte pricini, pricini pe care mai târziu le-am văzut 
a fi mai puţin trainice. Ce să se zică, prin urmare? Oare (după 
cum îmi aduceam singur întâmpinarea, odată) că dorm, sau că 
toate cele pe cari le gândesc acum nu sunt mai adevărate decât 
cele ce se ivesc în somn? Dar aceasta nu aduce nicio schimbare; 
căci negreşit, deşi dormind, dacă un lucru e limpede minţii mele, 
el e întru totul adevărat. 

Şi astfel văd pe deplin că siguranţa şi adevărul oricărei 
cunoaşteri atârnă doar de cunoştinţa Dumnezeului adevărat, aşa 
încât, înainte de a-i fi aflat pe el n’aş fi putut şti în chip de¬ 
săvârşit nimic cu privire la vreun lucru. Acum, însă, îmi pot fi 
pe deplin cunoscute şi sigure nenumărate lucruri, atât cu pri¬ 
vire la Dumnezeu însuşi şi la celelalte obiecte intelectuale, cât 
şi cu privire la întreagă acea natură corporală care e obiect al 
matematicilor pure. 


A ŞASEA MEDITAŢIE 

Despre existenţa lucrurilor materiale şi deosebirea adevărată 
a spiritului de corp. 

A rămas să cercetez dacă lucrurile materialo există. Şi în- 
tr’adevăr, ştiiu aoum cel puţin că, în măsura în care sunt obiecte 
ale matematicii pure, ele pot exista, deoarece le percep în chip 
limpede îşi distinct. Căci, fără niicio îndoială, Dumnezeu e în 
stare a face toate cele pe cari eu sunt în stare să le percep 
astfel; şi despre nimic nu am hotărît vreodată că nu poate fi 

săvârşit de el, decât prin aceea că lucrul în chestiune se împo¬ 
trivea unei perceperi distincte din partea mea. Pe deasupra, dini 
facultatea de a imagina, de care îmi dau seama că mă folosesc 
atâta timp cât mă învârtesc printre lucrurile materiale, pare a 
reieşi că ele există; căci aceluia care priveşte mai cu grijă ce 
anume e imaginaţia, ea îi apare ca nefiind nimic altceva decât 
o anumită aplicare a facultăţii de cunoaştere la un corp, prezent 
ei în chip intim şi prin urmare existent. 

Pentru ca aceasta să fie lucru lămurit, iau In seamă, mai 
întâi, deosebirea dintre imaginaţie şi gândire pură. Aşa de 
pildă, atunci când închipui un triunghiu, nu prind cu mintea 
numai că el este o figură alcătuită din trei linii, ci intuesc tot¬ 
deodată, prin ascuţimea minţii, aceste trei linii, ca şi cum ele: 
ar fi de faţă, — iar aşa ceva e ceea ce numesc a închipui. Dacă 
însă vreau să mă gândesc la un chiliogon, prind cu mintea,, 
negreşit, la fel de bine că el este o figură alcătuită din o mie 
de laturi, după cum înţeleg că triunghiul e o figură alcătuită 
din trei; însă nu mai închipuesc acele o mie de laturi sau nu le 
intuesc ca şi cum le-aş avea de faţă. Şi cu toate că atunci, din. 
obiceiul de a închipui ceva întotdeauna când cuget despre un 
lucru corporal, îmi reprezint poate o figură oarecare în chip 
confuz, se dovedeşte totuşi că ea nu e un chiliogon, fiindcă nu e 
în nioio privinţă *) deosebită de cea pe care de asemenea mi-aş. 
înfăţişa-o, dacă aş cugeta la un miriogon sau la orice altă fi¬ 
gură de maJi multe laturi; şi închipuirea nu ajută cu ceva la. 
cunoaşterea acelor proprietăţi, prin care se deosebeşte chilio- 
gonul de alte poligoane. Dacă, în schimb, e vorba de un penta¬ 
gon, pot înţelege e drept, cu mintea, fără ajutorul imaginaţiei, 
figura sa întocmai ca pe cea a chiliogonului; dar pot şi s’o ima¬ 
ginez, anume aplicându-mi ascuţimea cugetului asupra celor 
cinci laturi ale sale, precum şi asupra spaţiului închis de ele; 
şi bag de seamă lămurit că am nevoie de o deosebită silinţă a, 
spiritului spre a imagina, silinţă de care nu mă folosesc spre a 
înţelege: iar această nouă silinţă a spiritului arată limpede deo¬ 
sebirea dintre imaginaţie şi actul inteligenţei pure. 

Sţpre a limpezi lucrurile, iau în seamă faptul că puterea de 
a închipui, care se află în mine, nu e cerută, întru cât se deo¬ 
sebeşte de puterea de a gândi, pentru esenţa mea, adică pentru 

cea a minţii mele; căci în cazul că ea mi-ar lipsi, fără îndoială 
aş rămâne tot cel ce sunt acum; de unde pare a reieşi că ea 
atârnă de un alt lucru, deosebit de mine. Şi-mi dau lesne seama 
că — dacă există un corp oarecare, de care spiritul să fie astfel 
legat încât să se plece asupră-i după plac, ca şi cum le-ar privi, 
— se poate întâmpla ca, prin aceasta chiar, să închipuesc lu¬ 
crurile corporale; aşa încât felul acesta de a cugeta se deose¬ 
beşte de gândirea pură doar prin faptul că spiritul, atunci când 
gândeşte, se întoarce oarecum către sine şi priveşte una din 
ideile care se află în el însuşi; în timp ce când imaginează, se 
întoarce către corp şi intueşte, în el, ceva conform cu ideea fie 
înţeleasă de către el, fie percepută cu simţirea. Lesne, zic, îmi 
dau seama că imaginaţia se poate îndeplini astfel, dacă cumva 
există corp; şi fiindcă nu se arată nieiun alt soiu de explicaţie 
a ei, la fel de nimerit, presupun aci cu privire la corp că ei 
există; însă afirm aşa ceva doair în chip probabil şi, deşi cerce¬ 
tez toate cu grijă, nu văd încă, din ideea deosebită a naturii 
corporale, pe care o găsesc. închipuirea mea, că se poate scoate 
un argument care să concludă în chip necesar că un corp oare¬ 
care există. 

Obişnuesc să închipui multe altele, în afară de acea na¬ 
tură corporală care este obiect al matematicii pure, precum co¬ 
lori, sunete, gusturi, durerea şi cele asemănătoare, — dar nimic 
la fel de distinct; iar fiindcă pe acestea le percep mai bine prin 
sensibilitate, dela care ele par a fi ajuns, cu ajutorul memoriei, 
la imaginaţie, itrebue, spre a vorbi mai potrivit desipre ele, să 
vorbesc şi despre sensibilitate cu aceeaşi grijă şi să văd dacă, 
din lucrurile ce sunt percepute prin acest soiu de cugetare nu¬ 
mit sensibilitate, pot căpăta un anumit argument hotărît în 
sprijinul existenţii lucrurilor corporale. 

In adevăr, să înşir din nou aci cari anume sunt cele ce 
le-am socotit până acum adevărate, ca fiind percepute prin sen¬ 
sibilitate, şi din ce pricini am socotit aşa; apoi voiu cântări de 
asemenea pricinile pentru care am pus mai târziu acele lucruri 
la îndoială; şi în sfârşit voiu lua în cercetare ce trebue să cred 
acum cu privire la ele. 

Aşa dar, în primul rând am simţit că am cap, mâini, pi¬ 
cioare şi celelalte membre, din cari e alcătuit corpul de faţă, 
pe care-1 priveam ca o parte a mea, ba poate chiar ca întregul: 
şi am simţâlt că acest corp se mişcă între multe altele, dela cari 

el poate primi impreisiuni felurite, plăcute ori neplăcute, şi mă¬ 
surăm pe cele plăcute printr’o anumită simţire de desfătare, iar 
pe cele neplăcute printr’una de durere. Iar în afară de durere 
şi plăcere, mai simţeam în mine foamea, setea şi alte dorinţi 
de acest soiu; la fel, anumite aplecări trupeşti către veselie, tri¬ 
steţe, mânie şi alte porniri asemănătoare; în lumea din afară 
însă, dincolo de întindere, figuri şi mişcări ale corpurilor, mai 
simţeam în ele asprimea, căldura şi celelalte însuşiri tactile; 
pe deasupra), lumina, culorile, mirosurile, gusturile, sunetele, 
prin felurimea cărora deosebeam cerul, pământul, mările, ca şi 
celelalte corpuri, unele de altele. De sigur nu fără chibzuială, 
din pricina ideilor tuturor acestor însuşiri ce se înfăţişau cu¬ 
getării mede şi pe care singure le simţeam în chip precis şi ne¬ 
mijlocit, socoteam e,u că simt unele lucruri cu totul deasebite de 
cugetarea mea, anume corpurile de unde isvorau ideile acestea: 
căci le resimţeam venindu-mi fără vreo încuviinţare de a mea, 
astfel încât nici nu puteam simţi un obiect, deşi o vroiam, dacă 
el nu se afla înaintea unui organ al sensibilităţii, nici nu pu¬ 
team să nud simt odată ce era prezent. Iar cum ideile perce¬ 
pute prin simţuri erau cu mult mai vii şi mai lămurite, în felul 
lor chiar mai distincte decât unele din cele pe care le plăs- 
muiam prin cugetare eu însumi, prevăzător şi ştiutor, sau din¬ 
tre cele pe care le observam întipărite în memoria mea, — nu 
părea că se poate întâmpla ca ele să isvoraseă dedai mine în¬ 
sumi ; prin urmare, rămâneau să vină dela alte lucruri. Iar deoa_ 
rece nu aş avea nicio cunoştinţă a acestor lucruri de altundeva 
decât tocmai deda aceste idei, nu-mi putea veni în minte altceva 
decât că ele sunt asemănătoare lor. De asemenea, fiindcă-mi 
aminteam că m’am folosit de simţuri mai înainte decât de ra¬ 
ţiune şi vedeam că ideile pe care le plăsmuiam eu însumi nu 
sunt atât de lămurite pe cât erau cele pe care le prindeam cu 
sensibilitatea, de obiceiu fiind alcătuite din părţi de-ale acestora, 
mă încredinţam lesne că nu am ou desăvârşire niciun lucru în 
intelect pe care să nu-i fi avut în Simţuri. Iar nu tocmai fără 
rost socoteam corpul acela, pe eare-d numeam al meu printr'un 
drept special, ca aparţinându-mi mai mult decât un altul: căci 
nu mă putusem despărţi vreodată de el precum de celelalte; re¬ 
simţeam toate dorinţele şi dispoziţiile în el şi pentru el; şi în 
sfârşit, întâlneam durerea şi gâdilatul plăcerii în părţi de-ale 
sale, nu în altele din afara sa. De ce însă, din acest nu ştiu bine 

ce simţ al durerii reieşea o anumită tristeţă a sufletului şi din 
simţământul desfătării o anumită veselie, sau pentru ce acea 
nu ştiu bine ce iritaţie a pântecului, pe care o numesc foame, 
îmi aminteşte de hrana ce trebue luată, iar uscăciunea gâtleju¬ 
lui de băutură, şi tot aşa cu celelalte, — pentru toate acestea nu 
aveam, de sigur, alt argument decât că aşa m’a învăţat natura; 
căci nu e cu desăvârşire nicio înrudire (cel puţin una pe care 
s’o prind cu mintea) între iritaţia amintită şi voinţa df. a lua 
hrană, sau între simţirea lucrului aducător de durere şi faptul 
tristeţii născute din această simţire. Dar îmi părea că şi toate 
celelalte, pe carii le judecam cu privire la obiectele simţurilor, 
le-am învăţat dela natură: căci mă încredinţasem că ele se 
alcătuesc astfel, mai înainte de a fi cântărit argumentele prin 
care s’o dovedesc. 

După aceasta însă, niţel câte niţel, numeroase experienţe 
au sdrunoinat întreaga încredere ce avusesem în simţuri; căci 
uneori atât turnurile, cari fuseseră văzute rotunde dela depăr¬ 
tare, apăreau patrate din apropiere, cât şi statuile foarte mari, 
stând pe crestele lor, nu păreau prea mari celui care le privea 
de pe pământ; şi băgăm de seamă că judecăţile înşeală în alte 
nenumărate cazuri ale simţurilor externe. Nu numai în ale celor 
externe, dar chiar în ale celor interne; ce poate fi mai lăuntric 
decât durerea? Totuşi aflasem cândva, dela cei cărora le fusese 
tăiat un picior sau un braţ, că li se părea încă, uneori, a simţi 
durerea în acea parte a corpului de care erau lipsiţi; şi atunci 
părea că. în mine chiar, nu e cu desăvârşire sigur faptul că un 
anumit membru mă doare, deşi simţeam durerea în el. Acestora 
le-am adăugat de curând două pricini, cât se poate de generale, 
de îndoială; prima era, că n’am socotit a simţi,, pe timp de ve¬ 
ghe, niciun fel lucruri, pe cari să nu pot socoti cândva că le 
simt chiar în timpul somnului; şi fiindcă, despre cele ce-mi par 
că simt în somn, nu cred că vin dela lucruri aşezate în afara 
mea, nu vedeam de ce să cred mai curând aşa ceva cu privire 
la cele ce-mi par a simţi atunci când veghez. Cea de-a doua era 
că, întru cât nu cunoşteam încă pe autorul meu, sau cel puţin 
presupuneam că nu-1 cunosc, vedeam că nu se împotriveşte ni¬ 
mic ca să fiu într’ astfel alcătuit din fire, încât să mă înşel chiar 
în cele cari-mi apăreau drept pe deplin adevărate. Şi cât despre 
argumentele prin cari mă încredinţasem mai înainte de adevă¬ 
rul lucrurilor sensibile, nu mi-era greu să răspund la ele. Căci, 

întru cât îmi părea că sunt împins de către natură la multe 
acţiuni pe care raţiunea le combătea, socoteam că nu trebue să 
se dea multă încredere celor ce învăţăm dela natură. Şi cu toate 
că percejpţiile simţurilor nu atârnă de voinţa mea, nu socoteam 
astfel că trebue să se tragă încheierea cum că ele isvorăsc dela 
lucruri deosebite de mine, — fiindcă se putea întâmpla să se 
afle în mine, deşi încă necunoscută mie, o facultate care să le 
creieze. 

Acum însă, după ce încep să mă cunosc mai bine pe mine 
însumi precum şi pe autorul meu, nu socotesc că trebuesc pri¬ 
mite orbeşte chiar toate ce par a veni dela simţuri: dar nici 
toate nu trebuesc puse la îndoială. 

Şi mai întâi, deoarece ştiu că toate cele pe cari le înţeleg 
limpede şi distinct, pot fi făcute de către Dumnezeu aşa cum le 
înţeleg, e de ajuns să pot înţelege limpede şi distinct un lucru 
fără de albul, spre a fi sigur că unul e deosebit de celălalt, fiind¬ 
că, cel puţin, poate fi pus deosebit de către Dumnezeu; şi nu e 
de cercetat prin ce facultate are loc aşa ceva, pentru ca lucrul 
să fie privit deosebit; prin urmare, din simplul fapt că ştiu de 
existenţa mea şi observ totdeodată că absolut nimic altceva nu 
aparţine firii sau esenţii mele, în afară de faptul că sunt fiinţă 
cugetătoare, închei pe drept că esenţa mea constă în aceea, 
doar, că sunt fiinţă cugetătoare. Şi cu toate că, poate (ori mai 
de grabă, după cum voiu spune în curând, sigur), am un corp, 
care mi-e foarte strâns legat, — fiindcă totuşi pe de o parte 
am o idee limpede şi distinctă a mea însumi ca fiinţă cugetă¬ 
toare doar, neîntinsă, iar pe de altă parte o idee distinctă a 
corpului ca lucru întins doar, necugetător, e sigur că sunt deo¬ 
sebit cu adevărat de corpul meu şi că pot exista fără el. 

Apoi, întâlnesc în mine facultăţi de un anumit soiu de a 
cugeta, ca de pildă facultăţile de a închipui şi simţi, fără de 
care pot limpede şi distinct să mă înţeleg întreg, dar nu şi in¬ 
vers,, să le înţeleg pe acelea fără de mine, adică fără de o sub¬ 
stanţă cugetătoare în sânul căreia să fie ele: căci ele cuprind, 
în conceptul lor formal, un soiu de cugetare prin care-mi dau 
seama că se deosebesc de mine precum modurile de substanţă, 
întâlnesc de asemenea alte facultăţi, cum e cea a schimbării 
locului, a înfăţişării sub felurite figuri, şi altele asemănătoare, 
care nu pot fi înţelese, mai mult decât cele dinainte, fără de o 
substanţă căreia să-i aparţină, şi nici prin urmare să fiinţeze 

fără ea: însă e vădit că acestea, dacă există într’adevăr, trebue- 
să aparţină unei substanţe corporale sau întinse, nu uneia cuge. 
tătoare, deoarece în conceptul lor limpede şi distinct e cuprinsă 
o anumită întindere, şi de fel vreun act de gândire. Se află în- 
tr’adevăr în mine o anumită facultate pasivă de a simţi sau de- 
a primi şi cunoaşte idei ale lucrurilor sensibile, dar n’aş putea, 
avea nici o folosinţă a acesteia dacă n’ar exista, fie în mine fie 
în altceva, o facultate de a produce sau pricinui astfel idei. Iar 
ea de bună seamă că nu se poate afla în mine însumi, fiindcă, 
nu presupune niciun fel de act de gândire, şi ideile acestea 
se produc fără concursul meu, ba adesea chiar împotriva voin¬ 
ţei mele: prin urmare nu rămâne decât să se afle într’o sub¬ 
stanţă deosebită de mine, iar fiindcă acolo trebue să sălăşluias- 
că, fie în chip formal, fie în chip eminent, întreaga realitate 
care se află obiectiv în ideile produse de această facultate (după 
cum am observat ceva maii sus), substanţa în chestiune este, sau 
un corp ori o natură corporală, în care anume sâ fie cuprins în. 
chip formal tot ce e în idei în chip obiectiv; sau de sigur, Dum_ 
nezeu ori o altă fiinţă mai nobilă decât corpul, unde toate să. 
fie cuprinse în chip eminent. Dar, deoarece Dumnezeu nu e în¬ 
şelător, e întru totul vădit că el, nici nu pricinii eşte prin sine,, 
în chip nemijlocit, ideile amintite şi nici prin mijlocirea vreunei 
făpturi în care realitatea obiectivă a acestora sâ fie cuprinsă, 
doar în chip eminent, nu iîn chip formal. Căci, întru cât nu 
mi-a dat cu desăvârşire nicio putinţă de a cunoaşte aşa ceva, 
ci dimpotrivă, un mare îndemn să cred că acele idei isvorăsc 
dela obiecte, nu văd prin ce argumente s’ar pretinde că el nu este 
înşelător:, în cazul că ele ar veni de altundeva decât dela obiec¬ 
tele corporale. Prin urmare, obiectele corporale fiinţează. Nu 
toate obiectele, poate, există chiar astfel cum le prind cu sensi¬ 
bilitatea, deoarece această pătrundere a sensibilităţii e deseori 
întunecată şi turbure; dar, cel puţin, se află în ele tot ceea 
ce înţeleg în chip limpede şi distinct, cu alte cuvinte toate, pri¬ 
vite în general, ce simt cuprinse în obiectul matematicii pure.. 
In ce priveşte, în schimb, pe celelelalte, cari sunt fie doar par¬ 
ticulare, de pildă că soarele e de o asemenea mărime sau formă 
ş. a. m. d. ( fie mai puţin limpede înţelese, precum lumina, sune¬ 
tele, durerea, şi cele asemănătoare, — deşi sunt foarte îndoiel¬ 
nice şi nesigure, totuşi faptul chiar că Dumnezeu nu e înşelător 
şi că prin urmjare nu se poate întâmpla să se întâlnească vreun. 

neadevăr în părerile mele decât dacă s’ar afla de asemenea în 
mine o facultate dată de Dumnezeu pentru îndreptarea greşelii, 
îmi înfăţişează nădejdea sigură de atingere a adevărului chiar 
în acestea. Şi, de sigur, nu încape îndoială că toate cde pe cari 
le deprind dela natură au ceva adevărat: căci prin natură, în 
genere privită, nu înţeleg acum nimic altceva decât fie pe Dum¬ 
nezeu însuşi, fie rânduâala lucrurilor create, hotârîtă. de către 
Dumnezeu; şi prin natura mea în particular, nimic altceva de¬ 
cât complexul tuturor celor ce mi-au fost împărtăşite de către 
Dumnezeu. 

Dar nimic nu mă învaţă mai lămurit natura decât că am 
un trup, căruia i-e neplăcut atunci când simt durere, ce are ne¬ 
voie de hrană sau băutură atunci când sufăr de foame şi sete 
ş. a. m. d.; prin urmare nu trebue să mă îndoiesc că se află 
ceva adevărat aci. 

Natura mai arată, prin aceste simţiri de durere, foame, 
sete ş. a. m. d. că eu nu sunt doar de faţă, prin raport la corpul 
meu, precum e corăbierul în corabie, ci îi sunt legat în chip 
cât se poate de strâns şi ca şi cum am fi confundaţi, astfel în¬ 
cât alcătuesc un singur lucru împreună cu el. Căci altminteri, 
atunci când trupul e vătămat, eu, care nu sunt decât fiinţă cu¬ 
getătoare, n’aş simţi durerea, ci aş percepe acea vătămare doar 
prin intelect, după cum corăbierul îşi dă seama pe calea văzului 
dacă e ceva rupt în corabie; iar atunci când corpul are nevoie 
de hrană şi băutură, aş înţelege tocmai aceasta în chip lămurit, 
n’aş aveai simţirile turburi de foame şi sete. Căci, de bună 
seamă, aceste simţiri de sete, foame, durere, s. a. m. d. nu sunt 
nimic altceva decât anumite soiuri confuze de a cugeta, născute 
din întovărăşirea şi, până la un punct, identificarea spiritului 
cu corpul. 

Mai departe, învăţ încă dela natură că există, în jurul 
corpului meu, felurite alte corpuri, dintre cari pe unele trebue 
să le urmăresc, pe altele să le ocolosc. Şi de sigur, din aceea că 
simt foarte felurite culori, sunete, mirosuri, gusturi, sau căl¬ 
dură, asprime, şi altele asemănătoare, itrag pe drept încheierea 
că există, în corpurile dela cari vin aceste percepţii felurite ale 
simţurilor, anumite varietăţi ce le răspund lor, chiar dacă nu 
le sunt asemănătoare; iar prin faptul că unele percepţiuni îmi 
sunt plăcute, altele neplăcute, e întru totul sigur că trupul meu, 
sau mai de grabă eu întreg. în măsura în care sunt alcătuit din 

trup şi spirit, pot fi impresionat de felurite corpuri înconjură¬ 
toare, priincioase ori nepriincioase. 

Insă sunt multe altele pe cari, deşi par a le fi învăţat dela 
natură, nu le-am primit cu adevărat dela ea, ci printr’o anumită 
deprindere de a judeca în chip nesocotit: aşa e faptul că orice 
spaţiu, în care nu se iveşte eu desăvârşire nimic ce să pună în 
mişcare simţurile mele, e gol; că într’un corp, de pildă cald, se 
află ceva întru totul asemănător ideii de căldura ce e în mine, 
în alb ori verde aceeaşi albeaţă sau verdeaţă pe care le simt eu, 
iar în obiectul amar ori dulce acelaşi gust, — şi la, fel cu cele¬ 
lalte; că atât aştrii cât şi turnurile şi oricari alte corpuri sunt. 
doar de mărimea şi forma pe care mi-o înfăţişează simţurile 
mele, ş. a. m. d. Dar, pentru a nu se întâmpini să nu percep în¬ 
deajuns de limpede ceva în lucrul înfăţişat, trebue să definesc 
mai cu grijă ce înţeleg de fapt atunci când spun că natura m’a 
învăţat un anumit lucru. Negreşit,, aci iau natura în chip mai 
restrâns decât drept ţesătura tuturor celor ce mi-a,u fost date 
de Dumnezeu; căci în această ţesătură sunt cuprinse multe lu¬ 
cruri cari revin doar spiritului, cum e faptul de a percepe că 
aceea ce a fost făcut nu poafte să nu fi fost făcut, şi toate cele¬ 
lalte, cunoscute prin lumina firească a minţii, despre cari nu e 
vorba aci; de asemenea, multe cari privesc numai corpul, pre¬ 
cum faptul că el tinde în jos, şi cele asemănătoare, despre cari 
de asemenea nu tratez acum. Vorbesc doar despre cele ce-mi 
sunt date mie, mie ca alcătuit din spirit şi corp, de către Dum¬ 
nezeu. înţeleasă aşa, natura îndeamnă în adevăr să ocolim pe 
celie ce aduc simţirea durerii şi să urmărim pe cele ce aduc sim¬ 
ţirea plăcerii, şi lucrurile asemănătoare; însă ea nu pare că ne 
poate învăţa chiar mai mult decât atât, anume să încheiăm ceva, 
din aceste percepţii ale simţurilor, cu privire la lucrurile aşezate 
în afara noastră, fără o cercetare anterioară a intelectului, căci 
se pare că aparţine doar spiritului, nu şi compusului, cunoaşte¬ 
rea adevărului în această materie. Astfel, deşi o stea nu-mi 
isbeşte ochiul mai mult decât flacăra unei torţe mici, nu se află 
totuşi api niciun îndemn real sau pozitiv de a crede că prima nu 
e mai mare, ci am crezut dela început aceasta fără chibzuială; 
şi cu toate că, apropiindu-mă de foc simt căldura, după cum 
venind prea aproape de el simt durerea, nu este de sigur nicio 
pricină care să mă încredinţeze că se află în foc ceva asemă¬ 
nător acestei călduri ori acestei dureri, ci se află în el doar ceva, 

orice-ar fi la urma urmii, care produce în noi simţirile de căl¬ 
dură şi durere. Şi la fel, deşi într’un spaţiu anumit nu s’ar afla 
nimic care să pună în mişcare simţirea, nu reiese de aci că nu 
•există în el niciun corp: ci constat că am fosr deprins să răs¬ 
torn, în acestea şi în multe altele, rânduiala firii, anume folo- 
sindu-mă de percepţiile simţurilor, — percepţii ce de fapt mi-au 
fost date de natură spre a înştiinţa spiritul cu privire la cele ce 
sunt priincioase ori dăunătoare compusului a cărui parte spi¬ 
ritul este, iar întru atât ele sunt îndeajuns de limpezi şi dis¬ 
tincte, — folosindu-mă de ele ca de un soiu de criterii sigure, 
.spre a lămuri în chip nemijlocit esenţa corpurilor aşezate în 
afara noastră, cu privire la care totuşi ele nu ne dau de înţeles 
decât în chip foarte întunecat şi turbure. 

Dar, chiar mai înainte am văzut îndeajuns cum, dacă nu 
se împotriveşte bunătatea lui Dumnezeu, se întâmplă că jude¬ 
căţile sunt false. Ba aci se iveşte o nouă greutate, tocmai prin¬ 
tre cele ce-mi sunt înfăţişate de natură ca trebuind oarecum 
urmărite sau ocolite, şi chiar printre simţirile lăuntrice, simţiri 
unde îmi pare că am surprins greşeli: ca de pildă cazul cuiva 
care, înşelat de gustul plăcut al unei mâncări oarecari, înghite 
otrava din ea. Dar negreşit, atunci el e îndemnat de natură doar 
să tindă spre acel lucru ce-i prilejueşte gustul plăcut, nu însă 
spre otravă, despre care nu ştie cu desăvârşire nimic; şi nu se 
poate încheia de aci nimic altceva decât că natura aceasta nu 
•este atotştiutoare: lucru de care nu mă mir, căci omului, fiind 
o fiinţă mărginită, nu i se potriveşte o altă fire decât cea de o 
desăvârşire mărginită. 

E drept că nu rareori greşim chiar în cele ia cari suntem 
'îndemnaţi de către natură: de pildă când cei bolnavi întind 
mâna către o băutură sau o mâncare, ce le va dăuna puţin mai 
târziu. S’ar putea zice, aci, că de aceea greşesc ei fiindcă natura 
lor e bolnavă; însă aceasta nu înlătură greutatea, deoarece nu 
mai puţin e omul bolnav o făptură a lui Dumnezeu pe cât e 
cel sănătos; prin urmare, nu pare a se împotrivi mai puţin fap¬ 
tul ca el să aibe dela Dumnezeu o natură înşelătoare. Iar după 
cum un ornic, alcătuit din rotiţe şi greutăţi, nu se supune mai 
puţin hotărât tuturor legilor naturii, atunci când e prost făcut şi 
nu arată cum trebue orele, pe cât se supune atunci când în- 
făptueşte, în toate privinţele, gândul meşteşugarului: tot aşa, 
^dacă iau în cercetare corpul omenesc, — în măsura, în care e un 

anumit mecanism într’astfel alcătuit şi potrivit din oase, nervi, 
muşchi, vine, sânge şi piele, încât, chiar dacă n’ar exista niciun 
spirit în el, ar avea încă aceleaşi mişcări care isvorăsc acum 
în ed nu sub porunca voinţii, prin urmare nu prin spirit — îmi 
dau lesne seama că i-ar fi ceva la fel de firesc dacă, de pildă, 
fiind hidropic, corpul ar resimţi uscăciunea gâtlejului ce obiş¬ 
nuieşte să pricinuiască în spirit simţirea de sete, şi dacă prin 
ea nervii şi celelalte părţi ale corpului s’ar mişca într’astfel 
încât bolnavul să da băutura care-i va spori răul, precum e de 
firesc să se îndrepte, atunci când nu se află în el niciun cusur 
de acesta, dela simţirea unei astfel de uscăciuni a gâtlejului 
către băutura ce-i e folositoare de luat. Şi cu toate că, având 
în vedere întrebuinţarea, dinainte concepută, a ornicului, pot 
spune că, atunci când nu arată orele cum trebue, se abate dela 
natura sa, şi tot aşa, privind mecanismul corpului omenesc 
comparat cu mişcările ce obişnuiesc să aibă loc în el, socotesc 
că şi el se depărtează dela natura sa dacă gâtlejul său este 
secătuit în clipa când băutura nu foloseşte la conservarea sa, 
— observ îndeajuns că înţelesul acesta din urmă de natură se 
deosebeşte cu mult de cel de mai sus; căci el nu înfăţişează ni¬ 
mic altceva decât denumirea, atârnând de gândirea mea ce pune 
alături pe omul bolnav şi ornicul prost alcătuit pe de o parte, 
cu ideea omului sănătos şi a ornicului bine alcătuit pe de alta, 
denumire exterioară lucrurilor cu privire la cari e rostită; pe 
pe când prin cel dintâiu înţeles cuprind ceva care se întâlneşte 
cu adevărat în lucruri şd care prin urmare închide în el ceva 
" adevărat. 

Dar de sigur, chiar dacă, având în vedere un corp de hi¬ 
dropic,, este o simplă denumire exterioară faptul de a spune că 
natura e viciată prin aceea că gâtlejul e însetat în timp ce tru¬ 
pul are nevoie de băutură; privind totuşi la compus, adică la 
spiritul unit cu un astfel de corp, nu e un simplu fel de a vorbi, 
că o adevărată greşeală a naturii, faptul că trupul e însetat 
atunci când băutura e sortită să-i dăuneze; — şi astfel rămâne 
să cercetăm aci în ce fel bunătatea lui Dumnezeu nu face mai 
puţin ca natura astfel luată să fie înşelătoare. 

In primul rând, observ aci că este o mare deosebire între 
spirit şi corp, prin faptul că cel din urmă e întotdeauna divizibil 
din firea sa, pe când spiritul e ciu desăvârşire indivizibil; căci 
într’adevăr, atunci când îl privesc pe acesta, adică mă privesc 

pe mine însumi întru atât cât sunt fiinţă cugetătoare, nu pot 
deosebi în mine niciun fel de părţi, ci bag de seamă că sunt un 
lucru cu desăvârşire unul şi întreg; şti cu toate că spiritul întreg 
pare unit cu corpul întreg, dâcă însă un picior sau un braţ, sau 
orice altă parte a corpului e tăiată, îmi dau seama că nimic nu 
este astfel răpit spiritului; şi nici chiar facultăţile de a vroi, 
simţi, înţelege, ş. a. m. d. nu pot fi numite părţile sale, căci e 
unul şi acelaşi spiritul care vrea, simte, înţelege. Dimpotrivă 
însă, nu poate fi gândit niciun lucru corporal ori întins, pe care 
să nu-1 reduc lesne, în cuget, la părţi, şi prin aceasta chiar îmi 
dau seama că el divizibil: fapt ce singur ar ajunge spre a mă 
învăţa că spiritul e de deosebit cu totul de trup, — dacă nu l-aş. 
şti încă dinainte. 

Apoi bag de seamă că spiritul nu este înrâurit nemijlocit 
de toate părţile corpului, ci doar de creier, sau poate chiar de 
o singură parte mică a acestuia, anume de cea în care se spune 
că sălăşlueşte simţul comun: această parte, ori die câte ori e în¬ 
râurită în acelaşi fel, înfăţişează spiritului acelaşi lucru, chiar 
dacă celelalte părţi ale corpului pot, între timp, să se raporte 
între ele în chipuri felurite, după cum o dovedesc nenumărate 
experienţe, pe care nu e nevoie să le înşirăm aci. 

Observ, apoi, că natura corpului este de aşa fel, încât nicio 
parte a lui nu poate fi mişcată de o alta destul de depărtată de 
ea, fără să poată fi de asemenea mişcată, în acelaşi fel, de către 
cele care se află între ele, chiar dacă cea mai depărtată ar sta 
pe loc. Aşa de pildă, în lanţul A, B, C, D, dacă e trasă ultima 
parte, D, cea dintâi A, nu se va mişca lîntr’altfel decât s’ar putea, 
mişca dacă ar fi trasă una din mijlociile B şi C, iar D, ultima, 
ar rămâne nemişcată. Tot aşa, atunci când simt o durere a pi¬ 
ciorului, ştiinţa naturii m’a învăţat că simţirea aceasta are loc 
datorită nervilor răspândiţi prin picior, nervi cari, — întinşi de 
aci până la creier, întocmai unui lanţ, — atunci când sunt traşi 
în picior mişcă totdeodată părţile cele mai ascunse, la care ajung, 
ale creierului şi iscă o anumită agitaţie în ele, agitaţie ce a fost 
hotărîtă de fire spre a înrâuri spiritul prin simţirea durerii exi¬ 
stente ca şi în picior. Dar fiindcă nervii aceia trebue să treacă 
prin fluerul piciorului, picior, şale, spate, gât, spre a ajunge dela 
picior la creier, se poate întâmpla ca, deşi partea nervilor care 
e în picior să nu fie de fel atinsă ci doar o alta dintre cele 
de mijloc, să aibă totuşi loc în creier cu desăvârşire aceeaşi 

mişcare, ce ar avea loc atunci când un picior e atins în chip 
neplăcut, — de unde va trebui ca spiritul să resimtă o aceeaşi 
durere. Şi la fel trebue să se gândească privitor la oricare altă 
simţire. 

In sfârşit bag de seamă că, întru cât fiecare dintre mişcă¬ 
rile, ce au loc în acea parte a creierului care înrâureşte spiritul 
în chip nemijlocit, nu pricinueşte în el decât o singură simţire, 
nu se poate închipui nimic mai nimerit, în această materie, de¬ 
cât că pricinueşte acea simţire care, dintre toate ce putea pri- 
cinui, duce mai mult şi mai des la păstrarea sănătăţii omului. 
Experienţa însă ne arată că toate simţirile sădite în noi de către 
fire sunt aşa; prin urmare, nu se poate găsi nimic în ele care 
să nu dea mărturie de puterea şi bunătatea lui Dumnezeu. Aşa 
de pildă, atunci când nervii cari se află în picior sunt turbu¬ 
raţi în chip violent şi mai mult decât e obişnuit, acea mişcare 
a lor ajungând, prin măduva sirii spinării, în zonele cele mai 
ascunse ale creierului, dă acolo de ştire spiritului să simtă ceva, 
anume durerea ce se află ca şi în picior, de care durere spiritul 
să fie aţâţat spre a îndepărta cauza ei,—drept vrăşmaşă 1 ) pi¬ 
ciorului, — în măsura în care se află acolo. Firea omului putea 
fi astfel alcătuită de către Dumnezeu, ca aceeaşi mişcare în 
creier să arate orice altceva spiritului, anume fie pe ea însăşi, 
în măsura în care e în creier, fie întru cât e în picior ori în 
oricare din locurile intermediare, fie, în sfârşit, orice altceva; 
dar nimic n’ar fi îndrumat la fel de bine spre păstrarea corpu¬ 
lui. Tot aşa, atunci când avem nevoie de băutură, se naşte de 
aci o anumită uscăciune în gâtlej, uscăciune ce pune în miş¬ 
care nervii acestuia şi, cu ajutorul lor, părţile lăuntrice ale 
creierului; iar această mişcare înrâureşte spiritul cu simţirea 
de sete, deoarece în toată acţiunea nu ne e nimic mai folositor 
de ştiut decât că avem nevoie de băutură pentru păstrarea să¬ 
nătăţii, — şi la fel cu celelalte. 

De unde e întru totul vădit că, în ciuda bunătăţii fără de 
margini a lui Dumnezeu, firea omului, ca alcătuit din spirit şi 
corp, nu poate să nu fie înşelătoare uneori. Căci dacă o cauză 
oarecare, nu în picior ci în oricare din părţile pe unde se întind 
nervii dela picior la creier, sau chiar în creier însuşi, aţâţă cu 
desăvârşire aceeaşi mişcare ce obişnuia să fie aţâţată de picior, 


1) infestam. 

durerea e resimţită ca şi în picior, iar simţirea fireşte că e în¬ 
şelătoare. Dat fiind că aceeaşi mişcare în creier nu poate pricinui 
în spirit decât întotdeauna aceeaşi Simţire,, şi cu mult mai des 
obişnueşte să isvorască dela o cauză ce supără piciorul, decât 
dela vreo alta existând altundeva, — e mai potrivit cu judecata 
să se arate spiritului întotdeauna durerea ca fiind a piciorului, 
mai de grabă decât a oricărei alte părţi. Şi dacă uneori uscăciu¬ 
nea gâtlejului iisvorăşte, nu ca de obiceiu din faptul că băutura 
contribue la sănătatea corpului, ci dlintr’o altă cauză potrivnică, 
aşa cum se întâmplă la hidropici, e cu mult mai bine ca spiritul 
să se înşele atunci, decât să se înşele întotdeauna, când corpul 
e bine alcătuit; şi la fel despre celelalte cazuri. 

Iar acest gând mă ajută nu atât să observ greşelile la 
care e supusă firea mea, cât mai ales să le pot îndrepta ori să 
le pot lesne ocoli. Căci de bună seamă, deoarece ştiu că toate 
simţirile, în legătură cu cele ce se raportă în chip priincios 
corpului, arată cu mult mai des adevărul decât falsitatea, si 
deoarece pot să mă folosesc aproape întotdeauna de mai multe 
dintre ele spre a cerceta acelaşi lucru, iar pe deasupra, folosesc 
memoria, care leagă pe cele de faţă cu cele dinainte, şi intelec¬ 
tul, care pătrunde acum toate pricinile de greşeală — nu trebue 
să mă mai tem că acele lucruri pe cari mi le înfăţişează zilnic 
simţurile ar fi false, ci îndoielile prea marii de zilele trecute 
trebuiesc respinse ca o simplă glumă. Mai ales cea de pe urmă 
în privinţa somnului, pe care nu-1 deosebeam de veghe. Căci 
acum văd că între unul şi altul stăruie o mare deosebire, prin 
faptul că niciodată visele nu sunt înlănţuite de către memorie 
cu toate celelalte acţiuni ale vieţii, precum sunt faptele ce se 
întâmplă omului treaz. Iar de bună seamă dacă, pe când sunt 
treag cineva s’ar ivi pe neaşteptate în faţă-mi şi îndată 
după aceea ar pieri, cum se întâmplă în somn, astfel adică în¬ 
cât să nu văd nici de unde a venit şi nici încotro merge, l-aş so¬ 
coti nu pe nedrept mai de grabă un spectru sau o nălucire ivită 
în creierul meu, decât un om adevărat. Când, însă, se ivesc aceie 
lucruri despre cari îmi dau seama limpede de unde, încotro şi 
în ce clipă îmi vin,, precum şi când înlănţuesc, fără vreo între¬ 
rupere, percepţia asupră-le cu tot restul vieţii, sunt pe 
de-a’ntregul încredinţat că ele nu au loc în somn, ci pe timp 
de veghe. Şi nu trebue să mă îndoiesc câtuşi de puţin cu pri¬ 
vire la adevărul lor, dacă, după ce am întrunit pentru cerceta- 

rea lor toate simţirile, memoria şi intelectul, nu aflu dela 
niciunul dintre acestea că s’ar împotrivi celorlalte. Căci din 
faptul că Dumnezeu nu e înşelător, reiese negreşit că eu nu 
mă înşel într’o astfel de materie. Dar fiindcă nevoia de a făp¬ 
tui nu îngădue întotdeauna zăbava unei cercetări atât de în¬ 
grijite, e de mărturisit că vieaţa omenească e adesea supusă 
greşelilor, în legătură cu fiecare lucru în parte, iar îngrădirea 
firii noastre trebue şi ea recunoscută. 



ÎNTÂMPINĂRI 

FĂCUTE, ÎMPOTRIVA MEDITAŢIILOR DE MAI SUS, 
DE INŞI FOARTE INVAŢAŢI, DIMPREUNĂ 
CU RĂSPUNSURILE AUTORULUI. 

INTĂIELE ÎNTÂMPINĂRI 

Ale Unui învăţat Teolog din Olanda 

1. Cuget deci sunt, spune autorul Meditaţiilor; şi sunt 
anume gândirea însăşi, adică spiritul. Până aci totul este ade¬ 
vărat. Dar, prin faptul de a gândi, se ivesc în mintea mea anu¬ 
mite idei de-ale lucrurilor, în primul rând ideea unei fiinţe de¬ 
săvârşite şi infinite; iar despre această idee Descartes spune că 
nu-şi mai are cauza în mine, de vreme ce ea mă depăşeşte ca 
desăvârşire. Prin urmare, şi-ar afla cauza într’un Dumnezeu, ce 
ar exista cu adevărat deosebit şi în afară de mine. Ce putem 
crede în această privinţă? 

Că am idei în mine, e foarte adevărat. Dar au nevoie ideile 
de cauze ? Ideea este lucrul gândit, în măsura în care acest lucru 
se află în chip obiectiv înăuntrul intelectului. Obiectivitatea 
însă înseamnă a-şi îndruma actul gândirii spre obiect, ceea ce 
ce nu reprezintă decât o denumire exterioară, fără vreun adaos 
real în ce priveşte obiectul. Ce rost are atunci să căutăm ca/uza 
unui lucru care nu există în chip oxtual, şi e doar o denumire? 
Există idei, dar nu există cauze ale acestor idei, cu atât mai 
puţin una infinită. 


1) Anume Caterus. — Aşezarea întâmpinărilor pe puncte este, aci, a tra¬ 
ducătorului român. Cuvintele sau propoziţiunile puse în paranteză sunt peste 
tot, dacă nu există altă înştiinţare, de asemenea ale traducătorului. 

Dacă s’ar pune întrebarea: de ce, dacă nu există cauze ale 
ideilor, o idee anumită cuprinde mai de grabă o realitate obiec¬ 
tivă decât alta, atunci s’ar putea răspunde cu vorbele lui Des- 
cartes însuşi privitoare la ideea de triunghiu (Meditaţia V-a 
pag. ţ8). Cu toate că, spune acolo filosoful, nu există nicăieri 
în afară de gândirea mea un triunghiu, unul în genere, el nu 
are mai puţin a anumită natură, o formă, sau o esenţă. Nu s’ar 
putea să fie■ şi cu celelalte idei cum afirmă Descartes că este cu 
ideea de triunghiu? Ideile nu au nevoie de cauze exterioare lor. 
Dacă gândim totuşi anumite idei particulare, aceasta se dato- 
reşte poate îngrădirii spiritului nostru, care nu poate cuprinde 
universalul dintr’odată şi prin urmare îl împarte în bucăţele ’). 

2. Revenind mai departe asupra aceluiaşi argument, Des- 
cartes arată că ideea nu poate veni dela neant, deoarece, oricât 
de nedesăvârşiiă ar fi ea în mintea noastră, nu e mai puţin 
ceva, nu e mai puţin altceva decât nimic. Numai că aci e o ne¬ 
lămurire. Dacă acest cuvânt de nimic vrea să spună că o exi¬ 
stenţă nu este actuală, se poate dovedi pe drept, despre idee, că 
ea nu e nimic, nefiind actuală, şi că deci vine dela neant, adică 
n’are o cauză (exterioară). Dar dacă prin nimic se înţelege ceva 
plăsmuit doar de către minte, atunci nu se poate spune despre 
idee că este un nimic, ci e ceva real, conceput în chip distinct. 
Totuşi, întru cât ea e doar gândită, fără să fie ceva în chip ac¬ 
tual (adică în planul realităţii), ea poate fi concepută, nu însă 
şi cauzată, adică aşezată în afară intelect 

3. Autorul Meditaţiilor susţine că existenţa lui Dumnezeu 
este neîndoioasă, de vreme ce eu însumi exist. Căci de unde alt¬ 
fel mi-aş fi căpătat existenţa? Dacă mi-aş fi căpătat-o dela 
mine însumi, ar fi de mirare de ce nu m’am făcut o fiinţă desă¬ 
vârşită. Dacă am căpătat-o dela altul, se poate pune, cu privire 
la el, aceeaşi întrebare pusă cu privire la mine. Prin urmare, 


1) Potrivnicul lui Descartes nu răspunde, de fapt, la întrebarea pe care 
şi-o pusese. Ea suna: dacă ideile nu sunt cauzate de lucruri exterioare, atunci 
ce le făcea să fie specifice? Răspunsul că spiritul îmbucătăţeşte lumea cunos- 
când-o nu rezolvă problema specificaţiei. De ce aceste părţi, care sunt ideile, 
reprezintă părţi anumite? Realismul lui Descartes, ce se va preciza mai bine din 
răspunsul său, aduce, în felul lui, o soluţie. 

2) Toată desbaterea între Descartes şi Caterus se învârteşte mai ales în 
jurul punctului acestuia, dacă ideile trimit în afară de conştiinţă, transcend con¬ 
ştiinţa, cum socotea Descartes, sau dacă între gândire şi realitate nu e nicio 
soluţie de continuitate. 

trebui să ne ridicăm până la o fiinţă ce există prin sine. Acea¬ 
sta insă, dacă lăsăm la o parte teoria cauzalităţii ideilor, este 
substanţa unuia din argumentele sfântului Toma. Trebue, po¬ 
trivit cu o asemenea concepţie, să ne ridicăm până la o fiinţă 
care să nu mai ceară cauze străine de ea si să-şi fie cauză sieşi; 
prin urmare să ne ridicăm până la o fiinţă care există prin sine. 

Ce înseamnă însă «prin sine»? Cuvântul poate fi luat în 
două înţelesuri: primul, pozitiv, a exista avăndu-se pe sine drept 
cauză; al doilea, negativ, a nu exista prin altcineva. In acest din 
urmă înţeles, pare-se, e luat cuvântul de toată lumea. Dar nu 
s’ar putea ca un lucru să existe prin sine, şi nu prin altceva, 
fiind totuşi îngrădit? Nu s’ar putea ca limita să-i vină din pro¬ 
priile sale principii lăuntrice? Iată deci cum ideea\ de a exista 
prin sine nu duce cu necesitate la cea a unui Dumnezeu atot¬ 
puternic. Descartes ar trebui să dea lămuriri în privinţa acestui 
punct. 

4 . Nu poţi decât să aprobi pe autor când susţine că lucru¬ 
rile pe cari le concepem în chip deosebit de limpede şi distinct 
sunt toate adevărate. Ba chiar s’ar putea spune că iot ceea ce 
gândim şi simţim este adevărat în felul lui, greşeala neexistând 
după cum o arată şi Descartes, decât în actul judecăţii. Dar 
ce încheie filosoful din regula sa? El scoate cugetarea că, în¬ 
tru cât cunoaştem limpede şi distinct fiinţa infinită, ea trebue 
să fie totdeodată adevărată. Iar aci este cazul să aducem filo¬ 
sofului următoarea întâmpinare: cunoaştem noi cu adevărat în 
chip limpede şi distinct fiinţa infinită? Nu spune oare toată lu¬ 
mea că infinitul, în măsura in care e infinit, nu poate cunoscut ? 
Şi dacă — însuşi Descartes o arată, — nu suntem in stare să 
cunoaştem în chip distinct chiliogonul, cum vom putea oare con¬ 
cepe, altfel decât în chip confuz, fiinţ «• înzestrată cu o infini¬ 
tate de desăvârşiri? 

5. Dar să presupunem că avem cu adevărat o idee limpede 
şi distinctă cu privire la fiinţa întru iotul desăvârşită. Ce trebue 
să deducem de aci? Că acea fiinţă există negreşit în realitate, 
şi, cum spune autorul, că n’o putem concepe lipsită de existenţă 
cum nu putem concepe un munte lipsit de vale? 

E bine să ne amintim de un lucru: că sfântul Toma •) a 
înfăţişat, într’un rând, un asemenea argument, dar tocmai pen- 


1) Caterus vrea să sublinieze, poate, prin desele sale referinţe la autorii 
şcolii, lipsa de originalitate a lui Descartes. 

tru a-l combate. Argumentul suna astfel: De îndată ce ne-am 
dat seama de înţelesul cuvântului de Dumnezeu, ştim că Dum¬ 
nezeu, există cu adevărat; căci 'prin acest cuvânt înţelegem un 
lucru mat mare decât tot ce ar putea fi gândit; însă ceea ce 
există atât în intelect cât şi în fapt, e mai mare decât ce 
există numai în intelect. Deci, Dumnezeu fiind tot ce e mai mare, 
el există şi altundeva decât în intelectul nostru. Se vede lesne 
că argumentul e aidoma cu cel al lui Descartes. Amândouă sus¬ 
ţin că ideea de .Dumnezeu fiind cea a unei fiinţe intru totul de¬ 
săvârşite sau mari, iar ceea ce e astfel închizând în sine una din 
cauzele desăvârşirii ori ale măririi, anume faptul ele a exista, 
reiese că e destul să înţelegi ideea de Dumnezeu spre a-ţi da 
seama de existenţa sa. 

Dar cum combate sfântul Tama argumentul acesta? II 
combate arătând că ideea unui lucru, deţinător de orice mărire, 
nu te sileşte să spui că lucrul acela există în natură, ci doar că 
ideea de existenţă decurge necesar de aci. La fel s’ar putea 
spune că, deşi fiinţa întru totul desăvârşită închide printre de¬ 
săvârşirile ei existenţa, nu reiese totuşi că existenţa aceasta re¬ 
prezintă ceva în natură, ci doar că, împreună cu, noţiunea unei 
fiinţe desăvârşite, e legată şi noţiunea de existenţă. De unde 
nu se poate deduce că existenţa lui Dumnezeu este în chip ac¬ 
tual ceva, dacă nu se presupune că această fiinţă desăvârşită 
există în chip actual *). 

6 . Privitor la existenţa spiritului ca deosebită de cea a 
corpului trebue, de asemenea, să se arate, că simplid fapt de a 
putea deosebi, în chip limpede, un lucru de altul, nu înseamnă, 
cum pretinde Descartes, că ele sunt deosebite în realitate. Unei 
asemenea teze, i se poate împotrivi argumentul lui Scot, care 
arată că nu orice distincţie pe planul conceptelor e şi una în 
planid realităţii: de pildă dreptatea lui Dumnezeu poate fi con¬ 
cepută în chip deosebit de îndurarea sa, dar nu e de fel chib¬ 
zuit să se spună că ele există în chip deosebit. 


1) Felul acesta de a vorbi nu e, poate, prea fericit. A spune că pentru a 
deduce existenţa lui Dumnezeu ca fiind în chip actual ceva, e nevoie s’o fi 
presupus ca atare, înseamnă a vorbi în gol. Ce nevoie să mai deduci o existenţă 
pe care ai presupus-o? Argumentul lui Descartes, care după cum se ştie e ve¬ 
chiul argument ontologic, încearcă tocmai această deducţie a existenţii din datele 
conştiinţii. Neînţelegerea pirveşte deci şi de astă dată putinţa conştiinţei de a se 
depăşi. Potrivnicul lui Descartes nu contestă doar această putinţă; el pare a 
nu simţi în ce anume constă problema pe care şi-o pune filosoful, odată cu re¬ 
descoperirea argumentului ontologic. 

RĂSPUNSURI LA ÎNTÂIELE ÎNTÂMPINĂRI 

1. Este adevărat că, prin raport la lucru însuşi, dn măsura 
în care un astfel de lucru se află în afara intelectului meu, 
ideea nu e decât o denumire exterioară. Ea nu adaogă cu desă¬ 
vârşire nimic obiectului. Totuşi nu de existenţa ideii în afara 
intelectului ia fost vorba în Meditaţii, iar în cuprinsul intelec¬ 
tului se poate încă vonbi despre un fel de a exista în chip obiec¬ 
tiv al ideilor. A exista în chip obiectiv în sânul intelectului, nu 
înseamnă decât a se afla acolo în felul în care au obiectele obi¬ 
ceiul să se afle. Ideea de soare, de pildă, este soarele însuşi în 
măsura dn care există în intelect; iar el există în chip «obiec¬ 
tiv» acolo, în timp ce pe cer există în chip formal şi actual. E 
drept că felul de a fi în realitate al lucrurilor este mai desăvâr¬ 
şit decât felul lor de a fi ca idei; dar acesta din urmă este şi el 
ceva, şi îşi cere prin urmare o cauză. 

Intâmpinătorul însuşi, de altfel, recunoaşte că ideea este 
ceva, atunci când se întreabă de ce cuprinde ea o anumită rea¬ 
litate obiectivă, mai de grabă decât o alta. Iar răspunsul pe 
care-1 aduce — anume reluând şi generalizând afirmaţia din 
Meditaţii, cum că ideea de trhmghiu nu presupune cu necesi¬ 
tate existenţa unui triunghiul în sânul realităţii şi deci n’are 
nevoie de o cauză exterioară — nu pare a-1 mulţumi pe deplin, 
de vreme ce se simte dator să adauge că, dacă e nevoie de o 
explicaţie, atunci o putem afla în nedesăvârşirea spiritului no¬ 
stru, ce îmbucătăţeşte realitatea atunci când o gândeşte. Dar 
explicaţia aceasta nu poate înlocui de fel pe cea prin cauzalita¬ 
tea lucrului exterior. Căci a pretinde că spiritul nostru are ideea 
de Dumnezeu, adică ideea unei fiinţe sub toate raporturile de¬ 
săvârşite, tocmai fiindcă el este îngrădit, nu dovedeşte prea 
multă chibzuinţă 1 ). Tocmai fiindcă avem asemenea idei înalte 
trebue să ne ridicăm până la cauze înalte. Şi este foarte ade¬ 
vărat că ideea. mea de Dumnezeu nu este cauzată decât de fa¬ 
cultatea mea de a avea idei. Dar întreaga tărie a argumentului 
ce se aduce stă în afirmaţia că această facultate însăşi nu s’ar 


1) Totuşi nici Descartes nu răspunde pentru ce anume triunghiul n'are 
nevoie de o cauză exterioară, iar alte idei au nevoie. Folosirea citatului din 
Descartes dovedeşte iscusinţă din partea întâmpinătorului. Spre a răspunde cum 
trebue, filosoful ar fi fost silit să schiţeze o teorie a obiectului matematic. 

putea afla în noi, spirite mărginite oum suntem, dacă n’ar avea 
drept cauză tocmai pe Dumnezeu. 

2. Ceea ce se spune aici cu privire la îndoitul înţeles al ex-. 
presiei de «nimic» sunt întocmai vederile autorului. Nici el nu 
pretinde despre idee că ar avea o existenţă în afară de intelect. 
Dar e mulţumit să vadă, la întâmpinătorul său, afirmaţia că 
ideea nu este doar o plăsmuire a minţii, ci e ceva real, con¬ 
ceput în chip distinct. Se afirmă, mai departe, că ideea poate 
fi concepută dar nu cauzată de către ceva dinafara intelectului. 
Numai că tocmai aci stă chestiunea: nu e oare nevoie de o 
cauză pentru ca ideea să fie concepută? Dacă, de pildă, cineva 
ar avea în minte ideea unei anumite maşini, am fi foarte în 
drept să ne întrebăm care este cauza acestei idei. Cel care ar 
spune că o astlfel de idee nu există în afară de intelect, ar avea 
dreptalce. Dar nu e mai puţin adevărat că, tocmai spre a fi 
concepută, ideea are nevoie de o cauză, iar numai prin această, 
cauză ne putem da seama de ce conţinutul obiectiv al ideii noa¬ 
stre este aşa cum este, şi nu altfel 1 ). In fapt, se ştie că ideea 
de maşină poate izvorî din cauze felurite: fie pentrucă spiritul 
a văzut cu adevărat în sânul realităţii o asemenea maşină, po¬ 
trivit cu care şi-a făcut ideea, fie că, dovedind iscusinţă în ma¬ 
terie de mecanică, a născocit-o fără vreo cunoştinţă prealabilă. 
Dar — subînţelege autorul — iscusinţa de a născoci o maşină 
se poate explica prin facultăţile omului. Nicio facultate însă nu 
poate explica de ce e concepută ideea de Dumnezeu. (Ideile sunt 
prin urmare în conştiinţă, dar ele pot trimite dincolo de ea). 

3. Asemănarea dintre argumentul sfântului Toma şi cel 
adus în Meditaţii nu dovedeşte mare lucru, şi apoi nu este 
nici prea exactă. Autorul Meditaţiilor cere ca afirmaţiile sale 
să fie privite în ele lînisele. De altfel, nu s’a ridicat la ideea de 
Dumnezeu din cauză eficientă în cauză eficientă — deoarece 
existenţa lui Dumnezeu i se părea mai sigură decât cea a ori¬ 
cărui lucru sensibil — ci doar dela existenţa sa ca fiinţă cuge¬ 
tătoare, existenţă care nu depinde de niciun şir de cauze şi îi 
este cunoscută în chip cât se poate de sigur. Iar cât despre sine. 


1) In chipul acesta rezolvă Descartes problema specificaţiei, problemă 
pe care n a urmărit-o în ea însăşi, dar şi-a pus-o în chip cât se poate de 
limpede. 

n’a cercetat atât cauza de care a fost produs 1 ), ci mai de 
de grabă cea care-1 păstrează. Apoi nu a cercetat cauza fiinţii 
sale în măsura în care ultima e alcătuită din corp şi spirit, ci 
doar iîn măsura în care omul este o fiinţă cugetătoare. Aceasta 
e altceva decât regresul la infinit, din cauză în cauză, despre 
care se vorbea. Ba mai mult încă, n’a căutat atât cauza finţii, 
sale întru cât e gânditoare, ci mai ales întru cât, printre alte 
gândiri, o are pe cea a unei fiinţe întru totul perfecte. Aci stă 
întreaga putere a demonstraţiei, demonstraţie ce tinde să ridice 
mintea până la un Dumnezeu cauză sieşi. 

In ce priveşte, acum, chestiunea lui a exista «prin sine», 
ea se rezolvă accentuând deosebirea dintre înţelesul negativ şi 
cel pozitiv al expresiei. înţelesul negativ dat expresiei «.prin 
sine» nu isivorăşte decât dlin îngrădirea spiritului omenesc, care 
observă, în unele cazuri, că un lucru nu există prin altceva. Dar 
înţelesul negativ nu are niciun temeiu în lucruri, iar argumentul 
înfăţişat în 'Meditaţii se sprijină în întregime pe cel pozitiv.. 
Dacă privim un lucru în clipa de faţă drept existând fără cauză, 
deoi existând prin sine în înţeles negativ, nimic nu ne autoriză, 
să credem că el va continua să existe şi în viitor, decât dând 
lui «prin sine» un sens pozitiv, de putere adevărată. Dar în. 
sensul acesta pozitiv nu putem spune despre lucrurile obişnuite 
că există prin sine — căci nimic în ele însele nu ne asigură 
de conservarea lor — ci doar despre Dumnezeu. Negreşit, şi 
despre Dumnezeu putem întrebuinţa expresia prin sine în sens 
negativ; dar singur sensul pozitiv i se potriveşte cu adevărat. 
Şi de fapt întotdeauna trehue să luăm expresia de a exista prin 
sine în înţeles pozitiv, înţeles în care ea nu se aplică decât 
fiinţei supreme 2 ). 

4. La observaţia că infinitul nu poate fi înţeles în chip 
limpede şi distinct, trebue să se răspundă că, într’adevăr, infi¬ 
nitul ca infinit nu este înţeles; el nu e însă mai puţin gândit. 
Căci a gândi limpede şi distinct că un lucru este astfel încât nu 
poţi întâlni limite în el, înseamnă a gândi limpede că el e in¬ 
finit. Este locul aci să se facă o deosebire între nedefinit şi 


1) Din citatul pe care-1 dă întâmpinătorul, aproprierea cu arguipentul 
seriei cauzale, desfăşurat de sfântul Toma, e totuşi destul de îndreptăţită. 

2|) Descartes nu răspunde în chip explicit la observaţia subtilă cum că 
un lucru poate exista prin sine, fiind totuşi îngrădit prin propriile sale principii 
lăuntrice. 

Infinit. Infinit treime numit, ca mai sus, aceea ce nu are 
graniţi în nicio privinţă în care înţeles numai Dumnezeu 
-este infinit. Dar lucrurile unde numai într’o privinţă oare¬ 
care nu se întâlneşte un capăt, precum întinderea spaţiilor ima¬ 
ginare, ori şirul numerelor ş. a. m. d., nu sunt decât nedefinite. 
E adevărat că faptul de a fi infinită ne face să nu înţelegem 
întru totul fiinţa supremă, aşa cum pe drept arată toţi teologii. 
Dar putem contempla, pe măsura spiritului nostru, câte unele 
din atributele ei, iar aceasta ne e deajuns spre a ne da seama 
de infinitatea ei. De pildă, ne putem da seama în chip limpede 
şi distinct că, în ideea pe care o avem despre Dumnezeu, există 
ceva real, nu doar negaţia unui lucru, aşa cum s’ar putea spune 
despre frig că e negaţia căldurii. De asemenea, putem înţelege, 
tot în chip limpede şi distinct, faptul că existenţa nu aparţine 
mai puţin naturii unei fiinţe supreme decât aparţin trei laturi 
naturii unui triunghmi. Iar doar asemenea afirmaţii a înţeles 
să facă autorul, nicidecum să dea o cunoaştere cuprinzătoare a 
tot ce se află în Dumnezeu. 

5. Părerile sfântului Toma nu sunt de fel contrazise de 
către autorul de faţă. Căci şi unul şi altul se potrivesc în a re¬ 
cunoaşte, cu privire la existenţa lui Dumnezeu, că ea nu e atât 
de firească încât să nu aibe nevoie de a fi demonstrată. Spre a 
dovedi aceasta, sfântul Toma înfăţişează un argument pe eare-1 
combate, — argument ce nu e însă acelaşi cu cel din Meditaţii. 
Argumentul combătut sună: atunci când îţi dai .seama ce înţeles 
are numele de Dumnezeu, vezi că e vorba de un lucru mai mare 
decât orice altceva; însă mai mare este un lucru care există în 
fapt şi în intelect, decât unul care există doar în intelect; deci, 
atunci când îţi dai seama ce înţeles are cuvântul de Dumnezeu, 
îţi dai totdeodată seama că Dumnezeu există atât în intelect 
cât şi în fapt. Dar aci e o eroare de formă. Tot ce ar fi trebuit 
să se încheie, este: deci, atunci când îţi dai seama ce înţeles 
are cuvântul de Dumnezeu, îţi dai seama că prin el se înţelege 
un lucru care există în fapt şi în intelect; iar ceea ce se înţe¬ 
lege printr’un cuvânt, nu pare, prin aceasta chiar, adevărat. 

In schimb, argumentul din Meditaţii sună: ceea ce conce¬ 
pem în chip limpede şi distinct ca aparţinând esenţei unui lucru, 
poate fi rostit pe drept cu privire la acel lucru; dar, cercetând 
care e esenţa lui Dumnezeu, concepem limpede şi distinct că-i 
aparţine faptul de a exista; deci putem afirma că el există. 
Concluzia de aci e legitimă, din punct de vedere formal; majora 

silogismului nici ea nu poate fi tăgăduită, de vreme ce intâmpi- 
nătorul s’ia declarat de acord că tot ce cunoaştem limpede şi. 
distinct aparţine esenţei -unui lucru; rămâne minora. In privinţa 
minorei., însă, oricine priveşte cu atenţie lucrurile îşi dă seama 
că, dacă în ideea unui lucru pe care-i concepem limpede şi dis¬ 
tinct este închisă existenţa posibilă, în ideea de Dumnezeu e 
închisă existenţa necesară 1 ). De asemenea, nu s’ar putea spune- 
că ideea de Dumnezeu e născocită, căci acele idei pe care spiritul 
le alcătueşte singur, prin compunerea mai multor noţiuni, pot fi 
descompuse tot de către el; aşa ceva se întâmplă în cazul ideii 
de cal înaripat, nu însă în cel al ideii de Dumnezeu. Iată. cum 
poate fi dovedită existenţa Iui Dumnezeu prin esenţa lui, aceas¬ 
tă dovadă stând alături de cea prin efectele sale (nu însă prin 
serie cauzală) înfăţişată de autor în Meditaţia IlI-a. 

6. Este drept că există unele deosebiri isvorîte din cunoa¬ 
şterea nedesăvârşita a spiritului, deosebiri ce nu pot face ca 
două lucruri să fiinţeze cu adevărat distinct în sânul realităţii. 
Aşa de pildă, între mişcarea şi forma unui aceluiaşi corp, putem 
face foarte lesne o deosebire şi concepe mişcarea fără formă iar 
figiura fără mişcare — dacă nu ne gândim la corpul care se 
mişcă sau care e figurat. Insă nici nu putem concepe în chip de¬ 
săvârşit mişcarea, fără un anumit corp de care să fie legată, şi 
nici figura fără un anumit corp de unde să reiasă; în sfârşit, 
nici că mişcarea se află într’un lucru care nu e capabil în ace¬ 
laşi timp să aibe şi formă. Prin urmare, distincţiile de acest tip 
nu corespund la două existenţe diferite. In schimb, atunci când 
cercetăm ce anume este corpul şi ne dăm seama că e doar un 
lucru întins, figurat, mişcător, fără să-i atribui nimic din cele 
ce aparţin spiritului; şi atunci când concepem spiritul drept un 
lucru înzestrat cu atributul gândirii şi care nu are nevoie de 
nimic din cele ce aparţin corpului, spre a fi un lucru întreg, —- 
deosebirea pe care o facem este cu necesitate şi una reală. 


1) Se ştie că, pentru a dovedi existenţa lui Dumnezeu, argumentul onto¬ 
logic are nevoie de dovada că ea este posibilă, cu alte cuvinte nu este contra¬ 
dictorie în cuprinsul esenţei sale. S ar părea, în primul moment, că minora lui 
Descartes dovedeşte prin ea însăşi tot ce era de dovedit, şi deci silogismul devine 
inutil. Dar, de fapt, afirmând că existenţa necesară, este închisă în ideea de 
Dumnezeu, autorul nu afirmă încă necesitatea existenţii lui Dumnezeu, ci doar 
posibilitatea ei, în măsura în care existenţa nu contrazice aci esenţa, ci e o notă 
din ea. 



AL DOILEA ŞIR DE ÎNTÂMPINĂRI 

Culese de Părintele Mersenne de pe la feluriţi Teologi 
şi Filosofi 

1. Ideile tuturor corpurilor n’au fost înlăturate, în cuprin¬ 
sul primelor Meditaţii, decât printr’o ficţiune a spiritului, iar 
nu în chip actual şi în adevăr. Dar de unde ştim noi că aceea ce 
alcătueşte acţiunea numită gândire, nu este tot un corp, prin 
anumite mişcări ale sale? Nu s’ar putea, chiar închipuindu-ne 
că am înlăturat toate corpurile, să nu ne fi putut înlătura pe 
noi înşine, în măsura în care suntem corpuri? Şi de ce un corp 
să nu poată gândi? Nu s’ar putea ca anumite părţi din el, 
anume creierul, să contribue la creiarea acelor mişcări pe cari 
le numim cugetări? 

2. De ce ideea unei fiinţe supreme să nu se poată ivi, in 
mintea noastră, fără un concurs din afară? In noi înşine găsim 
destule elemente spre a alcătui o astfel de idee. Având în noi 
facultatea de a gândi ne dăm seama că stăpânim un anumit 
grad de desăvârşire. Nu ne putem ridica cu mintea la grade din 
ce în ce mai înalte, până la infinit? La fel, am putea adăoga 
gradului nostru de existenţă toate gradele necesare spre a alcă¬ 
tui ideea unei existenţe desăvârşite. Că efectul nu poate avea 
mai multă desăvârşire ori realitate decât se afla în cauză ? Dar, 
mai întâi, există unele lucruri mai nobile decât cauzele lor; de 
pildă anumite vieţuitoare mici, musculiţele sau plantele, sunt 
produse de soare, apă şi pământ, în cari însă nu se află de fel 
vieaţă. Şi apoi, ideea aceasta nu e nimic altceva decât o plăs¬ 
muire a raţiunii, deci nu conţine ceva mai nobil decât spiritul 
ca.re o concepe. De altfel ar fi conceput cineva ideea de Dum¬ 
nezeu dacă şi-ar fi petrecut vieaţa într’un pustiu şi nu printre 
oameni învăţaţi? Ideea de Dumnezeu isvarăşte din anumite cu- 

noştinţe anterioare, dacă e să judecăm după sălbatici cari, ne- 
având astfel de cunoştinţe, nu o au nici pe ea. Iar întocmai ca 
ideea unei fiinţe desăvârşite, putem avea ideea unui înger, fără 
ca acesta, deşi mai desăvârşit decât noi, să existe cu adevărat. 
Cât despre unitatea şi simplitatea ideii de Dumnezeu, ea nu este 
decât o operaţie a intelectului ce raţionează 1 ). 

3. Dacă e adevărat că nu putem fi siguri cu privire la ni- 
ciun lucru, fără ca mai întâi să cunoaştem în chip limpede că 
Dumnezeu există, cum e cu putinţă să ştim ce e spiritul nostru 
şi ce suntem noi înşine, de vreme ce existenţa lui Dumnezeu 
abia după aceea e dovedită, în Meditaţii? Apoi un ateu ar putea 
contesta că există Dumnezeu, printr’o judecată de felul urmă¬ 
tor: dacă el ar exista, ar însemna că se află pe lume ceva infi¬ 
nit; însă ceea ce e infinit şi desăvârşit în toate, înlătură orice 
alt lucru, adică orice altă existenţă sau alt bine; după cum în¬ 
lătură şi non-existenţa sau răul. Cu toate acestea nu întâlnim, 
oare, mai multe existenţe şi mai mult bine, ca şi mai multe 
non-existenţe dimpreună cu mai multe rele? 

Jf. Se afirmă că Dumnezeu nu poate minţi ori înşela. Cu 
toate acestea există numeroşi oameni de-ai bisericii cari soco¬ 
tesc sau îngădue să se înţeleagă dimpotrivă. N’a vestit Dum¬ 
nezeu, prin gura profetului său, pieirea peste patruzeci de zile, 
neîntâmplată, a Ninivei? Nu se întâlnesc în Biblie atâtea pro¬ 
feţii neîmplinite? Şi s’ar putea foarte bine ca Dumnezeu să se 
poarte cu oamenii aşa cum se poartă medicul cu bolnavii săi cri 
un părinte faţă de copii: s’ar putea să înşele, ca şi aceştia, din 
chibzuinţă şi doar cu gândul unui folos îndepărtat. Căci dacă 
Dumnezeu ne-ar arăta adevărul în toată goliciunea lui, l-am 
putea oare privi? 

De altminteri, nu e nevoie să închipuim un Dumnezeu în¬ 
şelător, spre a ne înşela chiar în lucrurile pe cari presupunem 
a le cunoaşte limpede şi distinct. Căci s’ar putea ca firea noa¬ 
stră să fie astfel făcută încât să se înşele necontenit, sau foarte 
adesea. Şi nu e de fel sigur, cel puţin prin argumentele înfăţi¬ 
şate până acum, că nu ne putem înşela în acele materii, chiar, 
unde criteriul adevărului se aplică în chip desăvârşit. 


1) Descartes afirmase că (Med. IlI-a pag. 37) ideea de Dumnezeu nu 
poate fi făcută din întrunirea în mintea noastră a felurite desăvârşiri, căci uni¬ 
tatea e prima ei desăvârşire. 

5. Dacă e adevărat că voinţa nu se înşeală decât atunci când 
hotărăşte ceva în materii în care intelectid nu are cuuoştinţi 
limpezi, atunci nu se poate învinovăţi un păgân, un turc de 
pildă, de faptul că nu e creştin, de vreme ce nu înţelege limpede 
această religie. Ba s’ar putea ca el să păcătuiască tocmai atunci 
când ar adopta-o, în cazul că nu i-ar cunoaşte prea limpede şi 
distinct adevărul. Apoi, dacă voinţa trebue să se hotărască doar 
în ce priveşte lucrurile limpezi şi distincte, atunci cuprinsul ei 
ar trebui să fie foarte mic, deoarece cunoaştem prea puţine lu¬ 
cruri unde să nu încapă o îndoială. 

6 . In răspunsurile la obiecţiile dintâi s’ar putea dovedi că 
autorul n’a tras încheierea potrivită a raţionamentului său. El 
spune aşa: ceea ce înţelegem limpede şi distinct ca aparţinând 
esenţei unui lucru, poate fi cu adevărat rostit despre acel lucru; 
dar înţelegem limpede şi distinct că aparţine naturii adevărate 
a lui Dumnezeu ca el să existe. Concluzia pe care o trage de aci 
autorul e că Dumnezeu există cu adevărat, când tot ce ar fi 
putut încheia e doar că aparţine naturii lui Dumnezeu să existe. 
De aci reiese că Dumnezeu nu există de fapt, ci doar trebue să 
existe, în cazul că natura sa este posibilă. Cu alte cuvinte, na¬ 
tura lui Dumnezeu nu poate fi concepută fără existenţă, astfel 
încât dacă esenţa este, Dumnezeu există cu, necesitate 1 2 ). 

Apoi raţionamentul autorului presupune că se poate că¬ 
păta o cunoştinţă limpede şi distinctă a esenţii lui Dumnezeu — 
chiar mimai întEo privinţă — ceea ce nu e acordat de toată 
lumea. Şi nu recunoştea autorul însuşi că infinitul poate fi cu¬ 
noscut numai în chip nedesăvărşit? 

7. Autorul ar fi trebuit să dovedească în chip temeinic ne¬ 
murirea sufletului, în aşa fel încât să convingă chiar pe necre- 
credincioşi ~). Tot ce s’a dovedit în Meditaţii a fost deosebirea 


1) Intâmpinătorul nu vrea să admită că Descartes tocmai aceasta dove¬ 
deşte aci: posibilitatea naturii de;. Dumnezeu, sau mai precis, composibilitatea. 
ei cu noţiunea de existenţă. Afirmaţia că Dumnezeu există numai în cazul când 
esenţa lui există, e excesivă. Argumentul ontologic pretinde, după cum s'a amintit 
şi mai sus, că necesitatea existenţii lui Dumnezeu poate fi dovedită doar din 
posibilitatea esenţii sale. 

2) Se ştie că prima ediţie a Meditaţiilor cuprindea în subtitlu şi nemu¬ 
rirea sufletului. Părintele Mersenne e cel care atrage, primul, atenţia lui Descartes 
asupra faptului că nemurirea nu e de fel discutată. Autorul vroia să cucerească 
pe teologi prin titlul său, asupra căruia însă e silit să revină, schimbându-1 la 
ediţia a Il-a. 



RĂSPUNSURI LA AL DOILEA SIR DE ÎNTÂMPINĂRI 


81 


dintre suflet şi corp; dar nici această deosebire nu este aşa ho- 
tărîtă, după cum s’a văzut din îndoielile manifestate la primul 
punct al acestor obiecţii. Şi apoi, chiar dacă ar fi deosebite, de 
unde reiese că sufletul e incoruptibil şi nemuritor? Cine poate 
spune că Dumnezeu nu l-a făcut astfel încât să înceteze de a 
exista odată cu trupul, măsurându-i deci puterile şi îngră- 
dindu-l ? 

Acestea sunt întâmpinările ce se fac Meditaţiilor şi ce nu 
tind decât să silească pe autor a-şi lămuri mai mult gândirea 
sa. De aceea, ar fi un lucru foarte de folos dacă, la, sfârşitul 
răspunsurilor, autorul ar înfăţişa câteva definiţii , postulate şi 
axiome spre a trage încheieri potrivit cu metoda geometrilor, 
metodă pe care autorul pare a o stăpâni atât de bine. 

RĂSPUNSURI 

LA AL DOILEA ŞIR DE ÎNTÂMPINĂRI 

1. Autorul nu pierduse de fel din vedere faptul că ideile 
corpurilor nu erau înlăturate decât printr’o ficţiune a spiritului, 
printr’un principiu metodic. Dar tocmai în chipul acesta, chiar 
dacă nu afirma încă deosebirea hotărâtă dintre spirit şi corp, 
putea cerceta care sunt proprietăţile spiritului susceptibile do 
a fi cunoscute limpede şi distinct. îşi dădea astfel seama de 
faptul că poate cunoaşte spiritul în chip nemijlocit şi, că el este 
mai lesne de cunoscut decât ceea ce se atribue corpului. Primele 
Meditaţii nu făceau decât să arunce îndoiala asupra a tot ce 
era corporal, spre a lăsa cât mai liberă contemplarea spiritului. 

Cum se poate dovedi că numai spiritul gândeşte, nu şi cor¬ 
pul ? O asemenea dovadă nu figurează de fel la începutul Medi¬ 
taţiilor, ci doar în ultima, a şasea. Abia aci se arată care este 
criteriul deosebirei reale între lucruri. Iar pentrucâ ştim că pro¬ 
prietăţile spiritului nu pot fi şi ale corpului, reiese că acesta din 
urmă nu va putea gândi. O asemenea dovadă nu poate fi înlă¬ 
turată decât înlăturând criteriul însuşi al deosebirei reale între 
lucruri, criteriu ce se bizue pe ideea limpezimii şi distincţiei re¬ 
prezentării intelectuale pe care o avem despre fiecare. Orice alt 
criteriu însă este sensorial, şi cade sub critica, făcută pe larg, 
în Meditaţii. Cât despre cei cari afirmă că anumite părţi din 
creier colaborează cu spiritul spre a alcătui cugetările noastre, 

ei nu se sprijină pe niciun temeiu pozitiv, ci doar pe faptul că 
nu au făcut niciodată experienţa de a fi fără de corp şi că 
adesea au fost împiedicaţi de către acesta în operaţiile lor. Dar 
obişnuinţa unui lucru nu este în niciun caz un criteriu de adevăr. 

2. Faptul că în noii înşine găsim destule temeiuri spre a 
alcătui ideea de Dumnezeu, nu contrazice de fel pe autor. El 
însuşi a afirmat în Meditaţii că ideea e născută odată cu noi şi 
vine dela noi înşine. Am putea-o alcătui chiar dacă nu am şti 
de existenţa unui Dumnezeu; dar nu şi dacă un Dumnezeu nu 
ar fi cu adevărat. Căci tăria argumentului stă în a afirma, că 
nu am putea avea facultatea de a alcătui ideea de Dumnezeu, 
dacă n’am fi făpturile sale. Să admitem cumva că efectul ar 
putea avea mai multă desăvârşire decât se află în cauză? Dar 
exemplul dat nu dovedeşte de fel aceasta. Căci nu ştiu sigur 
dacă vietăţile cele mici cuprind cu adevărat mai multă desăvâr¬ 
şire decât lucrurile neînsufleţite; sau, în cazul că se priveşte 
vieaţa ca fiind ceva mai desăvârşit, nu ştim de fel sigur dacă 
soarele, apa şi pământul sunt întru totul cauzele acelor vietăţi. 
De altfel, obiecţia cu vietăţile, e scoasă din cercetarea lucrurilor 
materiale, iar cel care urmează firul Meditaţiilor nu se poate 
gândi la aşa ceva, de vreme ce e deprins să se depărteze de cele 
materiale. 

Tot aşa, afirmaţia că ideea de Dumnezeu, nefiind decât o 
plăsmuire a raţiunii, nu cuprinde nimic mai nobil decât spiritul 
care o concepe şi că deci efectul nu ne ridică la o cauză prea 
înaltă, — nu dovedeşte nimic împotriva autorului. Se revine la 
chestiunea: cine a pus în spirit facultatea de a concepe ceva 
atât de desăvârşit? Iar faptul că un concept nu are mai mult 
decât se află în cajuza sa, este doar o variantă a tezei, limpede 
pentru toţi prin lumina minţii, că din nimic nu se naşte nimic. 
— Poate fi foarte adevărat cum că deţinem ideea de Dumnezeu 
dela alţii. Dar ei de unde o au? ne-am putea oricând întreba. Şi 
e un lucru demn de pus în lumină, cel că toţi metafizicienii se 
potrivesc în descrierea pe care o dau cu privire la atributele lui 
Dumnezeu, aşa cum nu se potrivesc cu privire la niciun lucru 
din cuprinsul simţurilor. Iar dacă avem o asemenea cunoaştere 
a lui Dumnezeu, nu trebue să ne mirăm că putem alcătui şi ideea 
îngerilor, cari, deşi existenţe mai desăvârşite decât noi, pot 
foarte bine fi alcătuiţi — după cum s’a arătat în Meditaţia 
IlI-a — din întovărăşirea ideilor de Dumnezeu şi de om. In 

sfârşit, la observaţia că unitatea tuturor desăvârşilor din Dum¬ 
nezeu ar fi tot de isvor raţional şi omenesc, nu se poate răs¬ 
punde decât accentuând faptul că o cunoaştem limpede ca fiind 
o desăvârşire deosebită şi pozitivă de-a lui Dumnezeu. 

3. Afirmaţia că nu putem cunoaşte nimic înainte de a 
cunoaşte că Dumnezeu există, n’a fost făcută decât în legătură 
cu ştiinţa concluziilor. Pe acestea într’ adevăr nu le putem crede, 
— în cazul nu avem necontenit prezente în minte înlănţuirile, 
ceea ce e cu neputinţă, — decât prin chezăşia iui Dumnezeu 1 ). 
Dar atunci când ne dăm seiaima că suntem fiinţe ce gândesc, 
avem o noţiune primă, ce nu e scoasă din niciun silogism. «Cu¬ 
get deci sunt» nu e un silogism; e o in-specţie a spiritului, un 
lucru cunoscut de-a-dreptul. Dacă el ar trebui să fie dedus pe 
cale mijlocită, adică printr’un silogism, ar fi nevoie de majora 
următoare: «tot ce gândeşte există». Dar aci, dimpotrivă, ne 
ridicăm dela cunoaşterea particulară a spiritului nostru la pro- 
poziţiuni generale. 

Ateul, tocmai pentrucă tăgădueşte pe Dumnezeu, nu are 
o ştiinţă adevărată; căci orice încheiere care-i va fi părut trasă 
în chip limpede, poate fi pusă la îndoială, chiar dacă el n’o pune 
în fapt. Iar argumentele salte pot fi lesne combătute. Aşa, dacă 
susţine că o fiinţă infinită ar face imposibilă, prin însăşi infi¬ 
nitatea ei, orice altă existenţă, el ar putea fi întrebat: cum îşi 
închipue un astfel de lucru de vreme ce spune despre infinit că 
nu e decât un nume? Şi apoi, de ce fiinţa infinită să excludă 
orice fiinţă mărginită? Capacitatea infinită a creatorului n’ar 
servi la nimic dacă nu ar fi cu putinţă creaţia. Iar din faptul 
că avem în noi anumite puteri, de pildă cea de a gândi, suntem 
în stare să ne închipuim lesne o astfel de putere ca fiind cu mult 
mai mare în alt cuget, fără ca prin aceasta cugetul nostru să 
sufere vreo ştirbire; şi la fel cu toate celelalte atribute ale lui 
Dumnezeu. 

4. Când se afirmă că Dumnezeu nu poate minţi, se rosteşte 
Un lucru pe care l-au susţinut şi-l susţin toţi teologii. Cele ce 


1) In «Regulae ad directionem Ingenii», siguranţa lanţuluij deductiv se 
căpăta prin încredinţarea că fiecare inel, fiecare element, era intuit cum trebue. 
Acolo spiritul nu avea nevoie de chezăşia lui Dumnezeu, ci se asigura prin 
■reducerea lanţului deductiv la fiecare din momentele sale intuitive precum şi 
amintirea că intuiţia fusese adecvată. — A se vedea totdeodată o notă apropiată. 

se întâlnesc în Biblie sunt simple feluri de a vorbi, potrivite 
pe înţelesul gloatei. Mai mult încă, Meditaţiile fac abstracţie de 
tot ce e corporal, deci şi de oameni în înţelesul obişnuit, aşa 
că nu poate încăpea, în paginile lor, o înşelătorie prin vorbe. 
Totuşi nu se tăgădueşte că înşelătoria fără de răutate, aşa cum 
o practică medicul spre a vindeca, poate fi folosită de către 
Dumnezeu. Ba uneori ne înşelăm şi mai rău încă, prin instinc¬ 
tele noastre, aşa cum ,am văzut că e cazul hidropicului care e 
’ însetat. Dar în judecăţile foarte limpezi şi exacte, care nu pot fi 
înlăturate, nici îndreptate, nu ne putem înşela. Dumnezeu nu 
ne-a făcut de sigur să ne înşelăm în chip pozitiv, ci dimpotrivă 
ne-a dat facultatea de a deosebi: ce e fiails de ceea ce e adevărat, 
având tocmai ideile de falsitate şi adevăr. Apoi criteriul ade¬ 
vărului — de a vedea cu desăvârşire limpede şi distinct ceva, 
— e îndestulător pentru a ne încredinţa că nu ne înşelăm, cu 
condiţiai însă a nu-1 aplica la simţuri, ci doar la cele ale spiri¬ 
tului. Printre acestea, sunt câteva simple, pe cari trebue să le 
privim drept adevărate. De pildă: faptul că exist atunci când 
cuget, că lucrurile create nu pot să nu fi fost create de vreme 
ce sunt,, ş. a. m. d. Nu ne putem îndoi de ele, căci a se îndoi 
de un lucru înseamnă a se gândi la el, iar prin simplul fapt că 
le gândim ne dăm seama că sunt adevărate. 

Deci, dacă ne înşelăm, e doar în ceea ce prejudecă.m, sau 
luăm drept bun dela simţuri. Afirmaţia că, în materie intelec¬ 
tuală chiar, s’ar putea ca adevărul nostru să nu fie adevărul 
lui Dumnezeu şi al îngerilor, nu dovedeşte nimic, deoarece nu ne 
putem da seama de altceva decât de adevărul nostru. Intr’o sin¬ 
gură privinţă n’am putea fi siguri că deţinem adevărul, anume 
în ştiinţa concluziilor amintită mai sus. Raţionamentul de orice 
fel, cel matematic însuşi, prin urmare, presupune că ne amin¬ 
tim despre o serie de principii lămurite dela sine, de unde am 
dedus încheierile noastre. Putem foarte bine trage aceste în¬ 
cheieri fără ideea unui Dumnezeu care să ne garanteze exacti¬ 
tatea lor: dar nu putem crede cu adevărat că operaţia noastră, 
este îndreptăţită, dacă nu avem gândul unui Dumnezeu care să 
ne fi dat o facultate intelectuală cu operaţii aducătoare de ade- 

văruri. Deci nu exerciţiul intelectual se cere garantat, cât facul¬ 
tatea intelectuală înseşi 1 ). 

5. E surprinzător că se poate tăgădui un lucru, pe care 
niciun teolog sau filosof nu l-a mai tăgăduit vreodată, faptul 
că voinţa e în primejdia de a se înşela atunci când îmbrăţişează 
cunoştinţele întunecate ale intelectului. Nimic nu ar putea-o 
face sigură decât tocmai limpezimea în cunoaştere. Cât despre 
credinţa religioasă, chiar dacă se poate spune că are drept 
obiect lucruri obscure, pricina pentru care credem acele lucruri 
nu e de fel obscură, ci mai limpede decât orice lumină a minţii. 
De altfel, putem socoti că materia unei cunoş'dnţi e întunecată, 
că e întunecimea însăşi, iar dacă spunem că trebue să o ocolim 
pe aceasta, facem o judecată limpede pe însăşi ideea obscurită¬ 
ţii. Adică, deşi materia e întunecată, raţiunea formală pentru 
care credem ceva nu e de fel.—Dar, mai mult încă, voinţa noa¬ 
stră poate fi adusă să creadă pe două căi: prin lumina minţii 
şi prin harul dumnezeiesc. Materia credinţii religioase poate fi 
întunecată, dar raţiunea formală pentru care credem e o anu¬ 
mită lumină lăuntrică 2 ). Turcii nu greşesc prin aceea că nu 
adoptă o credinţă obscură; ci, fie că nu ascultă de harul divin 
care-i îndeamnă s’o adopte, fie păcătuesc în aşa fel încât nu 
merită un asemenea har. Cineva care, fără har şi fără cuget 
limpede, s’ar apuca să creadă lucruri ce-i sunt întunecate, n’ar 
putea fi tocmai un credincios. 

De altfel nu trebue să se uite că necontenit s’a făcut o 
deosebire între planul vieţii şi cel al adevărului. In materie de 
vieaţă e firesc să nu hotărîm despre lucruri pe cari nu le cu¬ 
noaştem prea limpede. Dar când e vorba de contemplarea ade¬ 
vărului, toată lumea recunoaşte că nu trebue să aducem jude- 


1) După cum nu ideea de Dumnezeu ci facultatea de a avea ideea de 
Dumnezeu ne cerea o existenţă absolută, la fel aci, nu fiecare concluzie, ci fa¬ 
cultatea de a trage concluzii ne cere o garanţie absolută. Intre Reguli şi Meditaţii 
nu e deci nicio nepotrivire. Primele analizează exerciţiul facultăţii noastre, cele¬ 
lalte natura însăşi a ei. 

2) Ar putea surprinde faptul că Descartes, apărătorul luminilor raţionale, 
face apei aci la revelaţie şi se institue apărător al ei în faţa teologilor. Dar, pe 
lângă faptul că raţionalismul său filosofic ar putea să nu fie aşa de exclusiv, 
trebue subliniat împrejurarea că el nu face aci decât să explice temeiurile cre¬ 
dinţei religioase, nu s’o apere. 

câţi acolo unde materia e întunecată. Iar în Meditaţii nu a fost 
vorba decât despre contemplarea adevărului. 

6. Cel care greşeşte privitor la forma silogismului e însuşi 
întâmpinătorul. Căci, pentru a încheia că «aparţine naturii lui 
Dumnezeu să existe» ,nu că «Dumnezeu există cu adevărat», 
premisa minoră trebuia să fie: «ceea ce concepem limpede şi 
distinct ca aparţinând naturii unui lucru, poate fi afirmat în 
adevăr că aparţine naturii acelui lucru» (în loc de: poate fi 
afirmat cu adevărat despre acel lucru) ceea ce reprezintă o 
tautologie vădită. Insă, dacă proprietatea ca suma unghiurilor 
să facă două drepte aparţine triunghiului, putem fi siguri că 
triunghiul are efectiv unghiurile egale cu două drepte. Iar dacă 
esenţii lui Dumnezeu îi aparţine să existe, el există, cu adevărat. 
Se va spune cumva că trebue mai întâi ca esenţa să fie posibilă? 
Dar ce sens. are această «posibilitate?» Ori e una omenească, 
adică e posibil tot ce nu se împotriveşte minţii noastre, iar în 
acest înţeles natura lui Dumnezeu e posibilă, căci tot ce i s’a. 
atribuit i se potriveşte; ori, atunci, e vorba de vreo posibilitate 
de altă natură, din partea obiectului, posibilitate ce, dacă nu se 
potriveşte cu cea dintâi, nu poate fi niciodată cunoscută de că¬ 
tre intelectul nostru. Dar în numele unei posibilităţi cum e cea 
din urmă ai putea să tăgădueşti orice, de pildă chiar că unghiu¬ 
rile unui triunghiu fac două unghiuri drepte, sau că acela care 
gândeşte în clipa de faţă există. 

E adevărat că nu cunoaştem pe Dumnezeu decât in chip 
nedesăvârşit; dar aceasta nu ne împiedică să vedem cu certitu¬ 
dine că natura sa e posibilă, adică nu închide în sine contradic¬ 
ţie. Iar imposibilitatea sălăşlueşte doar în intelectul nostru, nu 
în vreun obiect din afara lui, căci dacă un obiect există în afară,, 
prin aceasta chiar el se dovedeşte posibil. In intelectul nostru 
fiind, imposibilitatea cugetărilor vine din aceea că ele sunt în¬ 
tunecate şi turburi. De vreme ce, prin raport la Dumnezeu, cu¬ 
noaştem limpede câteva lucruri, chiar dacă ele sunt puţine faţă 
de cele pe cari nu le cunoaştem de fel, şi de vreme ce printre 
cele cunoscute este şi faptul că existenţa necesară e legată de 
esenţa lui Dumnezeu, avem destule elemente spre a o declara 
posibilă pe aceasta (şi deci a desfăşura silogismul de mai sus). 

7. S’a arătat la timp, în cuprinsul rezumatului dela în¬ 
ceput, de ce chestiunea nemuririi sufletului nu implica desvol- 
tări speciale în cadrul Meditaţiilor. In ce priveşte faptul că. 

Dumnezeu ar fi putut face ca nu numai corpul ci şi sufletul să 
fie muritor, aşa ceva nu poate fi deslegat de mintea omului. 
Tot ce ne înivaţă ea e că spiritul, ca substanţă, e deosezit de 
corp; că moartea corpului, care e întindere, atârnă doar de o 
anumită diviziune ori schimbare de formă; că nu avem însă 
niciun motiv să afirmăm nimicirea unei substanţe, cum e cea 
spirituală, ca putând avea loc printr’o cauză neîr\semnată, cum 
e schimbarea de formă a corpului. Dacă Dumnezeu, atotputer¬ 
nicul, era în stare să facă aceasta şi avea motive să nimicească 
sufletul odată cu pieirea corpului, — ei singur o poate spune. 

Autorul e de acord să-şi înfăţişeze tezele principale sub 
haina geometriei şi o va face acum, la sfârşitul obiecţiilor de 
faţă. Sunt necesare însă, mai înainte, câteva lămuriri privitoare 
la metodele folosite de geometrii. Două lucruri sunt de deose¬ 
bit la ei: ordinea şi felul de a dovedi. Ordinea nu înseamnă de¬ 
cât că lucrurile înfăţişate în primul rând nu trebuesc cunoscute 
cu ajutorul celor de pe urmă,, iar acestea sunt de orânduit ast¬ 
fel încât să fie dovedite doar de către lucrurile ce preced; şi o 
asemenea ordine a fost urmată în Meditaţii. Felul de a dovedi 
e îndoit: unul prin analiză sau rezoluţie, altul prin sinteză sau 
compoziţie. Analiza înfăţişează «adevărata cale prin care un 
lucru a fost găsit în chip metodic» şi face să se arate cum 
atârnă efectele de cauze. Pe această cale cititorul îşi însuşeşte, 
oarecum, o descoperire. Dar pentrucă pot exista scăpări într’o 
astfel de demonstraţie şi încheierile pot să nu pară întru totul 
necesare, cu atât mai mult cu cât nu ne ostenim de obiceiul să 
înfăţişăm cu toată amănunţimea lucrurile ce ne par limpezi dela 
sine, — e bine să se recurgă la sinteză. Pe o cale inversă, cer¬ 
cetând cauzele 'prin efecte (deşi adesea dovada se face tot prin 
cauze) sinteza se foloseşte de definiţii, postulate, axiome, teo¬ 
reme şi probleme, astfel încât «dacă se tăgădueşte vreuna din¬ 
tre consecinţe, ea arată cum sunt ele cuprinse în antecedente», 
silind pe cititor să accepte demonstraaţia. Dar sinteza nu mul¬ 
ţumeşte, precum analiza, pe cei ce vor să înveţe, căci ea nu 
arată metoda prin care a fost găsit un lucru 1 ). 


1) Compară cu «Regulae», reg. IV. Nu se poate sublinia îndeajuns în¬ 
semnătatea acestor rânduri, din răspunsurile lui Descartes, pentru înţelegerea 
gândirii sale. Ceea ce caută el necontenit sunt — am arătat-o cu alt prilej — me¬ 
tode de invenţie, la fel cum va căuta şi Leibniz mai târziu. Analiza, în felul 
cum e privită aci, se dovedeşte un asemenea instrument de invenţie. Geometria 

Vechii geometri s’au servit doar de sinteză, iar analiza 
— pe care o cunoşteau — au păstrat-o ca o taină de şcoală'). 
In ce-1 priveşte pe el, autorul a folosit în Meditaţii metoda ana¬ 
litică, căci ea i se pare mai adevărată (adică mai apro¬ 
piată de invenţie) şi mai potrivită de predat, nu fiindcă e mai 
doveditoare, dar findcă cititorul atent îşi poate însuşi mai bine 
prin ea argumentele autorului. Despre sinteză se poate spune că 
nu e la fel de potrivită obiectului metafizic cum e celui geo¬ 
metric. Căci primele noţiuni, presupuse pentru a dovedi afir¬ 
maţiile geometriei, sunt primite lesne de către oricine, întru cât 
se potrivesc cu sensibilitatea; singura greutate în materie de 
geometrie este să tragi cum trebue încheierile. In schimb în 
chestiunile metafizicii, greutatea e tocmai să concepi limpede 
şi distinct primele noţiuni. Şi deşi, adaugă autorul, ele sunt în 
fond mai limpezi decât cele din geometrie, totuşi, fiindcă avem 
în noi multe prejudecăţi de origină sensorială, greşim adesea 
în privinţa lor 2 ). 


obişnuită e doveditoare, e convingătoare, dar nu inventă pe căile sintezii, ci tot 
pe cele ale analizii. Iar dacă metoda lui Descartes poate fi numită «analitică», 
numai în acest înţeles de aci trebue făcută afirmaţia. A socoti metoda lui Des¬ 
cartes analitică fiindcă «analizează» în înţelesul de azi, fiindcă face reduceri la 
simplu, la element, fiindcă deci descompune, înseamnă a nu se lămuri de fel 
asupra ei. Discursul asupra Metodei, când e studiat în el însuşi, dă o imagină 
greşită asupra lui Descartes, tocmai fiindcă autoriză o asemenea interpretare a 
metodei analitice. Analiza ar desăvârşi doar reducerea la simplu — ceea ce însă e 
prea puţin. De fapt, ea progresează dela principiu la efect, valorifică principiul, 
«descoperă» datorită lui, nu demonstrează pur şi simplu, cum face în sinteză, 
efecte noui. — Descartes n’a desvoltat însă cum trebue punctul acesta de vedere, 
şi nu numai în Discurs ci chiar în Reguli. Metoda i se pare prea «firească» 
spre a o mai adânci. , 

1) Vezi finele regulei a patra, cu desvoltarea asupra analizei anticilor, 
analiză prin care aceştia ajungeau la un fel de ştiinţă universală. 

2) Gustul veacului al XVII-lea de a înfăţişa tezele filosofiei «more geo¬ 
metrico» este adesea necritic, adică nu deosebeşte ce se potriveşte filosofiei şi 
ce nu. Observaţia lui Descartes e plină de adâncime, dacă i se dă desvoltarea ce 
nu i-a fost dată nici măcar de către autor, dar ce pare firească. Intr’adevăr, reiese 
de aci că filosofia nu e atât de esenţa lucrului susceptibil de dovadă, cât de 
cea a lucrului viu, susceptibil de meditaţie. Filosofia trebue refăcută, nu demon¬ 
strată; ea trebue trăită analitic, în momentul invenţiei ei, nu în cel al expunerii 
ei. Trebue deci «trăită» pur şi simplu, meditată. Autorul va spune, în alineatul 
imediat următor, că aceasta este pricina pentru care şi-a scris filosofia sub 
formă de meditaţii, nu de dispute filosofice sau teoreme geometrice. A medita 

De aceea a scris el mai de grabă meditaţii decât dispute, 
ca filosofii, sau teoreme şi probleme, cum fac geometrii. Totuşi, 
spre a respecta cererea întâmpinătorilor (şi — s’ar putea adău¬ 
ga — spre a dovedi că e în stare a o satisface) îşi va înfăţişa 
argumentele principale în chip geometric, cu alte cuvinte imi¬ 
tând sinteza geometrilor 1 ). 


€ mai ales de resortul filosofiei. Evident — şi autorul o afirmă deschis în alte 
părţi — filosofia poate fi şi ea dovedită la fel de bine, dacă nu mai bine decât 
geometria. Ce altceva face tot sistemul lui Descartes decât să dovedească anumite 
propoziţii ? Dar, pe lângă faptul că, spre a fi doveditoare, filosofia trebue să 
se adreseze unor spirite cu totul lipsite de prejudecăţi, momentul dovezii e mai 
puţin esenţial decât cel al invenţiei. Trebue să ne însuşim invenţia, să devenim, 
meditând, spirite creatoare. 

Pentru întâia oară reiese limpede din cartesianism dorinţa de a face pe 
oameni să filosofeze, nu de a le impune o filosof ie. Greşala lui Descartes pare 
uneori tocmai aceasta, că s'a depărtat de filosofare pentrd a năzui către o 
filosofie. Sau, dacă nu e întotdeauna greşeala sa, e greşeala discipolilor, cari au 
făcut din cartesianism o dogmă în loc să-l lase o cale. 

' V) Urmează câteva pagini în care, după definiţii, postulate şi axiome, se 
«dovedeşte», existenţa lui Dumnezeu şi deosebirea sufletului de corp. Paginile 
acestea n’ar putea fi decât traduse cuvânt cu cuvânt, nu rezumate; cum însă 
ele nu aduc, nici în definiţii, nici în demonstraţii, nimic nou faţă de cele ştiute 
până acum, şi întru cât nu sunt decât o «punere în formă», nesemnificativă 
pentriţ spiritul analitic al cartesianismului, am socotit că le putem lăsa de o 
parte. Cititorul le găseşte în orice ediţie franceză, la finele răspunsurilor secunde. 

Făcute de un renumit filosof englez, cu răspunsurile autorului.. 

întâmpinarea 1. Meditaţia l-a nu are decât deplină drep¬ 
tate atunci când arată că simţurile sunt înşelătoare şi că adesea 
veghea nu poate fi deosebită de vis. Dar şi Platon a vorbit des¬ 
pre nesiguranţa simţurilor, precum şi alţi filosofi împreună cu 
el, iar autorul Meditaţiilor putea să scutească pe cititor de ase¬ 
menea vechituri. 

Răspunsul 1. Nu spre a rosti lucruri noui a scris autorul 
meditaţia I-a, ci, pe de o parte, spre a pregăti spiritele în vede¬ 
rea cercetării celor intelectuale, pe de alta spre a răspunde, în 
meditaţiile de mai târziu, la îndoiala manifestată la început, şi 
în sfârşit, spre a arăta la ce adevăruri sigure se poate ajunge. 
Un medic, înainte de a înfăţişa tratamentul, nu poate decât de¬ 
scrie boala despre care e vorba. 

I. 2. Gândesc şi sunt fiinţă gânditoare înseamnă unul şi 
acelaşi lucru. Dar atunci când se adaugă: sunt un spirit, un in¬ 
telect, etc. autorul ne dă prilej de îndoială. El ia lucrul ce gân¬ 
deşte drept acelaşi cu facultatea de a gândi. Căci la fel cum ci¬ 
neva ar spune: eu mă plimb, deci sunt o plimbare, autorul spu¬ 
ne, eu gândesc deci sunt gândire. Dar toţi filosofii deosebesc un 
subiect oarecare de facultăţile şi actele sale. Căci, lucrul care 
este şi esenţa sunt deosebite. Deci s’ar putea ca spiritul, inte¬ 
lectul, să aibă un subiect, despre care să nu ştim dacă nu e ma¬ 
terial. 

De asemenea, e sigur că afirmaţia «exist» depinde, aşa 
cum arată autorul, de cea că gândesc. Dar cunoaşterea ultimei 
ne vine doar din aceea că nu putem concepe un act fără subiec¬ 
tul său. Subiectul unei cugetări, însă, nu poale f i to-t o cuge¬ 
tare, căci atunci am avea un regres la infinit. Iar cum subiec- 

tele actelor obişnuite par a fi înţelese drept ceva material, cor¬ 
poral, suntem în măsiiră să încheiăm că subiectul care cugetă 
este material. 

R. 2. AcoJo unde a fost vorba de «spirit», «intelect», etc. 
nu s"a înţeles o simplă facultate, ci înseşi lucrurile înzestrate- 
cu facultatea de a gândi *); după cum se înţelege des prin cu¬ 
vântul de spirit, de pildă, dacă nu şi prin cel de intelect Com¬ 
paraţia cu plimbarea nu se potriveşte. Plimbarea nu e luată de¬ 
cât ca acţiune însăşi, pe când cugetul se ia uneori drept acţiune, 
alteori drept facultate, ba uneori chiar drept lucrul ce conţine 
facultatea. Dacă s’a denumit o substanţă prin. termeni aşa de 
simpli şi abstracţi (spirit, intelect), e tocmai spre a o desprin¬ 
de de tot ce nu-i aparţine (aspect material), — lucru pe care 
nu-1 reuşeşte întâmpinătorul cu termenii de subiect, materie, 
corp, pe cari-i întrebuinţează. 

Că subiectul care gândeşte nu e unul corporal — aşa ceva 
n’a fost afirmat la începutul Meditaţiilor, ci a fost lăsat neho- 
tărît până la a şasea meditaţie, unde în schimb e dovedit. E 
foarte adevărat, apoi, că nu putem conceyte niciua act fără de 
subiect, deci nici actul de a gândi fără un lucru care să gân¬ 
dească; dar nimic nu ne îndreptăţeşte să spunem că subiectul. 
e o substanţă corporală şi nu una spirituală. 

De altfel, nu cunoaştem substanţa in ea însăşi, ci doar ca 
subiect al unor acte oarecari, iar de aceea e firesc să botezăm 
în chip felurit subiectele unor serii de acte felurite între ele. 
Aşa, numim «corporale» anumite acte ce nu pot fi concepute- 
fără întindere, iar substanţa în care sălăşluesc ele o numim 
corp. Pe alte acte le numim «de cugetare», ca de pildă cunoaş¬ 
terea, vrerea, simţirea, etc., iar substanţa, în care se află ele e 
spiritul. Odată aceste două concepte închegate, e lesne de ară¬ 
tat, cum s'a făcut în ultima meditaţie, măsura în care sunt sub¬ 
stanţele deosebite între ele. 

I. 3. Ce e deosebit de gândirea mea? se întreabă, în cu- 
prinsid Meditaţiilor, autorul. Cineva ar putea răspunde: eu în¬ 
sumi, cel care gândesc, sunt deosebit de gândirea mea. Căci 
dacă Descart.es afirmă că subiectul inteligent şi inteligenţa sunt 
acelaşi lucru, atunci s’ar întoarce la felul acela întunecat dc a 


1) «Substanţialismul» lui Descartes este de netăgăduit. 

vorbi al şcoalei: vederea e cea care vede, intelectul înţelege, 
\oinţa vrea, — nu subiectul. 

R. 3. Nimeni nu tăgădueşte că eu, cel care cuget, sunt deo¬ 
sebit de cugetarea mea. Dar nici nu e vorba de aşa ceva în me¬ 
ditaţia a doua, la locul citat; c\ acolo, după ce se înşiră diferite 
feluri de a cugeta (a concepe, a afirma, a nega, etc.) se arată 
că nu sunt desprinse de cugetarea mea şi nici de mine însumi, 
întru cât ele nu pot avea nicio existenţă în afară de mine. Prin 
urmare, nu e nimic întunecat în felul acesta de a vorbi. 

I. 4. Autorul afirmă că nu prin imaginaţie cunoaştem ce 
e bucata de ceară, ci doar prin intelect. Există totuşi o mare 
deosebire între imaginaţie şi intelect, deosebire pe care autorul 
n’o pune în lumină. In ce priveşte intelectul, el trage încheieri, 
raţionând. Şi nu s’ar putea ca raţionamentul să fie doar o în¬ 
lănţuire de nume prin cuvântul este? Atunci prin raţiune nu 
încheiăm nimic privitor la lucruri, ci doar la denumirile lor, 
care sunt convenţionale. Prin urmare raţionamentul atârnă de 
nume, numele de închipuirea noastră iar aceasta, poate, de miş¬ 
carea organelor corporale. 

R. If. Deosebirea dintre imaginaţie şi conceptul pur al in¬ 
telectului a fost pusă în lumină atât cu exemplul bucăţii de 
ceară, dar mai ales acolo unde se arată felul cum un poligon 
poate fi doar gândit, sau alteori şi închipuit, lucrul din urmă 
având nevoie de un efort special. 

Cât despre faptul că s’ar putea ca raţionamentul să în- 
lănţuiască doar nume, — aşa ceva nu e adevărat. Ca dovadă că 
nu înlănţueşte numele ci lucrurile semnificate prin nume, e fap¬ 
tul că doi inşi cari vorbesc limbi diferite pot totuşi gândi la 
fel privitor la aceleaşi lucruri. Numele nu sunt convenţionale, 
şi nu atârnă de închipuirea noastră. E la fel de absurd să se 
spună că spiritul atârnă în ultimă instanţă de organele corpo¬ 
rale, cum ai spune că două lucruri esenţial deosebite între ele, 
de pildă cerul şi pământul, sunt tot una. 

I. 5. Nu putem avea chiar toate ideile despre cari ni se 
vorbeşte în Meditaţii. De pildă când ne gândim la îngeri, avem 
uneori imaginea unei flăcări, alteori cea a unui copil înaripat, 
dar ne dăm seama că niciuna nu e ideea de înger, adică ideea 
unei făpturi nevăzute şi imateriale. La fel, despre Dumnezeu nu 
awem nicio imagine sau idee, ci doar îi deducem existenţa, cum 
ar deduce un orb din naştere existenţa focului, despre care nu 

are nicio imagine, dar simte că-l încălzeşte. Autorul ar fi tre¬ 
buit deci să lămurească mai bine ideea de Dumnezeu şi, în altă 
ordine de idei, să arate cum s’a creiat lumea. 

R. 5. Intâmpinătorul nu înţelege prin idee decât imagine, 
şi e firesc atunci să ;arate că nu avem ideea de Dumnezeul sau 
cea de înger. Dar s’a precizat adesea că expresia de idee nu 
e luată, în Meditaţii, decât drept ce e conceput imediat de că¬ 
tre spirit. De pildă, când vroesc ceva sau mă tem de ceva, de 
vreme ce totdeodată concep că vroesc şi mă tem, se poate spune 
că teamai şi vrerea mea sunt idei x ). Ideea de Dumnezeu — luată 
în înţelesul acesta, — a fost lămurită pe larg. Cât despre crea¬ 
ţia lumii, ea nu intra de fel printre preocupările autorului. 

I. 6. Atunci când vrei ceva sau te temi de ceva, ai în minte 
imaginea acţiunii pe care o vrei sau a lucndui de care te temi;: 
dar autorul nu arată ce anume ai încă în minte, deşi afirmă că 
se adaugă ceva ideii. Totuşi teama de un leu, de pildă, nu e de¬ 
cât ideea de leu şi efectul ei în noi înşine. In materie de cuge¬ 
tare nu se adaugă nimic, căci îndemnul de a o lua la fugă\ nu e 
o cugetare. 

De asemenea, nici în afirmare şi negare nu se adaugă ceva 
cugetării. Căci afirmarea şi negarea se fac prin cuvinte şi nume,, 
iar deşi fiinţele necuvântătoare nu pot judeca, deci afirma şi 
nega, ele nu par a avea mai puţin gândiri, asemănătoare une¬ 
ori celor ale omului. De pildă, când afirmăm că cineva fuge, nu 
avem în minte altceva decât are un câine ce-şi vede stăpânul 
fugind; prin urmare, afirmaţia şi negaţia nu adaugă nimic sim¬ 
plei gândiri. 

R. 6. întregul răspuns este, textual: «E limpede dela sine 
că e altceva a vedea un leu şi totdeodată a te teme de el, decât 
a4 vedea. Şi Ia fel, e altceva a vedea un om ce fuge, decât a 
afirma că-l vezi. Şi nu văd aci nimic care să aibă nevoie de răs¬ 
puns ori lămurire» 1 2 ). 


1) Caracterul de idee îl dă deci conştiinţa care însoţeşte un act sufletesc. 

2 ) Descartes nu-şi dă osteneala să înţeleagă obiecţia — e drept încâlcit 
formulată — ce i se aduce. Textul în discuţie era următorul, din meditaţia IlI-a, 
şi el destul de confuz: «Unele dintre acestea (cugetări) sunt precum imaginile 
lucrurilor, iar doar lor li se potriveşte de fapt numele de idei... Altele în schimb 
au înfăţişări de alt soiu: atunci când vroesc, mă tem, afirm, întotdeauna concep 
de fapt un lucru oarecare drept subiect al cugetării mele, însă prind cu mintea 
ceva mai mult (sublinierea noastră) chiar decât ideea acestui lucru...». Intăm- 

I. 7. Cercetarea pe care o întreprinde autorul în junii ideii 
de Dumnezeu e zadarnică, de vreme ce nu se dovedeşte că o 
asemenea idee există. Pe deasupra, ideea de mine însumi isvo- 
răşte, privitor la corp, mai ades din vedere; privitor la suflet 
însă, nu facem decât să deducem că există ceva închis în corp, 
care-i dă anumite proprietăţi şi poate fi numit suflet. 

R. 7. Obiecţia dintâi n’are rost de vreme ce o vădit că 
există ideea de Dumnezeu. Cât despre afirmaţia că nu avem o 
idee a sufletului, nu se arată prin ea decât că nu avem o ima¬ 
gine a Inii, nu însă o adevărată idee, în înţelesul specificat mai 
sus. 

I. 8. In meditaţia a IlI-a se spune că avem două idei despre 
soare, una dată de vedere, alta de argumentele astronomiei. De 
fapt, nu avem decât una. Căci ideea astronomică nu e o idee 
adevărată, ci doar încheierea unui raţionament prin care ni sc 
arată că ideea soarelui ar fi de câteva ori mai mare dacă l-am 
privi mai de aproape. 

R. 8. Discuţia nu e decât de cuvinte. Intâmpinătorul nu 
vrea să ia cuvântul de «idee» Sn înţelesul luat de autor (ci pă¬ 
strează identitatea! dintre idee şi imagine). 

I. 9. Că ideile care-mi înfăţişează substanţe sunt ceva mai 
mult şi au mai multă realitate obiectivă decât altele (v. Me- 
taţia III), — iată un lucru care nu e prea limpede. In primul 
rând, nu avem o idee propriu zisă despre substanţă, cum nu 
avem despre Dumnezeu şi suflet. Şi apoi, cum să aîbe ideile mai 
multă realitate? Poate realitatea fi mai multă ori mai puţină? 
Poate un lucru să fie mai lucru decât un altul? 

R. 9. S’a arătat în mai multe rânduri ce înţeles se dă cu¬ 
vântului de idee. De asemenea, s’a arătat în ce înţeles se poate 
vorbi de grade în sânul realităţii, afirmându-se că substanţa e 


pinătorul pune în discuţie pe acest «ceva mai mult». Ce vroise să spună Des- 
cartes ? Poate că actele de voinţă (care cuprind şi «afecţiunile», cea de teamă 
-re.) cuprind în plus un factor subiectiv, psihologic, iar cele de judecată factorul 
logic al aserţiunii. Dar atunci obiecţia rămâne în picioare; căci factorul psiho¬ 
logic nu e o nouă cugetare care să se alăture ideii ce reprezintă un lucru sau 
o acţiune; iar factorul logic al aserţiunii nu e nici el o nouă cugetare, ci doar 
validarea alteia, vechi. Dar trebue neapărat să se înţeleagă acel «ceva mai mult» 
ca fiind de natura cugetării ? Şi, dacă ar fi aşa, nu cuprinde cogito-ul cartesian 
tot conţinutul conştiinţei noastre logice şi psihologice ? Oricum, chestiunea e 
grea de lămurit, întrucât filosoful refuză a da un răspuns. 

ceva mai mult decât modul, substanţa incompletă ceva mai 
mult decât cea completă, iar substanţa infinita are mai multă 
realitate decât cea finită. Lucrurile acestea sunt dela sine lim¬ 
pezi. 

I. 10. Autorul dovedeşte existenţa necesară a lui Dumne¬ 
zeu prin aceea că atributele sale sunt de aşa natură încât nu 
puteau isvorî dela noi înşine. E nevoie însă ca ele să vină de 
altundeva decât dela obiectele exterioare? Existenţa lui Dum¬ 
nezeu o înţeleg printr’un raţionament (pe temeiul celor exte¬ 
rioare); infinitatea, prin propria mea îngrădire; independenţa 
lui Dumnezeu, prin neputinţa mea de a-l trece printre lucrurile 
a căror obârşie o cunosc; inteligenţa supremă, —- despre acea¬ 
sta autorul însuşi va trebui să ne spună cum o concepe; de ase¬ 
menea ar trebui cu puterea supremă, pentru noi puterea fiind 
dată doar de experienţa trecută, adică un lucru arătându-se în 
stare de ceva doar când a dovedit-o în trecut că este; cât despre 
faptul că Dumnezeu e creator, trebue să se ştie că nu ne facem 
o imagine despre creaţie decât prin lucrurile văzute , -• - ceea ce 
însă nu ne autoriză să dovedim creaţia lumii. 

In sfârşit, de vreme ce autorul afirmă că idee a de Dum¬ 
nezeu ne e înnăscută, ea ar trebui să se întâlnească şi la cei cari 
dorm adânc fără de vise; dar aceştia nu gândesc de fel, deci 
n’a<u idei. Ca atare nu există idei înnăscute, căci aceea ce e îm¬ 
plântat în noi e necontenit prezent cugetului nostru. 

R. 10. In Dumnezeu nu se află nimic asemănător lucruri¬ 
lor din afară. Dar e vădit că cele ce concepem in cel dintâiu nu 
pot isvorî — tocmai pentrucă nu seamănă cu altceva — dela 
alte lucruri, decât dela Dumnezeu însuşi. E o întrebare cum ar 
putea scoate întâmpinătorul, din lucrurile exterioare, activita¬ 
tea intelectuală a lui Dumnezeu. In ce-1 priveşte pe el, pe autor, 
întru cât numeşte idee forma oricărei perceperi (însoţită de 
conştiinţă) i-e lesne să ducă la infinit o asemenea activitate 
intelectuală, atribuind-o lui Dumnezeu. Iar faptul că lumeai este 
creiată de către el reiese limpede din ideea pe care ne-o facem, 
idee a unei fiinţe într’atât de puternice, încât totul trebue să 
isvorască dela ea. 

Când se afirmă că o idee ne e înnăscută sau e întipărită 
în sufletul nostru, nu se înţelege că e necontenit prezentă în 

cuget, ci doar că avem în noi înşine facultatea de a o produce *)- 

I. 11. In meditaţia a Ill-a, existenţa lui Dumnezeu e dove¬ 
dită prin faptul că avem ideea de Dumnezeu. Dar ultimul lucru 
nu e de fel dovedit, iar religia creştină ne sileşte să credem că 
Dumnezeu nu poate fi conceput. Ca atare, neavând ideea lui, 
nici existenţa lui mu e dovedită. 

R. 11. Despre Dumnezeu se spune că nu poate fi conceput, 
doar în înţelesul unei concepţii totale şi desăvârşite. Iar lucru¬ 
rile acestea au fost lămurite pe larg la timpul lor. 

I. 12. Meditaţia a IV-a afirmă că eroarea nu e ceva nai ci 
doar o lipsă. Dacă însă e sigur că neştiinţa e doar o lipsă, nu 
tot aşa pare cu eroarea. Căci lucrurile neînsufleţite nu pot greşi T 
fiindcă nu pat raţiona ori imagina; d,eci spre a greşi trebue ceva 
pozitiv, un intelect ori o imaginaţie, nu o lipsă. 

Ceva mai departe, se afirmă că eroarea c pricinuită de 
două cauze, intelectul şi liberul arbitru. Nu e o contradicţie 
faţă de teza erarii-lipsă ? Şi apoi, liberul arbitru e doar pre¬ 
supus, fără a fi dovedit. 

R. 12. Chiar dacă, spre a greşi, e nevoie de facultatea de 
a judeca, nu reiese că eroarea e ceva real; nici orbirea nu e 
numită reală, cu toate că pietrele d'e pildă nu sunt numite oarbe 
şi nu au putinţa pozitivă de a vedea 1 2 ). 


1) însemnătatea acestui alineat pentru capitolul ideilor înnăscute, din 
istoria filosofiei, este deosebit de mare. încă din cuprinsul Meditaţiilor se putea 
vedea că nu e vorba de idei gata făcute, cât de facultăţi, în epistemologia car- 
tesiană. Unele dintre Răspunsuri accentuaseră, după cum sa văzut, împrejurarea 
aceasta. Dar în puţine locuri apare limpede ca aci sensul inneităţii cartesiene. 
Şi totuşi, în ciuda unor asemenea afirmaţii, Locke combate pe Descartes (şi 
mai ales pe Cartesieni) revenind asupra obiecţiei că ideile înnăscute ar trebui 
să fie prezente oricând în mintea oricui. Iar ceea ce e demn de subliniat, e că 
răspunsul lui Leibniz, din «Nouveaux essais», va fi tot că înnăscute nu sunt' 
ideile ci facultăţile, — cu precizarea originală însă că facultăţile sunt adevărate 
dispoziţii, adevărate preformări. 

In orice caz, se poate vedea încă odată, dintr'un exemplu ca acesta, cât 
de uşor trec filosofii unii peste alţii, deopotrivă atunci când se combat (Locke 
pe Descartes) ca şi atunci când; direct sau indirect, se continuă (Leibniz pe 
Descartes). 

2) Descartes nu ia în discuţie contradicţia pe care o relevă întâmpinătorul 
între afirmaţia că eroarea e o lipsă şi cea că provine din concursul a două 
pricini. Ar fi putut răspunde însă că al doilea caz nu face decât să explice în 
ce constă lipsa, şi anume în a nu potrivi cum trebue cele două facultăţi ale 
spiritului. - 

Cât despre libertate, nu s’a afirmat nimic în ce o priveşte 
decât lucrurile ce le resimţim zilnic în noi înşine şi ne sunt cu¬ 
noscute prin lumina firească a minţii. 

I. 13. Limpezimea în intelect, despre care vorbeşte auto¬ 
rul (ca de. un criteriu al adevărului şi de un impuls pentru 
voinţă), nu poate constitui un argument. Cel care nu are niciun 
fel de îndoieli pretinde şi el a stăpâni o asemenea limpezime. 
Ea poate fi pricina pentru care cineva îşi apără cu dârzenie 
părerea, dar nu ne poate face s’o cunoaştem drept adevărată 
pe aceasta. 

La afirmaţia (din Meditaţia IV-a) că limpezimea în inte¬ 
lect precede hotărîrea voinţii, e cazul să se arate că nu prin 
voinţă credem un lucru ori îi dăm consimţămânud; căci lucru¬ 
rile cari ne sunt dovedite cum trebue sau pe cari le socotim 
demne de crezare, — noi le credem, fie că vroim ori ba. Prin 
urmare nu e dovedit că greşăla isvorăşte din proasta folosire a 
libertăţii noastre (adică greşita potrivire dintre voinţă şi in¬ 
telect), 

R. 18. Toată lumea ştie ce este o mare limpezime în in¬ 
telect şi prin ce se deosebeşte conceptul ei de cel apărat cu în¬ 
dărătnicie, dar, în fond, lipsit de o cunoaştere evidentă. Iar 
când se spune că, «fie că vroim fie că nu», dăm crezare unui 
lucru, e la fel cum s’ar afirma că, vroind sau nevroind, dorim— 
adică vroim — un lucru bun, atunci când îl cunoaştem limpede. 
Ceea ce e contradictoriu în termeni 1 ). 

I. 14. Autorul afirmă, în cuprinsul meditaţiei a V-a, că 
triunghiul ar avea o esenţă hotărnicită chiar dacă nu s’ar afla 
pe lume niciun triunghiu. Dar cum putem avea ideea şi chiar 
natura unui lucru pe care nu l-am întâlnit nicăieri, nici plăsmuit 
pe temeiul lucrurilor văzute? Dacă ne înţelegem asupra r,ume- 


1) Convingerea lui Descartes — împreună de altfel cu mulţi filosofi, în 
privinţa punctului acestuia — e că libertatea voinţii nu poate însemna indiferenţă 
a ei. Intâmpinătorul ar fi admis poate aceasta. Dar el se întreabă: se întinde 
voinţa atât de departe încât orice act do adeziune să fie de resortul ei., Nu 
putem crede unele lucruri şi pe deasupra voinţii noastre de a le crede ? — Des- 
cartes nu răspunde nici aci de-a-dreptul la chestiune. Răspunsul său explicit ar 
fi trebuit, poate, să fie: noi nu încuviinţăm nimic fără să vrem; ci intelectul, 
încredinţându-ne de adevărul unui lucru, îndeamnă voinţa să-şi dea adeziunea. 
Deci şi de astă dată voinţa aderă nu din indiferenţă, ci pentrucă i se arată ce 
poate sau trebue ea să admită. 

lor, o propoziţiune oarecare poate fi adevărată chiar atunci 
când orice lucru înfăţişat prin nume dispare; dar natura acelui 
lucru nu poate supravieţui existenţii lui. De pildă «omul e un 
animal» e o propoziţie necontenit adevărată din pricina nume¬ 
lor; dar dacă oamenii ar pieri, n’ar mai exista nici natură ome¬ 
nească. Esenţa, în măsura în care e deosebită de existenţă, nu 
e decât o întovărăşire de nume prin verbul este. 

R. Uf. întreg răspursul este: «Deosebirea dintre esenţă şi 
existenţă e cunoscută de toată lumea; iar ceea ce e rostit aci 
cu privire la numele veşnice, în locul conceptelor ori ideilor de 
adevăr veşnic, a fost combătut şi dat la o parte încă de mai 
sus». 

I. 15. Trebue să ni se lămurească mai bine în ce înţeles se 
spune că Dumnezeu nu poate înşela. Căci şi medicul înşeală, în- 
tr’un anumit înţeles, pe bolnav, ori părintele pe copil, dar aci 
înşelăciunea nu isvorăşte din răutate. Iar dacă nu ştim sigur 
că Dumnezeu nu ne înşeală, nici nu putem afirma că el chesă- 
şueşte existenţa lucrurilor corporale. 

R. 15. E drept — şi lucrul s’a recunoscut deseori — că ne 
înşelăm şi noi. Dar principalul e să nu fim înşelaţi în aşa fel 
încât eroarea noastră să trădeze în Dumnezeu .voinţa de-a 
amăgi. (Iar o asemenea voinţă neîntâlnindu-se în Creator, pu¬ 
tem fi încredinţaţi de existenţa lucrurilor corporale). 

Ultima întâmpinare. Dacă deosebirea dintre vis şi veghe 
este că, în cazul celei din urmă, stările prezente sunt legate în¬ 
tre ele şi de asemenea legate cu şirul de stări trecute, — nu 
s’ar putea ca, în vis chiar, cineva să aibe aceeaşi impresie de în¬ 
lănţuire şi deci să socoată totul adevărat? 

De asemenea, dacă tot adevărul şi toată siguranţa ştiin¬ 
ţei atârnă de Dumnezeu, un ateu nu-şi poate da seama, prin 
simpla amintire a trecutului (de care să se lege prezentul), că 
veghează, sau cineva nu poate şti, fără cunoştinţa lui Dumne¬ 
zeu, dacă veghează ori nu. 

Răspuns. Cel care doarme poate să-şi închipuie că leagă 
cum trebue prezentul de trecut, dar el n’o face; lucru de care-şi 
dă lesne seama când se trezeşte. Cât despre ateu, amintirea, 
trecutului îi ajunge să şitie că veghează nu însă şi că nu se în¬ 
şeală, — de vreme ce nu se ştie creat de un Dumnezeu ce nu 
amăgeşte. 



AL PATRULEA ŞIR DE ÎNTÂMPINĂRI 
Făcute de către Arnauld, doctor în Teologie. 

1. Despre natura spiritului omenesc. 

In primul rând, e vrednică de subliniat împrejurarea că 
punctul de plecare al filosofici lui Descartes este şi cel al filo¬ 
sofici Sfântului Augustin. Faptul că nu am putea fi înşelaţi 
dacă nu am exista, deschide — atât la unul cât şi la celălalt — 
argumentaţia ce tinde (să ducă la dovedirea existenţii lui Dum¬ 
nezeu. 

Să vedem apoi cum, plecând dela un asemenea principiu, 
se poate încheia că spiritul e deosebit de corp şi că esenţii spi¬ 
ritului nu-i aparţine decât cugetarea. In «Prefaţa către cititor», 
Descartes arătase că, la început, spiritul era privit ca înzestrat 
doar cu cugetare dintiPo nevoie metodică, iar nu în sine; dar 
adăoga îndată că va arăta în cuprinsul Meditaţiilor cum, din 
aceea că nu ştim despre nimic altceva că ar aparţine esenţii 
sale, reiese că într’adevăr nimic nu aparţine spiritului decât 
cugetarea. Totuşi — spune întămpinătorul — abia în Medita¬ 
ţia a şasea se aduce o deslegare a acestei chestiuni. Iar desle- 
garea este: întru cât toate lucrurile pe cari le concepem limpede 
şi distinct pot fi produse de Dumnezeu aşa cum le concepem, 
e deajuns să concep limpede şi distinct un lucru fără de altul, 
spre a şti sigur că unul e deosebit de celălalt. Insă aşa se în¬ 
tâmplă cu sufletul şi corpul. 

Aci e cazul să ne oprim. Majora argumentului de mai sus 
e adevărată nu atât în cazul că o cunoştinţă e limpede şi dis¬ 
tinctă, cât în cazul unei cunoştinţi depline, care să cuprimlă 
adică, tot ce poate fi cunoscut despre lucrul în chestiune. Şi 
,chiar autorul pare a recunoaşte aşa ceva, în ultimul răspuns al. 

întâielor obiecţii, acolo unde arată că nu orice deosebire 'prinsă, 
de noi e a lucrului însuşi. Dar nu ar putea cineva pune la în¬ 
doială faptul că avem o cunoştinţă întreagă şi desăvârşită, fie 
despre corp fie despre suflet, când le cunoaştem doar drept ceva 
întins şi, respectiv, ceva cugetător ? 

Că se poate concepe corpul doar drept ceva întins şi ne- 
având niciunul din atributele spiritului — nu are mare însem¬ 
nătate. Cineva ar putea pretinde că spiritul e corporal, fără a 
afirma că orice corp e spirit; prin urmare ar putea socoti cor¬ 
pul drept gen şi spiritul doar drept speţă. Şi se ştie că genut 
poate fi înţeles fără speţă. Suntem în stare să concepem figura 
fără a concepe vreuna din proprietăţile particulare ale cercului, 
de pildă. Nu s’ar putea întâmpla la fel cu spiritul faţă de corp? 

E drept că suntem în măsură să avem uneori anumite cu¬ 
noştinţe asupră-ne fără a avea cunoştinţa corpului. Dar atunci 
revenim la întrebarea: ne cunoaştem oare în chip complet? Să 
presupunem că cineva ştie despre unghiul înscris înt'i-’un semi¬ 
cerc că e drept, iar triunghiul făcut de acest unghiu cu dia¬ 
metrul e unul dreptunghiu; să presupunem, apoi, că acelaşi 
ins nu ştie că pătratul bazei, în triunghiul de care e vorba, e 
egal cu suma pătratelor catetelor. Potrivit cu învăţătura lui 
Descartes el ar putea spune: Ştiu limpede şi distinct că triun¬ 
ghiul e dreptunghiu: mă îndoesc totuşi că pătratul bazei e egal 
cu suma pătratelor catetelor; deci proprietatea din urmă nu 
aparţine esenţii triunghiului 1 ). Iar acum «toate lucrurile pe cari 
le conc&p limpede şi distinct pot fi prodige de Dumnezeu aşa 
cum le concep», reiese că Dumnezeu poate face ca un triunghiu 
dreptunghiu să n’aibe proprietatea ca pătratul bazei să echiva¬ 
leze pătratele catetelor. 

Ce s’ar răspunde aci? Eventual că insul acela nu cunoaşte 
limpede şi distinct natura triunghiului ? Dar de unde ştiu eu că 
deţin mai bine natura spiritului, constatând că e ceva cugetă¬ 
tor, decât cunoaşte acela natura triunghiului constatând că e,. 
în speţă, unul dreptunghiu? Deci la fel cum se înşeală el ne- 
ştiind mai mult despre natura triunghiului, mă pot înşela eu 
neştiind mai mult despre cea a spiritului. Şi, de bună seamă, 


1) Observafial lui Arnauld merită să fie cercetată cu atenţie. Ea pune 
In plină lumină insuficienţa — cel puţin aparentă — a criteriului clarităţii şfc. 
distincţiei folosit în el însuşi. 

•nu e de mirare — ar putea găsi cineva — că nu mă cunosc pe 
mine însumi ca existând altfel decât ca fiinţă cugetătoare, de 
vreme ce mi-am dedus existenţa din simplul fapt al cugetării. 
Şi de aceea, nu putem pretinde că avem aci o dovadă cum că 
esenţii mele nu-i aparţine decât cugetarea. Ba, într’un anumit 
sens, argumentul în chestiune dovedeşte prea mult, lăsând să 
creadă că omul este doar un spirit iar corpul — după cum 
afirmă încă alţi filosofi — un simplu vehicul al Spiritului. 

Dacă Sar răspunde că trupul nu e înlăturat din esenţa 
mea în chip absolut, ci doar în măsura în care sunt fiinţă gân¬ 
ditoare, Sar putea bănui că în această din urmă măsură ideea 
pe care mi-o fac despre mine nu e cea a unei fiinţe întregi, ci 
e doar o idee căpătată prin puterea de abstragere a minţii. 
Poate că printr’un simplu proces de abstracţie afirmăm aşa 
ceva, la fel cum geometrii afirmă că linia e o lungime fără 
lăţime, deşi se ştie că în sânul realităţii nu există o asemenea 
linie. Iar chestiunea e cu atât mai nelămurită, cu cât facultatea 
de a gândi este cu-adevărat legată de organele corporale, de 
vreme ce la copii ea pare amcndită iar la nebuni cu desăvârşire 
stinsă. 

Cu privire la chestiunea nemuririi sufletului, î\ntâmpină- 
torul se arată de acord cu cele ce spune autorul în « Synopsis»-ul 
meditaţiei a doua. Privitor însă la afirmaţia, din alte lucrări a 
aceluiaşi autor, cum că animalele Sar avea suflet, e de remarcat 
că părerea aceasta nu poate convinge pe toată lumea, căci e greu 
să crezi că, de pildă, oaia fuge la vederea lupului doar prin re¬ 
acţii corporale,iar nu şi prin ceva care să ţină de firea sufletului. 

2. Despre Dumnezeu. 

a) Unul dintre argumentele aduse de autor pentru dove¬ 
direa existenţii lui Dumnezeu afirmă, în primul rând, că Dum¬ 
nezeu există pentrucă se află în mine ideea sa; în al doilea 
rând, că eu, cel ce are o asemenea idee, nu pot veni decât dela 
Dumnezeu. Cu privire la fiecare din aceste două puncte e de 
obiectat ceva. 

In cazul primului, trebue subliniată o contradicţie de-a 
autorului. Descartes arătase că falsitatea se întâlneşte, de fapt, 
doar în judecăţi; acum însă afirmă că pot exista chiar idei 
care să fie false în chip material. Ce înţeles are această nouă 

afirmaţie? Să luăm un exemplu, unul de-al autorului însuşi 
ideea de frig. «Dacă — spune autorul — frigul e doar o priva- 
ţie a căldurii, ideea ce mi-l înfăţişează drept un lucru pozitiv 
va fi în chip material falsă». Dar se întâmplă dimpotrivă: dacă 
frigul e doar o privaţie, nicio idee nu mi-l va putea înfăţişa 
drept un lucru pozitiv. Autorul confundă aci ideea cu judecata. 
(Doar printr’o judecată putem hotărî că avem în minte ideea 
unei privaţii). De altfel nu spune autorul că, orice am crede 
despre fiinţa infinită, ideea ei îmi înfăţişează totuşi ceva? La 
fel, prin urmare, am putea spune despre orice idee pozitivă. 
Ideea mea poate să nu fie a frigului, ea nu poate fi însă falsă. 

Cineva ar zice că tocmai de acea e falsă fiindcă nu e ideea 
frigului. Dar ceea ce e fals e doar judecata pe care-o facem, cum 
că ea e ideea unui anumit lucru. Tot aşa ideea de Dumnezeu nu 
poate fi numită falsă, din punct de vedere material, chiar dacă 
poate fi atribuită unor lucruri ce nu sunt Dumnezeu, cum fac 
idolatrii. Şi apoi, ce anume pricinueşte falsitatea ideii mele: 
faptul că eu particip şi dela nefiinţă? Dar nu reiese atunci în¬ 
cheierea absurdă că nefiinţa pricinueşte existenţa pozitivă a 
obiectului unei idei oarecari? 

b) Autorul se întreabă cum altcumva aş putea lua fiinţă 
eu însumi, cel care port în mine ideea fiinţei infinite, dacă nu 
dela însăşi fiinţa infinită. Dacă aş isvorî dela mine însumi, nu 
mi-aş dărui singur toate desăvârşirile? — Dar învăţatul care 
face întâiele întâmpinări obiectează pe drept că a exista «prin 
sine» nu are un înţeles pozitiv ci unul negativ: a nu exista prin 
altcineva. Ce răspunde la aceasta Dsscartes? El răspunde că 
«i a exista prin sine» nu trebue luat în înţeles negativ ci pozitiv, 
chiar (sau mai ales) prin raport la Dumnezeu, care este întru 
câtva faţă de sine aceea ce e o cauză eficientă faţă de efectul ei. 

O asemenea teză trebue combătută. Ea trebue combătută 
şi în genere, căci a exista prin sine în chip pozitiv, ca printr’o. 
cauză, e cu neputinţă; dar trebue combătută şi în cazul exis¬ 
tenţii lui Dumnezeu, căci nu are nici un rost ca el să fie cauză 
sieşi. , ) 

Intr’adevăr, în privinţa aspectului general al chestiunii, e 
vădit că, orice efect atârnând de cauza sa, un acelaşi lucru nu 
poate atârna de sine însuşi. Căci între cauză şi efect e un ra¬ 
port mutual, iar un asemenea raport nu poate avea loc decât 
între două lucruri. Apoi e absurd ca un lucru să primească eaci- 

strnţa (ca fiind efect) şi tot el s’o aibă dinainte (ca fiind cau¬ 
ză ), Deci un lucru nu poate fi propria sa cauză. Iar cum auto¬ 
rul afirmă că, în planul realităţii, actul de a se conserva e ace¬ 
laşi cu actul de a se creia pe sine (necontenit), reiese că un 
lucru ce nu se poate creia pe sine, nu se poate nici conserva. 

In ce priveşte cazul particular al lui Dumnezeu, e şi mai 
vădit că expresia de Aprin sine » nu poate avea, la el, decât un în¬ 
ţeles negativ, adică: nu prin altcineva. A exista prin sine în 
chip pozitiv înseamnă a se fi creiat şi a se creia în fiecare 
clipă. Dar are nevoie Dumnezeu de aşa ceva? Are vreun sens 
la el «fiecare clipă » când el trăeşte în eternitate, într’un pre- 
j zenţ veşnic?: Deci nici a se creia înr fiecare clipă, adică a se 
conserva, cu atât mai puţin a se fi creiat dintru început — căci 
atunci ar fi existat încă înainte de a exista! — nu sunt lucruri 
de rostit cu privire la Dumnezeu. Dacă-l concepem ca existând 
prin sine şi în chip pozitiv, e fiindcă spiritele noastre sunt măr¬ 
ginite şi nu putem concepe pe Dumnezeu decât după tiparul lu¬ 
crurilor creiate. 

De altminteri, cauza eficientă a unui lucru e cerută de 
existenţa iar nu de esenţa lui. De pildă, nu te întrebi care e 
cauza eficientă a unui triunghiu decât dacă vrei să ştii de ce 
există triunghiul de faţă; dar nu te întrebi cine a făcut ca el 
să aibă unghiurile egale cu două drepte ci ştii că lucrul isvo- 
răşte din esenţa sa. Matematicienii, neinteresăndu-se de exis¬ 
tenţa obiectului lor, nu caută nici cauze eficiente pentru el. 
Dar nu e mai puţin de esenţa lui Dumnezeu să existe cum e de 
cea a triunghiului să aibe unghiurile egale cu două drepte. Deci 
n’are rost să căutăm altundeva, sau în Dumnezeu însuşi, cauze 
eficiente pentru el, — ceea ce ar supăra pe teologi. Dacă cineva 
întreabă de ce există Dumnezeu, cel mai bun răspuns este: fiind¬ 
că e Dumnezeu 1 ). 

c) Cum am putea scăpa să nu cădem în cerc atunci când 
afirmăm că suntem încredinţaţi de adevărul lucrurilor, pe cari 

1) Oricine îşi dă seama cât de mult sunt în spiritul gândirii lui Descartes 
vederile acestea. De aceea întâmpinările lui Arnauld i-au şi plăcut filosofului 
atât de mult, pare-se. In timp ce alte întâmpinări îl nemulţumesc, îl supără, uneori 
î] fac să nici nu urmărească prea bine până la capăt gândirea potrivnicului, 
acestea ale lui Arnauld îi dau gustul de discuţie, chiar atunci când i se împo¬ 
trivesc în chip destul de serios. 



104 


MEDITAŢII 


le concepem limpede şi distinct, doar prin faptul că Dumnezeu 
există, de vreme ce ştim că Dumnezeu există întru cât conce¬ 
pem aceasta deosebit de limpede şi de distinct? 

Şi încă un lucru, trecut până acum cu vederea. Ce înţeles 
are să se afirme că nu se poate afla nimic în noi — în măsura 
în cane suntem fiinţe cugetătoare — fără o cunoaştere din par¬ 
tea noastră? Căci suntem fiinţe cugetătoare fiindcă avem spi¬ 
rit. Dar nu sunt atâtea fiinţe — copiii nenăscuţi, de pildă, — 
care au spirit dar nu ştiu de facultăţile spiritului lor? 

3. Despre lucrurile ce pot nemulţumi pe teologi. 

Observaţiunile de mai jos nu sunt făcute decât spre a ho¬ 
tărî pe autor să dea altă înfăţişare sau ncxui lămuriri unora 
dintre tezele sale. Aşa, îndoiala ce se abate asupra tuturor lu¬ 
crurilor ar putea să pară îngrijorătoare unora; autorul ar tre¬ 
bui să înştiinţeze, într’o prefaţă, cum că nu e vorba decât de 
ceva provizoriu. Mai departe, în meditaţia IV-a unde se vor¬ 
beşte de pricinile greşelii, ar trebui arătat că e vorba de adevăr 
şi falsitate, nu de bine şi rău. Apoi, ar fi bine să se precizeze că 
doar în materie de ştiinţe nu şi de credinţă ori în cele ale vieţii 
se cer lucruri concepute limpede şi distinct. In această privinţă 
e bine de reamintit şi adâncit deosebirea pe care a făcea Sf. 
Augustin între a înţelege, a crede şi a avea păreri 1 ). 

Dar ceea ce ar putea nemulţumi cel mai mult pe teologi 
e faptul că autorul nu recunoaşte niciun fel de calităţi sensibile 
obişnuite, ci alcătueşte realitatea fizică doar din întindere, fi¬ 
gură şi mişcare. Ce se întâmplă însă cu pâinea eucharistică, şi 
cum mai trebue, atunci, să înţelegem taina Eucharistiei? 


1) Sf. Augustin e unul din autorii la cari Arnauld se referă cel mai des. 
Apropierea filosofului creştin de modernul Descartes nu ne pare azi de fel 
neîndreptăţită, — după cum se poate vedea, din cercetările istorice făcute în 
jurul isvoarelor filosofiei cartesiene. 

RĂSPUNSURILE AUTORULUI 
LA CEL DE-AL PATRULEA ŞIR DE ÎNTÂMPINĂRI 

1) Răspuns la prima parte. 

Despre firea spiritului omenesc. 

Autorul e mulţumit să afle că are în sprijinul său învăţă¬ 
tura Sfântului Augustin. 

In ce priveşte felul cum, cunoscând că nimic în afară de 
cugetare nu aparţine esenţii mele, reiese că nu-i aparţine cu 
adevărat nimic altceva (lucru făgăduit în «Prefaţă»), aşa ceva 
a fost dovedit acolo unde s’a arătat că Dumnezeu fiinţează şi 
că el e în stare a creia toate lucrurile pe cari noi le concepem 
limpede şi distinct ca fiind cu putinţă. Insă mă concep foarte 
bine ca fiind înzestrat doar cu spirit, deşi s’ar putea să fie în 
mine alte lucruri despre cari nu ştiu încă nimic. Deci sunt în¬ 
credinţat că Dumnezeu mă putea creia fără celelalte lucruri pe 
cari nu le cunosc încă. E adevărat că spiritul e de . senţa omu¬ 
lui ; dar nu e de esenţa spiritului să aibă un corp omenesc, căci 
niciun lucru fără de care un altul poate exista nu s cuprins în 
esenţa acestuia. 

Mai departe, spre a cunoaşte că două lucruri sunt deose¬ 
bite (şi deci că Dumnezeu le putea face deosebit) nu e chiar ne¬ 
voie, cum spune Arnauld, să avem cunoştinţe depline şi desă¬ 
vârşite despre .aicele lucruri. Pentru ca o cunoştinţă să fie de¬ 
plină şi desăvârşită ea trebue să îmbrăţişeze toate proprietă¬ 
ţile lucrului cunoscut; iar omul, chiar dacă are cu adevărat 
cunoştinţe desăvârşite, nu-şi poate da seama că le are, afară 
doar dacă nu i-o revelează Dumnezeu. Căci pentru a-ţi da 
seama că un lucru nu are mai multe proprietăţi ar trebui să 
ştii tot ce a pus Creiatorul în lucrul acela, şi deci cunoaşterea 
omului ar trebui să acopere puterea infinită a lui Dumnezeu, 
— ceea ce e cu neputinţă. Pentru a cunoaşte două lucruri ca 
deosebite nu e deci nevoie de o cunoaştere desăvârşită; e însă 
nevoie de una care să ne îngădue a concepe pe-de-a’ntregul lu¬ 
crul, — nu în sensul deplinătăţii ci în sensul plinătăţii lui. E 
cu neputinţă să ştim că deţinem toate proprietăţile unui lucru, 
dar ne e cu putinţă să ştim că deţinem atâtea proprietăţi câte 
ne trebuesc pentru ca un lucru să fie complet, să fie o substanţă 
■de sine stătătoare. A concepe pe-de-a’ntregul înseamnă a con- 

cepe că ceva e lucru întreg. Iar un lucru e întreg când e a 
substanţă, înzestrată cu atribute ce ne ajung spre a ne face să 
ştim că avem în faţă o substanţă adevărată. Există şi unele 
substanţe despre care se spune că sunt incomplete; dar acestea 
nu ar trebui, de fapt, să se numească substanţe, de vreme ce 
nu subsistă prin ele însele. Nu ar avea decât un înţeles să fie 
incomplete, şi anume, rămânând substanţe, să se alăture totuşi 
unei alteia spre a alcătui o substanţă nouă. Aşa o mână e o 
substanţă incompletă dacă e raportată la corp; în sine, totuşi, 
e o substanţă completă. Tot aşa corpul (pe care-1 cunoaştem 
prin atributele sale de a fi întins, divizibil, figurat etc.) e o 
substanţă completă în el însuşi, ca şi spiritul; dar raportate la 
om pe care-1 alcătuesc — ele pot fi numite incomplete. 

Ceea ce se adaogă mai jos, cum că spiritul ar putea fi, 
faţă de corp, ca speţa faţă de gen, nu e de fel potrivit. Căci, 
chiar dacă putem concepe geniul fără de speţă, nu putem în ni- 
ciun caz concepe speţa fără de gen. Pot concepe figura fără să 
mă gândesc la cerc, deşi nu fără a mă gândi la o figură oare¬ 
care, dar nu pot concepe cercul şi diferenţa sa specifică fără a 
mă gândi la figură. Ceea ce nu e de fel adevărat cu privire la 
spirit: căci pe el îl pot concepe limpede şi pe-de-a’ntregul fără 
niciunul din atributele corpului, după cum s’a arătat pe larg în 
Meditaţii. 

Dar„. spre a dovedi că putem înţelege limpede o proprie¬ 
tate fără ca totuşi să cunoaştem cum tirebue un lucru oarecare, 
deoarece nesocotim alte proprietăţi, întâmpinătorui dă ca exem¬ 
plu triunghiul înscris într’un semicerc, despre care s’ar putea 
să ştim că e drept, fără să ştim — deci tăgăduind — că pă¬ 
tratul bazei e egal cu pătratele catetelor. Exemplul, totuşi, se 
deosebeşte în mai multe privinţe de problema spiritului şi 
corpului. Mai întâi, proprietatea ca pătratul bazei să fie egal 
cu pătratele catetelor nu e ceva de sine stătător, nu e o sub¬ 
stanţă, un lucru întreg, aşa cum ne apare spiritul ori corpul; 
apoi, chiar dacă putem constata că un triunghiu e dreptunghiu,. 
fără a băga de seamă proprietatea 'laturilor sale, nu putem to¬ 
tuşi concepe un triunghiu care să aibe această proprietate fără 
a ne da seama că e unuil dreptunghiu, — în timp ce totuşi spi¬ 
ritul îl putem concepe limpede fără de corp., şi invers; în sfâr¬ 
şit, neştiind că triunghiul are o proprietate anumită, nici nu i-o 
putem nega, căci nu refuzăm unui lucru decât ceea ce ne dăm 

bine seama că într’adevăr nu-i aparţine; dar nimeni n'ar putea 
spune că nu aparţine unui triunghiu dreptunghiu proprietatea 
laturilor sale, aşa cum spune despre corp că nu-i aparţine nici- 
unul din atributele spiritului. 

Cum se face că două substanţe se înlătură una pe alta, de 
vreme ce le concep limpede ujia fără de alta ? Dar nu aş putea fi. 
încredinţat că lucrurile sunt aşa cum le concep eu, dacă n’aş 
avea ideea de Dumnezeu şi chezăşia sa în ce priveşte adevărul.. 
Deci tot ce s’a spus în meditaţiile III, IV şi V slujeşte pentru 
încheierea deosebirii adevărate dintre spirit şi corp, încheiere 
ce e trasă şi desăvârşită în meditaţia VT-a. 

Că nu e de mirare să mă cunosc altfel decât ca fiinţă cu¬ 
getătoare de vreme ce am dedus că exist din faptul că cuget — 
aceasta nu se împotriveşte de fel vederilor autorului. Tot aşa. 
se întâmplă, atunci când cercetez firea corpului, să nu întâlnesc 
în el nimic care să îngădue cugetarea, iar aceasta mă ajută să 
le deosebesc ’). Cât despre faptul că argumentul în chestiune 
dovedeşte prea mult, şi anume că omul e doar spirit, — auto¬ 
rul nici nu s’a gândit să pretindă aşa ceva. In aceeaşi medita¬ 
ţie a Vl-a unde s’a arătat deosebirea dintre spirit şi corp, s’a 
dovedit şi că ele sunt substanţial legate unul de celălalt. Cineva 
poate afirma că braţul e un lucru cu-adevărat deosebit de restul 
corpului, fără să tăgăduiască însă că el e de esenţa omului în¬ 
treg. La fel şi cu conceptul de spirit, caire se deosebeşte mult, 
prin urmare, de linia abstractă a matematicienilor. 

Dacă — răspunzând la o altă întâmpinare — cugetarea e 
amorţită în copii şi turburată, nu stinsă, la nebuni, aceasta nu 
înseamnă că ea e într’astfel legată de organele corporale încât. 


1) Autorul nu pare a înregistra cum trebue obiecţia lui Arnauld. Acesta 
arătase că, dacă te ridici dela cugetare la fiinţă ,e firesc ca esenţa fiinţei aflate 
să nu consiste ' decât în cugetare; cu alte cuvinte dacă te ridici dela o proprie¬ 
tate la o substanţă, e firesc ca proprietatea în chestiune să fie esenţială acelei 
substanţe. Chestiunea e însă dacă, în felul acesta, nu sărăceşti o substanţă dând 
prea multă însemnătate unora dintre proprietăţile- ei, şi dacă nu-ţi faci prea 
uşoară problema deosebirii dintre două substanţe (în speţă spirit şi corp) fă¬ 
când-o pe una posesoare a unei anumite 'proprietăţi, pe alta a unei proprietăţi 
deosebite. Şi dovedeşte aceasta că substanţele nu pot avea şi proprietăţi comune? 

Iată întrebarea căreia ni se pare că ar fi trebuit să răspundă Descartes şi 
care, poate, nu-şi găseşte chiar aşa de greu un răspuns în cadrul filosofici sale. 

nu poate fi fără de ele. Organele îi pot împiedica mersul, dar 
nu i-1 pricinuesc. 

In sfârşit, faptul că animalele nu au suflet, nu poate fi lă¬ 
murit mai pe larg fără desfăşurarea întregii fizici, şi nici nu e 
la locul lui aci. Un lucru trebue subliniat totuşi, împrejurarea 
că nu s’ar putea face nicio mişcare, fie în corpul animalelor 
fie într’al nostru, dacă aceste corpuri n’ar avea în ele toate or¬ 
canele şi mijloacele datorită cărora aceleaşi mişcări s’ar putea 
de asemenea produce într’o maşină. Şi nu se petrec în trupul 
nostru atâtea lucruri cu privire la cari spiritul nu e de fel răs¬ 
punzător ? Dar prea multe prejudecăţi ne întunecă mintea spre a 
primi lesne asemenea învăţături nouă. 

2) Răspuns la partea cealaltă. Despre Dumnezeu. 

In felul cum înţelege întâmpinătorul lucrurile, i se poate 
foarte bine da dreptate; dar nu aşa le-a înţeles autorul^ iar 
dreptatea e şi de partea sa. 

a) De pildă, atunci când a fost vorba de idei, autorul le-a 
privit din punct de vedere material — ceea ce i-a îngăduit să le 
declare uneori false — în timp ce întâmpinătorul le-a privit 
doar din punct de vede formal. Negreşit că ideile luate în ele 
însele nu sunt decât forme, neavând nicio alcătuire materială. 
Dar ele pot da judecăţii materia ori prilejul să greşească, şi 
în acest înţeles unele pot fi numite false din punct de vedere 
material 1 ). De pildăi, fie că frigul e ceva pozitiv fie că e o pri- 
vaţie, noi nu avem altă idee despre el; iar ideea noastră ne poate 
da prilejul să greşim, dacă e adevărat că frigul este o privaţie. 

Prin urmare, nu s’a confundat judecata cu ideea. In ju¬ 
decată nu se poate întâlni decât o eroare formală, în timp ce la 
idee e vorba de una materială. In acest înţeles ideea de frig poate 
fi numită falsă, după cum poate fi numită chiar ideea de Dum¬ 
nezeu, în cazul că prilejueşte judecăţi neadevărate, ca la ido>- 
la/tri. E drept însă că unele idei dau foarte rar prilejul de a ne 
înşela, şi abia dacă trebue să le numim false materialiceşte, în 
timp ce altora li se cuvine din plin o asemenea calificare. Iar 
-—- | 

1) Autorul recunoaşte, prin urmare, că falsitatea propriu zisă nu poate 
sălăşlui decât în judecăţi. Materialitatea ideii înfăţişează doar capacitatea ei de 
.;a fi conţinut al unei judecăţi posibile. 

ideile confuze pe cari ni le alcătuim uneori singuri despre divi¬ 
nitate, ne fac să greşim cu mult mai rar decât anumite aspecte 
şi date ale simţirii. 

De aci reiese că n’are rost să ne întrebăm care e cauza 
acelei existenţe obiective care face ca o idee să fie falsă mate¬ 
rialiceşte. Sau dacă e> nevoie de ceva pozitiv, spre a pricinui 
falsitatea, atunci lucrul se poate foarte bine găsi în mine, şi 
este anume simţământiul meu că ideea îmi înfăţişează efectiv 
ceva, când nu-i corespunde nimic în afară, — simţământ pri¬ 
cinuit de întunecimea, firească în mintea unei fiinţe nedesăvâr¬ 
şite ca mine. 

b) Dar ceea ce nemulţumeşte cel mai mult pe întâmpină- 
tor este afirmaţia că putem gândi pe Dumnezeu ca fiind oare¬ 
cum în acelaşi raport ou sine însuşi în care e cauza eficientă 
cu efectul ei. Totuşi autorul a spusi că raportul e «oarecum» 
acelaşi, ceea ce nu înseamnă că e tocmai acelaşi, dar că-1 «putem, 
gândi» astfel prin nedesăvârşirea minţii noastre. Apoi în alt 
loc autorul a afirmat că despre orice lucru se poate cerceta ce 
cauză eficientă are, sau, măcar, de ce nu are nevoie de una; 
— în care loc e limpede că a făcut excepţia tocmai pentru cazul 
lui Dumnezeu. 

Afirmaţia că Dumnezeu există prin sine nu poate fi deci 
luată că el există ca şi cum şi-ar fi sieşi cauză eficientă, ci doar 
în înţelesul că puterea nesfârşită a lui Dumnezeu e cauza pentru 
care el nu are nevoie de cauză 1 )- Dar această putere nesfârşită 
este fără îndoială ceva pozitiv, şi de aceea s’a spus că Dumne¬ 
zeu nu are nevoie de cauză dintr’o pricină pozitivă. Şi nu se 
gândeşte nimeni aci la ceva analog cu felul cum sunt creiate 
sau păstrate lucrurile, ci doar la împrejurarea că imensitatea, 
lui Dumnezzeu e de aşa natură încât el nu are nevoie să fie con- 


1) Vorbind în felul acesta, Descartes nu-şl dă seama, de sigur, câtă 
dreptate dă lui Arnauld, care afirmase că Dumnezeu nu poate exista «prin sine» 
decât în înţeles negativ (adică: nu prin altcineva). A spune că puterea lui 
Dumnezeu e cauza pentru care el nu are nevoie de cauză, e a spune tocmai, 
că Dumnezeu nu există. prin altcineva. Iar cum Descartes afirmase că «prin 
sine» nu poate însemna în cazul lui Dumnezeu decât ceva pozitiv, am fi în 
drept să credem că, de astădată cel puţin, autorul s'a înşelat iar întâmpinătorul 
a avut dreptate. De fapt însă şi unul şi altul au dreptate, după cum o recunoaşte 
autorul însuşi. 

servat. Tot ce afirmă Arnauld poate fi primit drept adevărat. 
Dar el nu tăgădueşte, de bună seamă, că această putere a lui 
Dumnezeu e ceva pozitiv. Iar pentrucă celelalte lucruri nu au o 
asemenea putere pozitivă, autorul s’a socotit în drept să spună 
că nimic n’ar putea fi socotit ca existând prin sine decât în 
chip negativ, Dumnezeu singur existând prin sine în chip po¬ 
zitiv. 

Că a exista prin sine îni chip pozitiv, ca printr’o cauză, 
poate supăra pe teologi? Dar teologii n’au să se teamă de în¬ 
trebuinţarea cuvântului de cauză decât în ce priveşte trinitatea, 
una e preferabil să întrebuinţeze — cum şi fac — cuvântul de 
«principiu», spre a nu face să se creadă că Fiul e mai puţin de¬ 
cât Tatăl. Când însă e vorba de Dumnezeu singur, ideea de cauză 
e cât se poate de folositoare. Prin cauza eficientă, mai ales, se 
ajunge la dovedirea existenţii lui Dumnezeu; căci despre tcate 
lucrurile, chiar despre Dumnezeu, eşti în drept să te întrebi, la 
început, ce cauză eficientă au (şi dacă nu, de ce nu au nevoie de 
una). Iar lumina minţii ne învaţă că aceea ce este «prin alt¬ 
ceva» e prin el ca printr’o cauză eficientă, în timp ce aceea ce e 
«prin sine» e ca printr’o cauză formală, adică se dovedeşte de 
o asemenea natură încât nu are nevoie de cauză eficientă. 

Interpretarea lui «prin sine» doar în înţeles negativ nu 
ne-ar mai îngădui să dovedim existenţa lui Dumnezeu prin 
efecte, după cum pe drept a arătat autorul primelor întâmpi¬ 
nări J ). Dar între cauză eficientă, propriu zisă, şi nici o cauză, 
există ceva de mijloc, anume esenţa pozitivă a unui lucru, esenţă 
la care ideea de cauză eficientă poate fi, până la urmă, adusă, 
prin aceeaşi trecere la limită care în geometrie ne ajută să 
ajungem dela conceptul unui poligon — sporindu-i numărul latu¬ 
rilor — Ia cel de cerc. Detci nu e vorba de o cauză eficientă obiş¬ 
nuită, în care efectul să fie altceva decât principiul iar acesta 
să-l preceadă în timp pe cel dintâiu. Analogia nu trebue luată 
în sens literal. Când se spune că un 1 lucru ce ar exista prin 
sine «sitar da» toate desăvârşirile, se înţelege că ar fi prin 
natura sa astfel încât le-ar avea pe toate în chip actual. 


1) Un lucru care există priri sine adică nu prin altcineva, nu este cu 
necesitate atotputernic şi a toate creator. In primele întâmpinări se arăta că 
un lucru poate să nu existe prin altcineva, fiind totuşi îngrădit din pricini 
lăuntrice. 

Felul de-a vorbi propriu cauzalităţii eficiente este de folos 
tocmai spre a concepe, prin trecere la limită, celălalt sodiu de 
cauzalitate. Bineînţeles că, în cea de a doua cauzalitate, efectul 
nu mai e deosebit de cauză, iar dacă s’a spus despre Dumne¬ 
zeu că şi-e singur cauză„ nimeni n’a vorbit despre el ca de un 
efect. In schimb ani privi drept cauza, adică a privi esenţa 
unui lucru drept o cauză formală, înseamnă a nu proceda altfel 
decât a făcut Aristotel însuşi 1 ). Deci şi asupra lui Dumnezeu 
te poţi întreba de ce există. In loc totuşi să răspunzi, ca la orice 
altă existenţă, arătând care e cauza lui eficientă, răspunzi (cum 
face şi întâmpinătorul) arătându-i cauza formală, adică esenţa. 
Dar cauza formală trebue, într’un anumit sens, să amintească 
dej cauza eficientă, dacă vroim să ne ridicăm, din cauză efi¬ 
cientă în cauză eficientă, până la existenţa lui Dumnezeu. In- 
tâmpinătorul, interzicând orice analogie între cauze, întunecă 
dovada existenţii lui Dumnezeu prin efecte. A vroi să te împo¬ 
triveşti analogiei, păstrând totuşi demonstraţia existenţii lui 
Dumnezeu, e ca şi cum ai vroi să păstrezi demonstraţiilel lui 
Arhimede, împotrivindu-te totuşi trecerii la limită, sub cuvânt 
că poligonul cu oricâte laturi e altceva decât cercul. 

c) încă de mai sus, dela răspunsurile 3 şi 4 la întâmpină¬ 
rile secunde, s’a arătat de ce nu se cade în cerc afirmându-se 
pe de o parte că Dumnezeu garantează adevărul cunoştinţelor 
limpezi şi distincte iar, pe de altă parte, că doar cunoaşterea 
limpede şi distinctă a lui Dumnezeu ne încredinţează de exis¬ 
tenţa sa. Căci s’a făcut o deosebire între ceea ce concepem lim¬ 
pede şi lucrul despre care doar ne amintim că l'-am conceput 
limpede. Pe Dumnezeu îl cunoaştem în primul fel, iar existenţa 
sa şi faptul că nu, e înşelător ne garantează celălalt soiu de 
cunoştinţe. 

In ce priveşte faptul că spiritul nu-şi dă întotdeauna seama 
de cele ce se află în el, — e greu să se admită aşa ceva. Nu 
încape îndoială că, de îndată ce e înfuzat în trupul unui copil, 


1) Aristotel e citat aci de sigur spre a linişti de-a-binelea pe teologi. Ceea 
ce e şi mai neobişnuit pentru Descartes — care de obiceiu recurge atât de puţin 
la autoritatea altora — e că face şi un citat în limba greacă. (Se ştie că 
unii comentatori se îndoesc, chiar, că filosoful ar fi cunoscut bine de tot limba 
greacă). 

spiritul începe să gândească şi să-şi dea seama de aceasta, chiar 
dacă în memoria sa nu se întipăreşte încă nimic 1 ). 

3) Răspuns la cele ce pot nemulţumi pe teologi. 

Nici autorul nu crede că Meditaţiile sale sunt pentru toate 
cugetele. Dar a înştiinţat de aceasta şi va mai înştiinţa, ori de 
câte ori va fi cazul. De asemenea, a avut grijă să arate că în 
scrierea sa nu e vorba decât despre adevăr şi falsitate, nu des¬ 
pre bine şi rău, după cum a arătat că nu tratează decât despre 
cunoaştere nu despre cele privitoare la credinţă ori acţiune. 

Chestiunea accidentelor reale care să subsiste fără spri¬ 
jinul unei substanţe unde să se afle, ar putea căpăta deia autor 
răspunsul că el n’a tăgăduit aşa ceva, după cum se poate vedea 
dintr’un alineat al lucrării mai vechi «Meteorii», sau chiar din. 
cuprinsul Meditaţiilor; căci aci se arată, în cursul desfăşurării 
metodice a tezelor, că nu cunoaştem încă accidentele reale, nu 
însă că n’ar exista niciunele. Totuşi, spre a vorbi mai deschis,, 
e cazul să se precizeze cum că simţurile noastre nu sunt atinse 
decât de suprafaţa lucrului sensibil. Dar prin suprafaţa pâinii,, 
vinului sau a oricărui alt corp, nu se înţelege o parte a substan¬ 
ţei, iar existenţa unei astfel de suprafeţe nu poate fi decât mo»- 
dală. Dacă Biserica înţelege prin corpurile în chestiune aceea 
ce toată lumea înţelege, adică suprafaţa, ea nu poate afirma 
— şi nici nu afirmă — că pâinea şi vinul sunt accidente reale, 
care subsistă în chip miraculos chiar fără de substanţa de care 
erau legaţi. Iar de vreme ce teologii nu pretind aceasta, cu atât 
mai puţin ar putea-o face filosofii, — după cum se va vedea 
dintr’un «tratat al principiilor» (Principii de filosofie) pe care 
autorul are de gând să-l dea la iveală. Accidentele reale nu pot 
exista fără de substanţă, afară doar dacă nu sunt ridicate ele 
însele la rangul de substanţe 2 ). 


1) Răspunsul lui Leibniz la obiecţiile asemănătoare va fi ceva mai subtil. 

El va arăta că spiritul are necontenit percepţii — căci nu există facultate fără 
activitate — dar unele percepţii sunt mici de tot, «indistincte», lumea percep¬ 
ţiilor 1 indistincte alcătuind zone cu totul caracteristice, în vieaţa noastră su¬ 
fletească. ( 

2) După cum se vede soluţia lui Descartes nu e de natură să împace pe 
teologi; căci el nu face, în definitiv, decât să întărească aceea ce fusese pus în 
discuţie de către Arnauld. 

Făcute de către Gassendi împotriva celor şase meditaţiuni 1 ).. 

Intâmpinătorul înc&pe prin a mărturisi că şi el crede în 
,Dumnezeu şi nemurirea sufletuluidar că mc se îrrirpacă în¬ 
totdeauna cu metoda şi dovezile autorului. 

a) împotriva primei meditaţii nu e de obiectat decât că 
autorul alege acolo o cale ocolită spre a se desbăra de orice 'pre¬ 
judecăţi şi iluzii. Nu ar fi fost mai simplu să spună, de pildă, 
că se ihidoeşte de toate dată fiind mărginirea spiritului omenesc f 

b) 1. La cea de-a doua meditaţie se întâlneşte acelaşi fel 
ocolit de-a pune problemele. Autorul dovedeşte existenţa spiri¬ 
tului din faptul cugetării, când ar fi putut-o deduce din orice 
altă acţiune. 

2. Fără a sc înlătura ipoteza că fiinţa ce cugetă ar putea fi 
ceva alcătuit dintre materie foarte fină, se trece la afirmaţia 
că ea nu e decât spirit. E îndreptăţit aşa ceva? 

3. Autorul trage încheieri din faptul că spiritul nu e corp. 
Dar de unde ştie aşa ceva? Nu creşte şi slăbeşte spiritul odată 


1) Prin tonul lor prea polemic, prin ironia, poate şi prin întinderea lor, 
întâmpinările acestea l-au nemulţumit pe Descartes. De aceea, sub pretext că au¬ 
torul lor protestase văzându-Ie publicate în corpul primei ediţii, Descartes a cerut 
ca ele să nu figureze in traducerea franceză ce s a dat «Meditaţiilor» sale, ară¬ 
tând că nimic din ele nu e prea însemnat. Ele sunt totuşi la locul lor aci, aşa 
încât nu putem decât să le rezumăm. Rezumatul va fi mai puţin amănunţit 
de astădată, punând în lumină doar ceea ce pare de preţ. De altfel nici Des- 
cartes nu răspunde la toate obiecţiile, multe părându-i-se isvorîte doar din do¬ 
rinţa de a-1 indispune. — Punctele 1, 2, 3, etc. sunt ale întâmpinătorului; notaţia cu 
a, b, c, a traducătorului român, şi reprezintă cele şase meditaţii. 

de a gândi e într’astfel deasupra naturii corporale încât nimic 
de-al acesteia nu-i poate reveni. 

Jf. Afirmând că nu e decât o fiinţă cugetătoare, autorul nu 
face abstracţie doar de corp ci şi de suflet, în anumite din 
funcţiunile sale, de pildă cele vegetative şi sensitive. 

(Punctele 5 şi 6 nu vor fi luate în seamă de către Descar- 

tes). 

7. Spre a dovedi că fiinţa cugetătoare e de o natură deose¬ 
bitul de cea a animalului, autorul ar trebui să sublinieze o ac¬ 
ţiune ce se produce altfel decât la animale şi independent de 
creier. Ceeacei nu face. 

8. Cum e cu putinţă să se conceapă bucata de ceara alt¬ 
fel decât prin atributele ei, cu alte cuvinte însuşirile ei 'sen¬ 
sibile ? 

9. Cele ce se spun despre ceară dovedesc că eu, cel care o 
cercetez, îmi dau seamă cum că exist, nu însă şi care e natura 
mea. Dar autorul nu a vrut, cu exemplul său, să arate că spi-‘ 
ritul există — ceea ce nu era în discuţie — ci că natura sa e 
mai vădită chiar decât cea a corpului. Totuşi nu a reuşit să 
definească spiritul decât în chip negativ. 

c) 1. La cea de-a treia meditaţie, e de obiectat, în primul 
rând, faptul că lucrurile cunoscute limpede şi distinct nu sunt 
întotdeauna adevărate. In locul acestui relativ criteriu de ade¬ 
văr ar trebui să se dea o metodă care să ne arate în chip sigur 
când ne înşelăm şi când nu. 

2. Autorul afirmă cu unele idei ne vin din afară iar altele 

sunt plăsmuite de noi. Dar, de fapt, acestea din urmă nu constau 
decât vn compunerea pe care o dă spiritul unor idei primite de 
afară, deci şi ele pot fi denumite ca venind tot din afară. 

! 3. Când pune la îndoială toate lucrurile, de) pilda chiar 

existenţa pământului, autorul ar putea fi întrebat: de te umbli 
pe pământ? 

Cât despre cele două idei pe care ni le facem despre soare 
şi dintre cari autorul spune că doar una trebue să fie adevărată, 
s’ar putea răspunde că amândouă sunt adevărate, una mai mult 
şi alta mai puţin; dar de fapt ideea soarelui astronomic nu ne-o 

reprezentăm niciodată, ci tot la imaginea primită dela simţuri 
rămânem. 

). Afirmaţia că e mai multă realitate obiectivă în substanţă 
decât în accidente, n’are rost de vreme ce substanţa împrumută, 
tot ce are ca realitate dela accidentele ei, sub cari, doar, ea e 
conoepută. De asemenea, afirmaţia că e m ai multă realitate în 
ideea unui Dumnezeu infinit decât în cea a unui lucru finit e 
neîndreptăţită de vreme ce mintea noastră nici nu poate con- 
cepe infinitul. E drept că ideea de Dumnezeu cuprinde un şir de 
desăvârşiri; dar ea nu are prin această mai multă realitate 
obiectivă decât au lucrurile finite, toate împreună, lucruri de 
unde, printr’o sporire a fiecărei desăvârşiri în parte, am ajuns 
la ideea desăvârşirilor lui Dumnezeu. 

(Punctul 5 nu va fi luat în seamă). 

6. Cum se poate cunoaşte spiritul pe sine (şi încă mai 
curând decât orice altceva) când e ştiut că nimic nu poate ac¬ 
ţiona asupră-şi? Ochiul de pildă nu se vede pe sine, sau se vede 
doar într’o oglindă, adică printr’un mediu străin. 

Apoi cum *pot reieşi, din ideea despre noi înşine priviţi ca 
spirite, ideile lucrurilor corporale? Există vreun raport între o 
substanţă şi cealaltă, între spirit şi corp? 

7. Autorul se îpşeală când îşi, închipue că are în minte 
ideea substanţei infinite. Noi nu putem concepe infinitul decât 
cel miilt ca o 'negare d finituluiŞi ideea pe care ne-o facem 
astfel este cel mult o parte a infinitului, nu infinitul însuşi. 

8. Cum e cu putinţă să existe îl n chip actualîn lucrwri, 
acele ce le concepem noi ca existând acolo? Căci ele există în 
chip actual doar în ideea noastră, iar prin raport la realitate 
nu sunt decât virtuale. 

9. Nu este netioie de sprijinul necontenit al Creatorului 
ivostru spre a eocista mai departe. Sunt, e drept, unele efecte, 
cari au nevoie, spre a putea exista mai departe, de activi¬ 
tatea continuă a cauzei ce le-a creiat; dar alte efecte stăruesc 
în existenţă chiar atunci când, cauza ce le-a dat naştere e ni¬ 
micită. Iar oricine ştie exemple de acest fel. 

10. Despre ideea de Dumnezeu autorul spune că nu poate 
veni decât dela Dumnezeu. Dar s’a arătat mai sus cum o putem 
căţpata prin sporirea desăvârşirilor ce se întâlnesc în lumea 

jăpturilor. De asemenea, nu e adevărat că nu se poate adăoga 

sau scădea nimic unei astfel de idei de vreme ce deseori în¬ 
văţăm dela alţii lucruri noui asupra esenţii lui Dumnezeu. 

In sfârşit, că Dummezeu a întipărit în noi ideea sa, — cum 
oare o dovedeşte autorul? Şi de ce soiu e acţiunea aceasta? Iar 
de vreme ce ne-a întiJpărit la toţi aceiaşi idee, cum se face că 
nu-l concepem eu toţii pe Dumnezeu în acelaşi fel? 

d) 1. In cuprinsul celei de-a patra meditaţii, autorul arată 
că, în chestiunile de fizică, nu pot avea nici un fel de întrebu¬ 
inţare aşa numitele cauze finale. Dar cum am putea cunoaşte, 
altfel decât prin aceste cauze, înţelepciunea, puterea şi prevede¬ 
rea lui Dumnezeu? Căci dacă nu putem cunoaşte scopurile tai¬ 
nice ale lui Dumnezeu, nici vorbă că le putem afla pe cele des- 
văluite de el lumii. 

Autorul va zice poate că ideea pe care-o avem despre Dv.m- 
nezeu e îndestulătoare spre a ne da seama de puterea şi pre¬ 
vederea sa, astfel încât mu mai e nevoie de cercetarea scopu¬ 
rilor sale. Dar să ne spună, odată, autorul cum are o idee aşa 
de deplină asupra lui Dumnezeu şi dacă ar fi avut una M fel 
în cazul că nu ar fi văzut nimic şi n’ar fi auzit nimic? 

2. Afirmaţia că se află o mai mare desăvârşire în univers 
prin împrejurarecb că unele din părţi sunt nedesăvârşite (era 
cazul pentru intelectul omenesc) decât dacă acordul s’ar stabili 
între părţi desăvârşite toate, — echivalează afirmaţia că re¬ 
prezintă o mai mare desăvârşire într’o republică faptul că unii 
din cetăţenii ei sunt răi, decât dacă ar fi cu toţii oameni de 
treabă. 

3. Nu e limpede pentru ce intelectul ar fi mai îngrădit de¬ 
cât voinţa. Ba, la drept vorbind, voinţa e cea care pare mai 
restrânsă decât intelectul, căci ea nu se poate îndrâpta decât 
spre ceva conceput dinainte de către intelect. Iar fiindcă auto¬ 
rul afirmă contrariul, e cazul să-l întrebăm: asupra ce se în¬ 
tinde voinţa dincolo de graniţele intelectului? 

If. Autorul sfârşeşte cea de-a patra meditaţie cu declaraţia 
că a găsit căile adevărului. Totuşi e departe de a fi făcut-o, — 
după cum s’a arătat în cele de mai sus. 

e) 1Afirmaţia, din cea de a cincea meditaţie, că unele 
lucruri au o esenţă neschimbătoare, — triunghiul de pildă — - 

<e grea de înţeles. După câte se spune de obiceiu, doar Dumnezeu 
are o natură veşnică şi -neschimbătoare. Despre triunghiu, apoi, 
nu trebue si se cugete că e ceva real, fiinţând în afară de in¬ 
telect, ci doar că spiritul i-a alcătuit esenţa pe temeiul triun- 
ghiurilor materiale observate prin simţuri. Iar proprietăţile nu 
aparţin triunghiului ideal, dela care cele materiale le-ar împru¬ 
muta, ci tocmai pe dos. Dacă autorul ar fi fost lipsit de văz 
şi de pipăit, şi-ar fi putut ei oare alcătui ideca de triunghiu ? Că 
a alcătuit idei de-ale unor figuri ce nu se află în realitate — 
nu înseamnă nimic: căci le-a alcătuit pe modelul celor existente. 

2. Atunci când afirmă că esenţa e deosebită de existenţă 
în toate lucrurile, în afară de Dumnezeu, autorul poate fi în¬ 
trebat: cum sunt deosebite existenţa şi esenţa lui Platan dacă 
nu prin gândire ? Şi, tot astfel, îl» Dumnezeu, esenţa şi existenţa 
nul se deosebesc decât cu ajutorul gândirei. 

3. Ce rost are să se afirme că demonstraţiile modematice, 
chiar, ne sunt făcute mai convingătoare prin existenţa lui Dum¬ 
nezeu, când ele se impun dela sine oricărei minţi ? 

f) 1. Nimic nu împiedică să ne întindem imaginaţia, tot 
ca şi intelecţia, asupra chiliogonului. E drept că sporind nu¬ 
mărul laturilor unui poligon creşte şi confuzia. Dar de ce să 
revină intelectului câmpul confuziei, iar imaginaţia să se mişte 
doar printre obiecte distincte? 

2. Cu toate că raţiunea ne depărtează dela multe lucruri 
către cari îndeamnă firea, faptul acesta nu înlătură adevărul 
fenomenelor şi nu face mai puţin să vedem lucrurile aşa cum le 
vedem. 

3. In locul, din meditaţia ultimă, unde se face deosebirea 
dintre spirit şi corp, nu pare a fi vorba decât despre trupul 
obişnuit, cel grosoldn. Dar de unde reiese că spiritul e deosebit 
chiar de un corp mai subtil, răspândit în trupul de rând sau 
m unele) din părţile lui? 

Ir. Cum se poate face ca ideea corpului, care e întins, să 
fie înregistrată de o substanţă ce nu e întinsă? Şi ca acelaşi 
cor ţp întins să fie unit cu. spiritul, — după cum o afirmă însuşi 
autorul? i 

5. Ar fi interesant de ştiut, pe lângă felul cum îşi închipue 
autorul că sunt unite corpul cu spiritul, şi care e proporţia fie¬ 
căruia dintre ele. 

(Punctul 6, ultimul, nu va fi luat în seamă de către Des- 
cartes). 


RĂSPUNSURI 
LA AL CINCELEA ŞIR DE ÎNTÂMPINĂRI 

a) Printre cele pe cari le obiectează întâmpinătorul cu pri¬ 
vire la cea dintâi meditaţie este şi faptul că, spre a ne putea 
îndoi de toate, era deajuns se punem în lumină mărginirea spi¬ 
ritului nostru. Dar aşa ceva n’ar sluji la nimic; căci ar fi tot 
una cu a spune: greşim pentrucă suntem supuşi greşelii. 

b) 1. Nu e adevărat că existenţa mea putea fi dedusă din 
afirmarea oricărei acţiuni şi că prin urmare se putea spune : 
mă plimb deci exist. Concluzia nu e îndreptăţită decât dacă. 
am ideea acţiunii mele, deci tot o cugetare. In ea însăşi, miş¬ 
carea corpului poate fi uneori falsă, după cum se întâmplă în 
vis. Iar cugetând că mă plimb, capăt existenţa spiritului meu 
ce are ideea, nu pe cea a corpului meu, care se plimbă. 

2. Unde s’a arătat că fiinţa cugetătoare nu e un abur sau 
ceva asemănător? Faptul a fost precizat acolo unde s’a spus 
că se poate presupune cum că nu există niciun soiu de materie 
subtilă, şi cu toate acestea cele din cari îmi dau seama că eu. 
sunt un lucru ce cugetă, rămân întregi. 

3. Spiritul nu se desvoltă şi slăbeşte odată cu trupul. 
Acesta îl poate stingheri pe cel dintâiu, dar nu reprezintă faţă 
de el decât o unealtă de înfăptuire. 

In meditaţia Ila nu s’a afirmat decât' că spiritul e o sub¬ 
stanţă ce gândeşte şi că se poate alcătui un concept limpede 
il ei fără de ceva corporal. Dacă întâmpinătorul poate dovedi, 
îl, că spiritul închide în sine ceva trupesc, e poftit s’o arate. 

4. Noţiunea de suflet e luată de obiceiu într’un înţeles nu 
rea limpede, cuprinzând atât principiile vieţii cât şi pe cele 
le activităţii spiritului. De aceea autorul a preferat să între- 
uinţeze cuvântul de «spirit» ca exprimând forma principală a 
mului. Iar spiritul nu trebue luat ca o parte a sufletului ci ca 
n întreg suflet cugetător. 

(Punctele 5 şi 6 nu sunt luate în seamă). 

7. S’a arătat adesea că spiritul poate lucra deosebit de 
creier. Căci acesta nu e de folos decât în percepţiile sensibile şi 
în actele de imaginaţie, nu în cele ale intelectului pur. 

8. In conceptul de ceară nu s’a făcut abstracţie de acci¬ 
dentele ei dar s’a arătat felul cum e manifestată substanţa prin 
accidente şi măsura în care percepţia ei, când e limpede şi dis¬ 
tinctă, se deosebeşte d!e cea obişnuită şi confuză. 

9. Afirmaţia că, luând în cercetare ceara ne dăm seama 
despre noi înşine că fiinţăm nu însă şi ce anume suntem — e 
surprinzătoare. Spre a-ţi da seama despre ce e o substanţă nu 
e nevoie decât să-i afli atributele; cu cât îi afli mai multe atri¬ 
bute cu atât o cunoşti mai bine. Dar nu e atribut pe care să-l 
cunoaştem în ceară şi care să nu ne facă a cunoaşte, totdeodată, 
mai bine spiritul: căci dacă o cunoaştem ca fiind albă şi topin- 
du-se uneori, cunoaştem totdeodată şi facultatea noastră de a 
înregistra albul cerii sau fenomenul lichefierii ei. Deci oricâte 
atribute am afla în lucruri numărăm şi în spiritul nostru. Acesta 
e deci mai cunoscut decât orice lucru luat în parte. 

c) 1. Intâmpinătorul are dreptate când caută o metodă 
care să ne arate în chip sigur când ne înşelăm şi când nu. Dar 
autorul e în măsură să afirme că a făcut aceasta, atunci când a 
fost cazul,- — şi anume înlăturând prejudecăţile, înfăţişând 
ideile mai însemnate şi apoi deosebind pe cele limpezi şi dis¬ 
tincte de cele întunecate şi confuze. 

2. Când se pretinde că ideile plăsmuite de noi vin şi ele, 

în definitiv,‘tot de afară, e la fel cum s’ar arăta că Praxiteles 
n’a făcut nici o statue fiindcă marmura din care le-a cioplit nu 
era produsă de el. i 1 ! : 

3. Intâmpinătorul nu şi dă seamă că at unci când întreabă 
pe cineva de ce umblă pe pământ, vorbeşte tot despre acţiuni 
din lumea materială, acţiuni ce tocmai erau în discuţie şi că¬ 
deau sub îndoială. 

Cât despre cele două idei ale soarelui, dacă sunt luate drept 
una şi aceeaşi întru cât se referă la acelaşi soare, dovedesc, 
din partea celui ce le ia astfel, la fel de multă iscusinţă cum 
ax trăda afirmând că adevărul şi falsitatea sunt tot una dacă 
se afirmă despre un acelaşi lucru. Iar când «p : J — 

astronomică nu e una adevărată, căci n’are reprezentare, se 
face o confuzie între idee şi imagine. 

4. Substanţa nu poate fi niciodată concepută în felul acci¬ 
dentelor, nici să împrumute dela acestea realitatea. Se vede 
că întâmpinătorul n’are o concepţie distinctă a ei. In ce priveşte 
fiinţa lui Dumnezeu, dacă mintea noastră nu poate concepe in¬ 
finitul în toată plinătatea lui, nu e de fel adevărat că, pe măsura 
noastră, nu-1 poate gândi. Cât despre faptul că putem spori 
desăvârşirile din lume spre a atinge ideea desăvârşirilor dum¬ 
nezeieşti, suntem în drept să ne întrebăm: de unde ne poate 
veni tocmai facultatea de a spori desăvârşirile din lume, dacă 
nu dela împrejurarea că avem în noi ideea unui lucru mai mare, 
adică a lui Dumnezeu însuşi ? 

(Punctul 5 nu e luat în seamă). 

6. Că ochiul nu se poate vedea pe sine decât într’o oglindă ? 
Dar nu ochiul se vede pe sine în oglindă, ci spiritul singur e cel 
care cunoaşte atât oglinda cât şi ochiul;' iar acelaşi spirit se 
poate cunoaşte şi pe sine însuşi. 

Mai departe, nu s’a afirmat de fel că ideile lururilor ma¬ 
teriale isvorăsc din noi înşine ca spirite, ci s’a arătat dim¬ 
potrivă că ele isvorăsc* dela corpuri, dându-ne astfel cel mai 
bun argument să credem în existenţa lumii corporale. (Dar, 
pe de altă parte, ele nici nu au atâta realitate încât să se poată 
spune că nu pot fi cuprinse în substanţa spirituală, în chip 
«eminent»). 

7. Oricât de nedesăvârşit am gândi infinitul, nu e mai 
puţin adevărat faptul că-1 concepem întreg, nu doar o parte a 
lui, în felul în care poate fi el înfăţişat printr’o idee omenească. 
Căci după cum e deajuns să concepi o figură alcătuită din trei 
linii spre a avea ideea unui triunghiu, la fel e de ajuns să gân- 
deşi un lucru ce nu are de loc graniţi, spre a căpăta o idee ade¬ 
vărată şi deplină a infinitului. 

8. Din aceea că un lucru e cuprins într’o idee nu s’a tras 
încheierea că acel lucru fiinţează în chip actual, afară de cazul 
când acelei idei nu i se poate atribui o altă cauză decât tocmai 
luicrul careo face să fie aşa cum este. Ceea ce nu se întâmplă 
decât în cazul ideii de Dumnezeu. 

9. Tăgăduindu' se că ar fi nevoie de sprijinul creatorului 
spre a continua să fiinţăm, se tăgădueşte un lucru recunoscut 

drept vădit de; către toţi metafizicienii. Lucrul se dovedeşte 
foarte lesne — după cum s’a şi făcut în Meditaţii — prin cele 
ce se pot arăta cu privire la neatârnarea părţilor timpului unele 
de altele. Dacă s’ar spune că fiinţele create au în ele destulă 
putere spre a se împotrivi oricărei încercări de nimicire, s’ar 
cădea în primejdia de a atribui fiinţei create virtuţile şi desă¬ 
vârşirile Creatorului. 

10. Faptul că desvăluim sau aflăm lucruri noui despre 
Dumnezeu nu înseamnă că. adăogăm ceva ideii sale. ci doar că 
o facem mai distinctă; la fel cum ideea de triunghiu nu e spo¬ 
rită dacă se observă la un moment dat mai multe proprietăţi 
noui. Apoi nu trebue să se creadă că ideea de Dumnezeu se al- 
cătueşte prin sporirea succesivă a desăvârşirilor obişnuite; ea 
se alcătueşte înitreagă, dintr’odată, prin simpla acţiune de a 
concepe infinitul 1 ). 

Cum se dovedeşte întipărirea ideii de Dumnezeu în noi, 
şi de ce soiu este ea ? Dar e ca şi cum, văzând un tablou atât de 
meşteşugit încât să fiu sigur că e pictat de Apelles, cineva ar 
întreba de ce soiu e pecetia pe care o pune artistul acesta ope¬ 
relor sale 2 ). 

La afirmaţia că, de vreme ce a întipărit în noi ideea sa, 
Dumnezeu ar fi trebuit să întipărească o aceeaşi idee, se poate 
lesne răspunde arătându-se că nici în noţiunile comune, cum 
sunt cele ale unei figuri geometrice, nu observăm cu toţii ace¬ 
leaşi proprietăţi. 

d) 1. Mărirea lui Dumnezeu nu se vede prin scopurile sale 
ci prin opera sa (deci nu prin cauze finale ci prin cercetarea 
celor eficiente). In materie de morală e uneori bine să ne în¬ 
trebăm ce ţinte a urmărit Dumnezeu în cârmuirea lumii; dar 
în fizică, unde toarte afirmaţiile trebuesc bine întemeiate, lu- 


1) Infinitul e desăvârşit în toate, spre deosebire de nedefinit, care nu e 
decât într'o privinţă. A se vedea deosebirea aceasta însemnată, dela Răspunsu¬ 
rile prime. 

2) Pasagiul acesta trebue subliniat ca fiind printre foarte puţinele în cari 
Descartes vorbeşte de opere de artă şi despre un anumit artist, ba încă despre 
ceea ce am numi astăzi stilul artistic. Se ştie că filosoful nu avea aproape de 
loc înţelegere pentru artă şi că — în afară de clasicii şcolii — nu se interesase 
de niciun artist, nici măcar de câte un contemporan mare, cum era cazul pentru 
Rembrandt, în ţara căruia trăia de atâta vreme. 

crulj’ n’ar fi prea chibzuit. Căci scopurile lui Dumnezeu sunt,, 
toate, tainice pentru noi. 

La întrebarea întâmpinătorului ce crede autorul că ar 
şti despre Dumnezeu în cazul că ar fi lipsit de simţuri, răs¬ 
punsul sincer este: dacă n’ar fi stânjenit în acţiunea sa de a 
cugeta, el ar şti hotărît aceleaşi lucruri ca şi azi despre Dum¬ 
nezeu, de nu le-ar şti mai limpede, chiar. 

2. Comparaţia cu cetăţenii unei republici nu se potriveşte. 
Căci faptul că unii cetăţeni sunt răi e ceva pozitiv, în timp ce 
greşala omului nu isvorăşte decât din aceea că el nu are toate 
desăvârşirile. 

3. Asupra ce se întinde; voinţa dincolo de graniţele inte¬ 
lectului ? Tocmai asupra lucrurilor unde se întâmplă să greşim. 
Căci, de pildă, poţi concepe că spiritul e un lucru ce gândeşte 
şi materia subtilă un lucru întins, dar când afirmi că spiritul 
e o materie subtilă, nu concepi de fel lucrul acesta ci doar vrei 
să-l crezi. E adevărat că nu ne exercităm voinţa asupra unei 
materii în care să nu fi conceput chiar nimic;, dar e sigur că 
putem vroi, despre unul şi acelaşi obiect, mai multe lucruri, în 
timp ce nu-1 cunoaştem decât într’o măsură foarte redusă. Ba 
mai mult încă, s’ar putea spune că nu concepem prost niciun 
lucru, dar că se numeşte a avea o concepţie proastă tocmai fap¬ 
tul de a ne închipui că avem o concepţie acolo unde nu avem 
niciuna 1 ). 


1) Se vede bine de aci — dacă mai era nevoie — că eroarea nu are,, 
la Descartes, decât un înţeles formal. De aceea numai judecata o pune în lu¬ 
mină; abia cu judecata întâlnim doui termeni (intelectul şi voinţa, a căror potri¬ 
vire se urmăreşte) numărul cel mai mic de termeni trebuincios spre a putea 
avea raporturi, adică «formă». Ceea ce supără însă, în teoria judecăţii, aşa cum 
o schiţează filosoful, e faptul că unul din termeni, voinţa, nu are un caracter 
strict logic ci este din plin o facultate psihologică. Ba uneori te întrebi dacă nu 
are şi un caracter metafizic, schopenhauerian aproape, ca atunci când se 
spune despre ea, în cuprinsul acestei de a patra Meditaţii, cum că este în om 
'atât de întinsă ;pe cât ar fi putut fi şi că aminteşte cel mai bine de natura 
Creatorului. 

E de subliniat, totdeodată, cercul în care cade filosoful atunci când răs¬ 
punde aşa cum o face mai sus. Intr’adevăr, el stabilise că greşim atunci când 
voinţa se întinde dincolo de graniţele intelectului. Dar de unde ştie că voinţa se 
întinde dincolo de graniţefle intelectului? întreabă întâmpinătorul. Tocmai fiindcă 
greşim, -—■ e răspunsul lui Descartes, răspuns care dă cel puţin aparenţa unui 
cerc, dacă nu alcătueşte unul adevărat. 

4. E greu să te aştepţi ca întâmpinătorul să pătrundă cura 
trebue metoda desfăşurată de autor, când se trudeşte atât de 
puţin să se lepede de prejudecăţi. 

e) 1. Ar fi greu de înţeles că unele lucruri au esenţe ne¬ 
schimbătoare, doar dacă s’ar afirma că e vorba de lucruri fiin- 
ţândi cu adevărat şi neatârnând, în esenţa lor, de Dumnezeu. 
Dar autorul a arătat dependenţa tuturor esenţelor de Dumne¬ 
zeu, chiar a celor matematice. In schimb socoate că, odată sta¬ 
tornicite astfel de către Dumnezeu, esenţele sunt cu adevărat 
neschimbătoare. 

Faptul că esenţa triunghiului nu e scoasă din lucrurile 
dinafară îl recunoaşte întâmpinătorul însuşi, afirmând într’un 
loc că obiectul matematicilor pure, anume punctul, linia, su¬ 
prafaţa, n’au nicio existenţă în afara intelectului. Cum ar avea 
atunci figurile geometriei? Dar înseamnă aceasta că nu, există 
adevăruri geometrice? 

Nu numai că, ideea de triunghiu nu ne putea veni din lu¬ 
mea externă, dar ea ne face, înnăscută fiinduine, să privim 
unele figuri dinafară drept triunghiulare, tocmai fiindcă e mai 
simplă decât ele O- 

2. Esenţa şi existenţa lui Dumnezeu nu pot fi deosebite nici 
măcar cu gândirea, aşa cum se întâmplă în orice alte cazuri. 
E drept că existenţa necesară e o desăvârşire în ideea de Dum¬ 
nezeu. (Dar tocmai fiindcă Dumnezeu e fiinţa întru toate de¬ 
săvârşită, el o implică şi pe aceasta). 

3. Dacă demonstraţiile matematice s’ari impune tuturor, 
cum de le-ar mai pune la îndoială scepticii? Insă cunoaşterea 
dreaptă a lui Dumnezeu i-ar fi împiedicat s’o facă. 

f) 1. Nu e de fel adevărat că intelectului îi revin de cer¬ 
cetat lucruri confuze. Cunoaşterea prin intelect a chiliogonului. 


1) Afirmaţia că esenţa de triunghiu ne e înnăscută nu e justificată prea 
pe larg de către autor. Şi sunt toate esenţele din noi la fel cu aceasta? Se află 
întreaga geometrie în spiritul nostru? Leibniz nu se va sfii mai târziu s’o afirme, 
dar cu justificări mai complexe. 

Esenţele lui Descartes nu sunt prea străine de cele ale fenomenologiei de 
azi. Pagina, din a cincea meditaţie, în care se descrie esenţa triunghiului ar 
putea fi, până la un punct, una de fenomenologie husserliană. 

^de pildă, nu e de fel confuză, dte vreme ce se pot demonstra cu 
privire la el o serie întreagă de lucruri. II concepem foarte lim¬ 
pede, cu toate că nu-] putem închipui la fel de limpede. Iar 
aceasta nu arată decât că între intelect şi imginaţie nu e doar 
o deosebire de grad, ci una de natură. 

2. Când se afirmă că, fără îndoială, fenomenele ne apar 
aşa cum le vedem, se rosteşte un lucru afirmat de autor încă 
dintr’a doua meditaţie. Dar aci), în meditaţia a şasea, nu e 
vorba de încredinţările noastre ci de adevărul lucrurilor din 
afara noastră. 

3. Pe ce se întemeiază întâmpinătorul când afirmă că 
a’a vorbit doar despre trupul de rând, nu şi despre corpurile 
subtile? Tot ce se dovedeşte cu privire la corp, în Meditaţii, se 
aplică oricărui soiu de lucruri materiale. 

4. Spiritul cel neîntins nu concepe de fel corpul prin ima¬ 
gini sau particule materiale. Imaginaţia are nevoie de corp, 
iar dacă spiritul se aplică obiectului ei, nu reiese că primeşte în 
câmpul său ceva corporal. 

CâJt despre unirea' spiritului cu trupul, ea e întru totul 
adevărată, fără a fi nevoie ca spiritul să fie răspândit în tot 
corpul, căci esenţa lui nu e de a fi întins ci doar de a gândi 1 ). 

5. Când vorbeşte de proporţia dintre cele două substanţe, 
şi de alte lucruri de acest soiu, întâmpinătorul dovedeşte că nu 
face decât să supună imaginaţiei lucruri cari nu-i revin de 
fel ei. 

(Punctul 6 nu e luat în seamă). 


1) Autorul nu-şi îmbogăţeşte, asupra punctului acestuia, vederile din 
Meditaţii, ci continuă să definească spiritul aproape nedesminţit în chip negativ. 
De sigur că răspunsul său n'a mulţumit pe întâmpinător, după cum n'a mulţumit 
pe urmaşi, cari se vor trudi să vadă cum poate convieţui substanţa spirituală 
.■cu cea corporală, atât de străină ei. 



AL ŞASELEA ŞIR DE ÎNTÂMPINĂRI 
Făcute de către feluriţi Teologi şi Filosofi. 

1. Existenţa noastră nu pane prea temeinic dovedită prim 
faptul cugetării. Spre a fi siguri că gândim, ar trebui să ştim 
dinainte care e natura gândirii şi cea a existenţii. Pe niciuna 
însă, n’o ştim. De altfel, dacă le-am şti, ar fi nevoie să cunoaş¬ 
tem că ştim, şi., mm departe, că ştim a cunoaşte că ştim, şi iot 
astfel la infinit, — ceea ce e cu neputinţă. 

2. Când se afirmă: cuget deci sunt, nu s’ar putea oare să 
nu fie vorba de nicio cugetare propriu zisă, iar ceea ce se atri- 
bue gândirii să nu fie altceva decât o mişcare corporală? Căci 
îşi închipue autorul a fi disecat într’astfel, prin analiza sa, miş¬ 
cările materiei subtile încât să fie încredinţat de adevărul celor 
ce susţine ? 

3. Conciliul dela Latran a socotit chiar despre îngeri că 
sunt corporali, bănuind aşa dar, poate, că şi cugetările lor se 
fac prin mişcări corporale. De altfel nu vedem oare că înseşi 
animalele, sau unele dintre ele, gândesc? Şi e cu neputinţă să 
înţelegi manifestările animalelor numai pe căile mecanicei, fără 
a le atribui simţuri, nici suflet, nici vieaţă. Ba, dacă se refuză 
un suflet animalelor, s’ar putea ca unii să pretindă că şi toate 
acţiunile omeneşti se aseamănă cu cele mecanice, dat fiind că 
între animal şi om nu e decât o deosebire de grad. 

Jf. De unde reiese oare că ateul este nesigur pe ştiinţa sa¬ 
de vreme ce nu crede în Dumnezeu? El este foarte sigur cu pri¬ 
vire la unele propoziţiuni, aşa încât poate să afirme că nici 
Dumnezeu, dacă ar exista, nu ar fi în măsură să-l înşele, în le¬ 
gătură cu ele. 

5. Apoi, e chiar aşa de adevărat că Dumnezeu nu poate fi 
înşelător? Dar unii Teologi sunt de părere că cei osândiţi simt 
necontenit o flacără mistuitoare în fiinţa lor, cu toate că Dum¬ 
nezeu nu le-a hărăzit aşa ceva. N’am putea fi şi noi înşelaţi în 
lucrurile cele mai obişnuite? In orice caz nu am avea dreptul a 
ne plânge de Dumnezeu, căci nu putem şti pricinile pentru care 
ar fi făcut el aşa. 

Lucrurile de mai sus se adeveresc prin câteva locuri din 
Biblie, de unde reiese limpede că omul nu poate şti nimic şi 
că nemurirea sufletului nu e sigură. Autorul, fiind creştin, 
e dator să răspundă la acestea. 

6. Dacă e adevărat că libertatea arbitriului nu trebus să 
însemne indiferenţă, ci hotărîre pe temeiul unei cunoaşteri lim¬ 
pezi din partea intelectului, — atunci ce se întâmplă cu liber¬ 
tatea lui Dumnezeu. Creiază el cu necesitate lumea aceasta? 
N’ar fi putut creia o alta, sau chiar niciuna? Iair dacă, deşi are 
cunoaşteri limpezi, Dumnezeu rămâne totuşi indiferent, la fel 
ar trebui să se afirme despre oameni. Căci esenţa voinţii e una, 
la oameni ca şi la Dumnezeu. 

7. Autorul a arătat (în răspunsurile la punctul ultim al 
celui de-al patrulea şir de întâmpinări) că simţurile se capătă 
prin contactul cu scoarţa, cu suprafaţa lucruriloi'. Dar supra¬ 
faţa nu e şi ea o parte a lucrurilor percepute? Cât despre acci¬ 
dentele reale, de ce nu le-ar putea face Dumnezeu să fiinţeze 
deosebit de subiectul lor? 

8. In cursul răspunsurilor la cel de-al cincelea şir de în¬ 
tâmpinări, autorul vorbeşte de esenţa neschimbătoare a umor 
adevăruri matematice. Dar atunci nu mai are rost să se afirme 
că ele atârnă de Dumnezeu. Ele atârnă fie de intelect, fie de 
lucruri înseşi, — ori atunci sunt independente. Căci Dumnezeu 
însuşi nu putea face ca ele să nu fie de totdeauna adevărate. 

9. E greu de admis cum că siguranţa intelectului e mult 
mai mare decât a simţurilor. Poate că toată siguranţa intelec¬ 
tului nu atârnă decât de o bună rânduire a simţurilor. Şi, de 
altfel, intelectul nu e în stare să îndrepte o greşală a simţu¬ 
rilor decât tot j prin simţuri. De pildă, faptid că un băţ pare 
frânt, când e privit în apă, e corectat de văz. Şi tot aşa se în¬ 
tâmplă cu celelalte cazuri. 

10. E nevoie de o dovadă mai sigură a faptului că lucru¬ 
rile, pe cari le concepem limpede ca fiind deosebite, pot exista, 

— sau pot fi aşezate de Dumnezeu — deosebit. Căci in cuget, 
putem foarte bine deosebi existenţa lui Dumnezeu de Fiu sau 
sfântul Duh. Dar cine spune că aceştia trei fiinţează deosebit? 
Şi n’ar putea fi la fel cu sufletul şi trupul ? 

ADAOS 

Acestor întâmpinări autorul le alătură câteva întrebări ce 
i s’au mai supus: 

a) Cum putem fi încredinaţi că avem ideea limpede şi 
distinctă a sufletului nostru? 

b) Cum putem fi încredinţaţi că ideea aceasta e cu totul 
deosebită de celelalte lucruri? 

c) Cum putem fi încredinţaţi că nu închide în sine nimic 
de-al corbului? 

In sfârşit încă o întâmpinare: Toată lumea e încredinţată 
că 2 şi cu 3 fac 5, că, dacă din lucruri egale sunt scoase lu¬ 
cruri egale, cele ce rămân sunt egale, — şi de nenumărate ase¬ 
menea adevăruri. De ce nu este însă încredinţată şi de afir¬ 
maţiile autorului privitoare la deosebirea sufletului de cop, 
sau la existenţa lui Dumnezeu? 


RĂSPUNSURI LA AL ŞASELEA ŞIR DE ÎNTÂMPINĂRI 

1. E lucru sigur că nimeni nu poate fi încredinţat de fap¬ 
tul că gândeşte sau că există dacă nu cunoaşte natura gândirii 
şi a existenţii. Dar pentru aceasta nu e nevoie de o ştiinţă că¬ 
pătată prin demonstraţii, mai puţin de o ştiinţă a ştiinţii şi aşa 
mai departe, cât de o cunoaştere lăuntrică. Iar aceasta e fi¬ 
rească oamenilor, — afară de cazul când suntem prea orbiţi de 
prejudecăţi 1 ). 

2. Având o idee cu totul deosebită despre cugetare decât 
despre mişcarea corporală, e necesar să le concep ca fiind deo¬ 
sebite una de alta. Dar e cazul să se arate că lucrurile despre 


1) Prin această fundamentală cunoaştere intuitivă scapă .Descartes de 
regresul la infinit în care vroiau să-l arunce întâmpinătorii. Soluţia sa poate 
părea prea simplă, ea nu e mai puţin una dintre singurele ce s'au adus problemii 
regresului, problemă ce este şi astăzi desbătută în câmpul teoriei cunoaşterii. 

cari avem idei felurite pot fi luate drept un/ul şi acelaşi, în ur¬ 
mătoarele înţelesuri: fie ca o unitate de natură, fie ca o uni¬ 
tate de compunere. Astfel, ideea de figură nu e aceeaşi cu cea 
de mişcare, iar faptul de a înţelege e altceva de cât cel de a 
vroi; dar putem concepe foarte bine ca aceeaşi substanţă ce 
are figură să fie totdeodată în stare să se mişte .astfel încât să 
fie vorba aci de o unitate de natură, ca şi în cazul unui aceluiaşi 
subiect care vrea şi înţelege. In schimb osul, de pildă, este deo¬ 
sebit de carne şi ele nu sunt acelaşi lucru decât prin compu¬ 
nere, adică întâlnindu-se în aceeaşi vieţuitoare. Iar tot unitate 
de compunere sunt şi corpul cu spiritul, nicidecum unitate de 
natură 1 )'. 

Dar e greu să încredinţezi de aşa ceva cugetele cari-şi î,i- 
chipuesc că orice deosebire dintre spirit şi corp se capătă doar 
prin «di secarea» materiei subtile. 

3. Conciliul dela Lafcran a hotărît doar că îngerii pot fi 
pictaţi, nu că ar fi corporali. Dar chiar dacă ar fi aşa nu ar 
reieşi de aci că spiritele lor sunt legate şi prilejuite de mişcă¬ 
rile trupeşti. 

In cazul că animalele cugetă şi ele, nu înseamnă de fel că 
sufletul omenesc n’ar fi deosebit de trup ci doar că animalele 
au şi ele un spirit deosebit de trupul lor. Dar părerea autorului 
e că animalele nu au aşa ceva. Căci el nu le-a tăgăduit niciodată 
vieaţa, sufletul corporal, simţirile organice, ci doar putinţa de 
a cugeta (deci spiritul, în sensul bogat al lui „cogito”). Cât 
despre faptul că s’ar putea găsi unii cari să afirme că şi acţiu¬ 
nile omeneşti se pot explica pe căi mecanice, — aceştia se vede 
că înţeleg lucrurile în chip atât de confuz, încât nici măcar 
nu-şi dau seama de cele ce resimt neîndoios în ei înşişi, anume 
de faptul că gândesc. 

4. E lesne de arătat că un ateu nu poate şti nimic cu de¬ 
săvârşită siguranţă. Căci — după cum s’a mai spus — cu cât 
e mai puţin puternic creatorul pe care ni-1 atribuim, cu atât e 


1) Exemplul autorului nu pare prea fericit. In definitiv osul şi carnea ar 
trebui să alcătuiască, pentru el, o unitate de natură, căci amândouă revin sub¬ 
stanţei corporale, substanţei întinse. Pe când între cele două substanţe funda¬ 
mentale — spirit şi corp — nu există, după el, nici o comunitate de natură ci. 
doar una de convieţuire, cum e cazul pentru fiinţa omenească. 

mai probabil că firea noastră e într’astfel de nedesăvârşită în¬ 
cât se înşeală adesea. 

5. Oricine va recunoaşte că Dumnezeu nu e înşelător, în 
cazul că admite în faptul înşelătoriei ceva dd-al nefiinţei, către 
care nefiinţă Dumnezeu, ca fiinţă supremă, nu poate niciodată 
tinde. Şi apoi, dacă Dumnezeu ar fi înşelător uneori, cum oare 
ne-am mai putea încrede în revelaţiile sale ? 

Cele ce se scot, apoi, din Biblie, anume că omul nu poate 
cunoaşte nimic, sau că nu ne putem încredinţa de nemurirea su¬ 
fletului, nu se împotrivesc doar autorului — în forma sub care 
sunt redate — ci părerii mai tuturor creştinilor. Autorul ar pu¬ 
tea, prin urmare, trece cu vederea asemenea obiecţii. Este ca¬ 
zul totuşi să arate că locurile citate au un alt înţeles în con¬ 
textul lor, şi că în acest înţeles ele nu se împotrivesc, ba chiar 
întăresc afirmaţiile autorului. (Urmează interpretarea textelor 
biblice). 

6. Fără îndoială că libertatea de voinţă din sânul lui Dum¬ 
nezeu este deosebită de cea care se află în noi. In sânul lui 
Dumnezeu se află indiferenţă, nu alegere în conformitate cu 
binele şi adevărul. Căci binele şi adevărul sunt determinate toc¬ 
mai de alegerea lui Dumnezeu (raportul dintre voinţă şi inte¬ 
ligenţă e deci răsturnat), iar dacă noi găsim astăzi că un lucru 
e adevărat sau că o acţiune e bună de urmat, aşa ceva se în¬ 
tâmplă doar prin faptul că Dumnezeu a vroit rânduiala pe care 
o întâlnim noi azi. (Deci Dumnezeu nu a vroit ceea ce e bun, 
ci există lucruri bune fiindcă le-a vroit el). Dar, în ce ne pri¬ 
veşte pe noi, tocmai fiindcă întâlnim o rânduială în lucruri, nu 
mai putem fi indiferenţi în ceea ce vroim, ci nu putem vroi de¬ 
cât ceea ce mintea ne arată ca fiind adevărat sau bun, şi ca 
atare ca fiind prescris de către Creator. Şi e cu atât mai firesc 
să vroim unele lucruri cu cât intelectul ni le arată mai lim¬ 
pede *). 


1) Iată câteva gânduri deosebit de interesante pentru întregirea viziunii 
filosofice a lui Descartes. Reiese de aci că, în cazul când ar fi întreprins, ca 
Leibniz mai târziu, să scrie o Teodiceie, lucrarea sa ar fi diferit în chip simţitor 
de cea a filosofului german. Intr'adevăr e sigur, pe baza celor de mai sus, că 
Descartes ar fi desvoltat teza indiferenţii de alegere a lui Dumnezeu, în timp ce 
Leibniz dezvoltă teza finalităţii în alegerea divină. Pentru Leibniz, libertatea 
absolută, cea divină, înseamnă încă hotărîre potrivit cu normele raţiunii. Pentru 
Descartes libertatea absolută este indiferenţă absolută, şi ea precede ordinea 


9 

7. Suprafaţa se poate lua fie drept corpul însuşi în care 
şe ţine seama doar de lungime şi lăţime, fără a tăgădui că are 
şi adâncime; fie ca un mod al corpului,, şd atunci adâncimea 
nu-i recunoscută. In acest din urmă înţeles o lua autorul. Şi 
fiind idoar un mod — în Itimp ce corpul e o substanţă — supra¬ 
faţa nu poate fi numită o adevărată parte a corpului, căci mo¬ 
dul nu e o parte a substanţei. Când două corpuri sunt în atin¬ 
gere, ele n’au împreună decât o singură extremitate, care nu e 
partea niciunuia dar modul amândoura. 

Mai departe, însă. dat fiind că orice simţire se face prin 
contact, reiese că nu poate fi simţită decât suprafaţa corpurilor. 
Dacă ar exista accidente reale, ele ar trebui să fie altceva decât 
suprafaţa aceasta, şi atunci n’ar mai fi simţite. Dar despre fe¬ 
lul cum se capătă percepţiile simţurilor noastre se va vorbi mai 
pe larg în tratatul de fizică (Principiile de filosofie) făgăduit. 

8. După cum s’a arătat şi mai sus (la punctul 6) întreaga 
ordine a adevărului, ca şi cea a binelui, atârnă de Dumnezeu. 
Nu e cazul să ne întrebăm ce raport de cauzalitate e între ordi¬ 
nele acestea şi Creator; iar singura asemuire potrivită ar fi cea 
cu legile pe care le prescrie voinţa unui rege, legi prescrise aci 


raţională, pe care numai ieşirea din indiferenţă o face posibilă. Intr’un anumit 
înţeles, la .Descartes voinţa divină precede totul în sânul lui Dumnezeu. Numai 
prin hotărîrea ei se întemeiază — pentru Dumnezeu însuşi — ordinea adevărului 
şi a binelui. Nu spunea Descartes că Dumnezeu e cel care face ca triunghiul să 
aibe anumite proprietăţi, dar că, odată esenţa lui astfel constituită, ea e ne¬ 
schimbătoare chiar prin raport la voinţa divină;'? Şi poate că teza aceasta, a 
priorităţii voinţei divine prin raport Ia toate celelalte facultăţi, ar fi iscat dis¬ 
cuţii la fel de întinse ca ideea leibniziană a teleologiei divine, — în cazul că 
filosoful ar fi desfăşurat-o în vreo lucrare de răsunet. 

Intr'un punct, Teodiceia lui Descartes ar fi coincis cu cea a lui Leibniz : 
în afirmaţia că lumea de faţă e cea mai bună dintre lumile cu putinţă. Numai 
că tocmai într’o asemenea coincidenţă se poate măsura mai bine ce-i desparte 
pe cei doi filosofi. Căci Descartes spune: lumea aceasta e cea mai bună, de¬ 
oarece dintre toate lumile cu putinţă pe ea a vroit-o Dumnezeu. Iar Leibniz 
spune: lumea aceasta a fost vroită de Dumnezeu tocmai pentrucă e cea mai 
bună cu putinţă. 

Dar nu numai pentru constituirea unei Teodicei cartesiene, sunt de preţ 
rândurile de mai sus. Chiar pentru epistemologia sa ele aduc o precizare, demnă 
de reţinut prin tonul hotărît în care e făcută: ordinea adevărului e prescrisă 
odată pentru totdeauna de Dumnezeu. Iar acest «odată pentru totdeauna» în¬ 
seamnă încă un caracter anti-idealist, al gânditorului din care mulţi vor să facă, 
în ciuda nenumăratelor accente realiste, un idealist pur şi simplu. 

pe veşnicie. De aceea esenţele sunt neschimbătoare, atârnând 
totuşi de voinţa lui Dumnezeu. 

9. Un obiect exterior căzut sub simţurile noastre, iscă, în 
primul rând, o anumită mişcare în creier — mişcare pe care-o 
avem în comiun cu celelalte vieţuitoare; ne dă, apoi, prin faptul 
că spiritul e întovărăşit corpului, o anumită sensaţie; iar abia 
în al treilea rând şi prin ajutorul intelectului atribuim această 
sensaţie lucrului din afara noastră. Dar intelectul îşi poate co¬ 
recta judecăţile anterioare. Şi de aceea când spunem că sigu¬ 
ranţa intelectului e mai mare decât cea a simţurilor, nu se în¬ 
ţelege decât că judecăţile făcute în urmă sunt mai sigure decât 
cele făcute la o vârstă fragedă, sau pe temeiul unor observaţii 
restrânse. In acest înţeles, se vede bine că, tocmai în exemplul 
întâmpinătorilor, intelectul e cel care îndreaptă greşala simţu¬ 
rilor. 

10 (şi adaos). întâmpinările dela punctul acesta înfăţişează 
mai de grabă îndoelile celor ce le-au făcut. Autorul nu-şi poate 
face iluzia că va risipi aceste îndoeli, dar poate înfăţişa calea 
prin care şi le-a risipit pe ale sale. 

Nici el n’a fost (încredinţat dela început de adevărul deplin 
al celor ce reieşeau din principiile limpezi de unde pornise. Dar 
şi cu astronomul se întâmplă aşa când este silit, prin argu¬ 
mente puternice, să admită că soarele e mai mare ca pământul. 
Aşa încât apoi, deosebind cele ce revin corpului şi nu pot fi 
înţelese decât sub specia sa, de cele ce revin spiritului, şi-a dat 
seama că aceea ce-1 împiedica să înţeleagă lucrurile potrivit cu 
nouile sale vederi era faptul că se deprinsese încă din tinereţe 
să judece cele ale corpului şi cele ale sufletului unite, ca apar¬ 
ţinând unui aceluiaşi substrat, omul. Dar băgă de seamă că, 
deşi fiinţând în acelaşi subiect, substanţa corporală era deo¬ 
sebită de cea spirituală, în timp ce membrii Trinităţii, deşi 
deosebiţi în gând, nu fiinţau totuşi deosebit în sânul realităţii. 
Iar dacă cele de mai sus nu-i păreau întotdeauna la fel de si¬ 
gure ca faptul că 2 şi cu 3 fac 5, aceasta se întâmpla prin de¬ 
prinderea pe care o căpătase dela început să creadă ultimul 
lucru, în timp ce pentru cele dintâi avea de luptat cu atâtea 
prejudecăţi. 

Că mulţi dintre cei cari urmăresc judecăţile autorului nu 
le încuviinţează întotdeauna, nu e lucru de mirare de vreme ce 
şi ei sunt întunecaţi de prejudecăţi. Dar autorului i se pare 
îmbucurător faptul că niciunul dintre aceştia nu a reuşit să. 
pună în lumină o greşală cât de mică în felul său de a judeca. 
Şi aceasta are mai mare însemnătate pentru el decât dacă nu¬ 
mărul celor ce subscriu la părerile sale ar fi altul decât este. 

CHESTIUNEA INTĂIA. Negreşit că nu 'putem fi siguri 
despre un lucru că e adevărat atunci când avem motive să ne 
îndoim de el; dar nu reiese de aci că trebue să fim încredinţaţi 
despre contrariul acelui lucru. S’ar putea de pildă (în cazul că 
există un duh rău, înşelător) să nu fie adevărat cum că doi şi 
cu trei fac cinci. Dar reiese de aci că doi şi cu trei nu fac cinci? 
Ce vrea, prin urmare, să spună autorul, afirmând că ne putem 
îndoi de toate lucrurile şi că putem scoate ceva sigur dintr’o 
asemenea îndoială ? 

Observaţiile lui Descartes. De nicăieri nu reiese că, îndoin- 
du-ne de ceva, putem fi siguri de altceva, anume că acel lucru 
de care ne îndoim nu este adevărat. Intâmpinătorul nu face de¬ 
cât să răstălmăcească cele spuse în Meditaţii. De altfel el în¬ 
suşi arătase că a se îndoi înseamnă tocmai a nu acorda încre¬ 
dere niciunei părţi 1 . AJtunci cum poate mustra pe autor că afirmă 
în chip sigur ceva, când acesta nu face decât să se îndoiască 
de totul ? 

CHESTIUNEA A DOUA. 1. Dacă pricinile ce l-au făcut 
pe autor să se îndoiască sunt bune, de ce să fie înlăturate (mai 


1) Cel care face întâmpinările este un teolog, anume părintele Bourdin, 
iesuit. In felul în care sunt făcute, întâmpinările de faţă reprezintă de cele mai 
multe ori doar încercarea de a înfăţişa într’astfel tezele lui Descartes încât să 
reiasă absurditatea lor. In faţa unei asemenea răstălmăciri a învăţăturii sale, 
autorul nu va avea de adus nimic nou în răspunsuri, ci se va mărgini să res¬ 
tabilească înţelesul exact al celor ce spune. 

Ca atare, interesul întâmpinărilor şi răspunsurilor de faţă e mai scăzut 
decât al celorlalte. Rezumatul nostru va fi şi el mai puţin amănunţit ca în cele¬ 
lalte cazuri, cu atât mai mult cu cât polemica nu are întotdeauna un înalt nivel 
filosofic. 

târziu)? Şi dacă sunt ele însele îndoelniee, atunci cum pot fi- 
convingătoare ? 

Obs. lui Dese. Peste tot întâmpinătorui socoteşte îndoiala 
şi certitudinea nu drept relaţiuni între cunoaşterea noastră 
şi obiecte, ci drept proprietăţi ale lucrurilor înseşi. De aceea 
i se pare că lucrurile pe cari le-am socotit odată îndoelniee nu 
mai pot deveni după aceea sigure. 

2. După ce s’a îndoit de toate, autorul începe prin a spune- 
că propoziţia «'eu sunt, exist » e adevărată ori de câte ori e con¬ 
cepută cu spiritul. Dar nu se lepădase de fot, de corp ca şi de 
spirit ? 

Obs. lui Dese. A concepe ceva cu spiritul, sau în spirit, nu. 
înseamnă nimic altceva decât a gândi. Nu e de fel vorba, prin 
urmare, de spirit conceput ca parte a omului. 

(Punctul 3 e o simplă neînţelegere de cuvinte. Punctul 4,. 
una de interpretare. Punctul 5 răstălmăceşte spusele autorului).. 

6 — 9. După ce s’a lepădat de toate lucrurile ca fiind în- 
doelnice, autorul îşi spune, ajungând la faptul existenţii sale: să 
văd acum ce am gândit altădată despre mine că sunt. Dar ce 
înţeles are «altădată»? Dacă ne-am lepădat de toate, nu ne-am 
lepădat şi de trecut? 

Mai departe autorul afirmă despre sine că e spirit. Şi iarăşi 
ne întrebăm: n’a spus el că nu mai există nimic pe lume, nici 
corpuri, nici spirite? Ba, de vreme ce afirmă că nu există ni¬ 
mic, cum de poate spune despre sine că există, arătând chiar 
felul cum există? 

Intr’o largă măsură, toate acestea isvorăsc dintr’o propo¬ 
ziţie greşită pe care autorul îşi întemeiază argumentaţia sa, de-a-, 
lungul întregii lucrări; e propoziţia (combătută şi mai sus) 
cum că niciun lucru, cu privire la care pot să mă îndoesc dacă 
există ori dacă e adevărat, nu există şi nu e adevărat. Autorul 
nu tăgădueşte existenţa corpului decât fiindcă se îndoeşte de 
ea. Dar la fel ar fi putut face şi cu privire la spirit. 

Obs. lui Dese. întâmpinătorui nu încetează de a pune în 
gura autorului lucruri pe cari acesta nu le-a rostit, sau le-a în¬ 
ţeles cu desăvârşire într’altfel. Când a vorbit despre lucrurile 
cu privire la cari trebue să te lepezi, n’a asigurat că ele exis¬ 
taseră, ei doar că păreau să existe. Iar când s’a întrebat ce gân¬ 
dise altădată cu privire la existenţa sa, nu cerceta altceva decât 
ce-i părea acum că gândise altădată. 

Dar nu e de fel adevărat că, lepădându-se de toate, a tă¬ 
găduit că efectiv ar mai exista ceva pe lume. Autorul n’a spus 
decât că, spre a (te descătuşa de prejudecăţi, trebue să te lepezi 
de toate părerile primite mai înainte, chiar dacă printre ele sunt 
unele adevărate. E lesne de văzut că, după ce-şi va fi determi¬ 
nat criteriile de adevăr, cineva va putea foarte bine relua una 
din părerile vechi — puse provizoriu sub îndoială — şi o va 
putea folosi ca pe deplin îndreptăţită în cazul că aşa este. 

Cât despre propoziţia oafe e atribuită autorului spre a fi 
apoi combătută, ea e tot ce poate fi mai puţin exact (după cum 
s’a arătat şi la răspunsul chestiunii întâi). La începutul Medi¬ 
taţiilor, unde apare afirmaţia că trebue să socotim drept false 
lucrurile ce pot cădea sub îndoiala noastră, se arată neîntârziat 
că rostul acestei întreprinderi nu este decât de a cumpăni, oare¬ 
cum, încrederea prea largă de care dădusem dovadă până 
atunci, aşa încât să putem găsi după aceea mijlocul potrivit 
spre a judeca fără a mai prejudeca. Iar dacă, în căutarea dreptei 
judecăţi, totul a fost pus la îndoială, existenţa spiritului a fost 
scoasă de sub ea încă din meditaţia IT-a, iar cea a corpului a 
fost de asemenea scoasă, în ultima din meditaţiile autorului. Şi 
astfel ceea ce părea pierdut a fost recâştigat cu prisosinţă 1 ). 


SFÂRŞIT. 


1) E caracteristic spiritul în care sunt făcute întâmpinările acestea, pentru 
cei ce nu înţeleg factorul metodic din gândirea lui Descartes. Filosoful se 
trudise încă din cuprinsul lucrării sale să arate că nu afirmă falsitatea absolută 
a celor de cari se îndoeşte, ci le priveşte doar ca şi cum ar fi neadevărate, iar 
aceasta în interesul desfăşurării metodice a gândirii sale. 

Cel care nu prinde sensul metodic al acestei desfăşurări şi care ia certi¬ 
tudinea — după cum spunea filosoful — drept fiinţând în obiect iar nu în 
spirit, nu poate înţelege cum un acelaşi obiect pare minţii noastre când întu¬ 
necat când limpede. Descartes, în schimb, se aşează, aci ca şi în Regulae ad 
directionem ingenii, din punctul de vedere al spiritului nu al lucrurilor, al unităţii 
nu al diversului, al problematicului, nu al absolutului, — iar de aceea metoda 
devine cu putinţă. 

E lecţia cea mai bună de tras, poate, din acest al şaptelea şir de întâm¬ 
pinări, mai puţin adânci decât oricare dintre cele ce i-au fost aduse filosofului. 

Meteorii, 112. 

metoda. E veche cât adevărul, 3. 

Ce înseamnă metodă analitică, 
88 (notă). 

Dacă e cea potrivită. I. şi R. V, 
c, 1. 

Ce înţeles are îndoiala metodică. 
I. şi R. VII, Chest. 2-a, 6—9. 
Cum e posibilă, 135 (notă), 
natura. Cum că e hotărîtă de Dum¬ 
nezeu, 60. 

cioase şi nepriincioase, 60-61. 

rind ce ne e priincios, 62-63. 
nedefinit. Deosebirea lui de infinit. 
R. I, 4. 

negarea. Nu adaogă nimic cugetării. 

I. 111, 6 şi 93 (notă), 
nefiinţa. Participaţia la ea, 40-41. 
nemurirea. De ce nu se vorbeşte 

despre ea, 10-11. 

Ce reiese din Meditaţii. I. şi R. 

II, 7. 

nimic. Cele două înţelesuri. Cum se 

I. şi R. 1, 2. 

obiect exterior. Prin ce îl deducem, 
61. 

obiectiv. Modul de a fi — al ideilor, 
31, 35. 

Ce înseamnă a fi obiectiv în in¬ 
telect. I. şi R. 1, 1. 

Pappus, 3. 

Platon, 90. 

prejudecăţi. Nu lucrurile înseşi ci 
prejudecăţile sunt desfiinţate 
prin îndoiala metodică. R. VII, 
Chest. 2-a, 6-9. 

prin sine. înţelesul pozitiv şi cel 
negativ. Care trebue aplicat lui 
Dumnezeu. I. şi R. 1, 3. 
Amândouă înţelesurile sunt po¬ 
trivite. I. şi R. IV, 2, b. 
Principii de filosofie, 112, 130. 
prioritatea. In cunoaşterea omenea¬ 
scă — o are Dumnezeu ori pro¬ 
priul nostru spirit? I. şi R. 11, 3. 
raţionament. Dacă înlănţueşte doar 
nume de lucruri. I. şi R. 111, 4. 
realism. Dovezi de realism la Des- 
cartes, 70 (notă), 130 (notă). 


realitate obiectivă. De ce are o anu¬ 
mită — ideea. I. şi R. 1, 1. 
regres la infinit. Nu e cu putinţă, 
37. 

Există — în cunoaştere? I. şi R.. 
VI, 1, şi notă 127. 

Regulae ad directionem ingenii. 

Comparate cu Meditaţiile. Note- 
83, 85, 87. Notă 88. Notă 135. 
Rembrandt, 121 (notă), 
revelaţie. Descartes şi revelaţia. R. 

11, 5, şi 85 (notă). 

Scot, 72. 

sensibilitate. Ce încredere i s’a ară¬ 
tat până acum, 55 urm. 

Nu chiar totul al ei trebue pus- 
la îndoială, 58. 

siguranţa. De ce atârnă — ştiinţelor' 
compuse, 15. 

Cea a lucrurilor ori a argumen¬ 
telor atârnă de Dumnezeu, 52. 
Dacă e în lucruri sau doar în 
spirit. I. şi R. VII, Chest. 2-a, 1. 
simţirile. Tind de obiceiu la păstra¬ 
rea corpului, 65. 

Cum ne fac să greşim, 65. 
Probabilitatea lor de adevăr, 66. 
simţul comun. Unde sălăşlueşte, 64.. 
simţurile. Cum că sunt înşelătoare, 
14 urm. 

Nu prin ele cunoaştem ceara,. 
22 urm. 

De ce se discută lucruri ştiute. 
I. şi R. 111, 1. 

sinteza. Ce înseamnă ea. Metoda 
sintetică, 87. 

Sorbona. Descartes cere ocrotirea ei,. 
45. 

speţă. Ipoteza că spiritul e ca — 
faţă de gen. I. şi R. IV, 1. 
spirit. Cel omenesc nu e decât un 
lucru cugetător?, 7. 

E cunoscut chiar prin lucrurile 
exterioare, 24-25. 

Pentru ce e deosebit de corp,. 

58. 

Cum se dovedeşte că fiinţează,. 

59. 

Că nu e divizibil precum cor¬ 
pul, 63. 

Cum e — înrâurit prin creier, 
64. 

Ce pricini de greşeală isvorăsc 
de aci, 64. 

Spiritul ca noţiune primă. R. 

II, 3. 

Luat în înţeles substanţial. R. 

III , 2 . 

Dacă avem asupra — o cunoş¬ 
tinţă deplină. I. şi R. IV, 1. 
Dacă — e condiţionat de corp. 
I. şi R. IV, 1. 

'Cel ce are — e necontenit conştient 
de activitatea acestuia? I. şi R. 

IV, 2, c. 

Că nu e ceva corporal. I. şi R. 

V, b, 2 şi 3. 

Că nu e dat prin creier. I. şi R. 
V, b, 7. 

Se cunoaşte pe sine? I. şi R. V, 
c, 6. 

Ce raporturi are cu corpul. I. şi 
R. V, f, 4 şi 5. 

Cum se ajunge la deosebirea — 
de corp. I. şi R. VI (adaos), 
-ştiinţe. Cele cu obiect simplu şi cele 
cu obiect compus, 15. 

-substanţă. Avem ideea ei fiind noi 
înşine substanţe, 33. 

Cea întinsă nu poate reveni de¬ 
cât corpului, 58-59. 

Dacă — cugetătoare poate fi 
corporală. I. şi R. 111, 2. 
Substanţa cugetătoare e acelaşi 
lucru cu gândirea? I. şi R. 111, 
2 şi 3. 

Are — mai multă realitate de¬ 
cât modul? I. şi R. 111, 9. 
-substanţialism, 91 (notă). 

^suflet. Dacă avem vreo idee asu- 
pră-i. I. şi R. 111, 7. 

Au — animalele?, 101 şi 108. 


Deosebirea sa de spirit. I. şi R. 
V, b, 4. 

suprafaţă. Este oare o parte a cor¬ 
pului? I. şi R. VI, 7. 
l'eodiceie. Cum ar fi arătat o Teo- 
diceie a lui Descartes, 129 
(notă). 

timpul. Părţile lui sunt indepen¬ 
dente unele de altele, 36. 
totalitatea. Nu un lucru izolat ci— 
trebue privită, 41. 

Trinitatea. Cum trebue înţeleasă, 
110 şi I. şi R. VI, 10. 

Sf. Toma, 71, 72, 74, 75 (notă), 76. 
unitatea. E o desăvârşire de frunte 
a lui Dumnezeu, 37. 

Dacă e o însuşire pozitivă a lui 
Dumnezeu. I. şi R. 11, 2. 
Unitate de natură ori compu¬ 
nere. R. VI, 2, şi notă. 
veghea (vezi vis). Somn şi veghe, 14. 
vis. Chiar în — ceva limpede e a- 
devărat (ex. adevărurile mate¬ 
maticii N. R.), 53. 

Ce deosebeşte — de veghe, 66 şi 
I. şi R., 111, ultimele, 
voinţă. Ce se numesc acte de voinţă, 
27. 

Actele de voinţă nu sunt false 
prin ele însele, 28 şi 43. 

Cât e de întinsă voinţa, 42-43. 
Trebue — să se hotărască doar 
în cele limpezi? I. şi R. 11, 5. 
Dacă — e cea care ne face să 
credem ceva. I. şi R. 111, 13. 
Cine e mai întins, — ori inte¬ 
lectul. I. şi R. V, d,. 3. 
Deosebirea dintre — lui Dum¬ 
nezeu şi a omului. I. şi R. VI, 6. 
Raportul între — şi intelect e 
răsturnat în sânul lui Dumne¬ 
zeu. R. VI, 6. 

